ישיבת מליאה, כנסת 23, פרוטוקול מספר 42, 2020-06-16 00:00

יריב לוין: חברות וחברי הכנסת, אני פותח את הישיבה.

יריב לוין: היום יום שלישי, כ"ד בסיוון התש"ף, 16 ביוני 2020.

יריב לוין: אנחנו פותחים בנאומים בני דקה.

יריב לוין: ראשון הדוברים, חבר הכנסת יואב סגלוביץ – איננו; חברת הכנסת ע'דיר כמאל מריח – איננה; יעקב אשר – איננו; חוה אתי עטייה – איננה; יוליה מלינובסקי – איננה; תמר זנדברג – איננה: ווליד טאהא – איננו.

יריב לוין: חבר הכנסת משה אבוטבול, שלזכותו נאמר שתמיד נמצא ונכון, בבקשה.

קריאה: – – –

יריב לוין: זה בוודאי.

יריב לוין: על זה בכלל אין חולק.

משה אבוטבול: אדוני היושב-ראש, כנסת נכבדה.

משה אבוטבול: בתום לילה מתיש מאתמול, הרבה טרוטי שינה, עד 05:30, עבר, ברוך השם, החוק הנורבגי.

משה אבוטבול: היו הרבה חילוקי דעות לגביו.

משה אבוטבול: האופוזיציה, כמובן – לא, לא אחד גדול; הקואליציה – כן, כן אחד גדול.

משה אבוטבול: האופוזיציה טוענת שזה בזבוז כספי ציבור, של משלם המסים; הקואליציה – התייעלות בעבודה, השבחת עבודת הח"כים, השגת קוורום בוועדות, יש הרבה סיבות טובות לכך שכן.

משה אבוטבול: דבר אחד ברור, לכל אלה שייכנסו בעזרת השם בימים הקרובים לכנסת, למשכן הכנסת, באמת מגיע מזל טוב אחד גדול, כדי שיבואו ברגל ימין להתחיל לעשות את עבודתם נאמנה, וכל אחד לתרום את חלקו למפלגה שלו.

משה אבוטבול: אני רוצה לברך בכלל כל אלה שאמורים להגיע את חבריי היקרים שאמורים להיכנס, הלוא הם הרב אוריאל בוסו, ממלא מקום ראש העיר בעיר פתח תקווה, וגם כן את הרב יוסי טייב, סגן ראש העיר בקריית יערים, כאן בטלז סטון, וכמובן גם את הרב ברוך גזאי, נציג הקהילה האתיופית בעיר באר שבע.

משה אבוטבול: כל אלה אנשים טובים ומצוינים, שיתרמו את חלקם.

משה אבוטבול: ואני גם שמח שהיו לי הזכות והעונג – למרות שאצל הרבה זה הדבר הכי איום ונורא החוק הנורבגי, אני שמח שאני אחד מחמשת אלה שהגישו וחתמו על החוק.

משה אבוטבול: מזל טוב לכנסת ישראל.

משה אבוטבול: תודה רבה.

יריב לוין: תודה רבה.

יריב לוין: חבר הכנסת יעקב מרגי – איננו.

יריב לוין: חבר הכנסת ג'אבר עסאקלה, בבקשה.

ג'אבר עסאקלה: אדוני היושב-ראש, כנסת נכבדה, אני לא אפסיק להעלות את נושא קמיניץ, אני לא ארד מהנושא הזה.

ג'אבר עסאקלה: אני גם רוצה להצביע על פגם: ברגע שהעברנו, או הכנסת העבירה והממשלה העבירה, את תחום התכנון למשרד הפנים, היא השאירה את הרשות לאכיפה ארצית במשרד האוצר.

ג'אבר עסאקלה: זה אומר סיבוך ביורוקרטי בלתי אפשרי.

ג'אבר עסאקלה: והרשות לאכיפה ארצית עובדת, כנראה חזרה לעבודה מלאה, והיא מחלקת צווי הריסה וקנסות באופן בלתי הגיוני – מחורפיש בצפון עד הנגב בדרום.

ג'אבר עסאקלה: אתמול הבאתי את הדוגמה של בעל מוסך שנדרש לשלם תוך 30 יום 600,000 אלף שקל.

ג'אבר עסאקלה: הבאתי גם את ההתעמרות בחקלאים בעמק נטופה, באל-בטוף, שם, על אוהלים, אוהלי הצללה, הם באים עם צווי הריסה.

ג'אבר עסאקלה: הגיע הזמן להפסיק עם התועבה הזאת שנקראת חוק קמיניץ והרשות לאכיפה ארצית.

ג'אבר עסאקלה: תודה רבה.

יריב לוין: תודה רבה.

יריב לוין: חבר הכנסת עוזי דיין – איננו; חברת הכנסת מאי גולן – איננה.

יריב לוין: חבר הכנסת בועז טופורובסקי, בבקשה.

בועז טופורובסקי: תודה, אדוני היושב-ראש.

בועז טופורובסקי: חברי וחברות הכנסת, כמו בכל שבוע גם הפעם אציין את תאונות הדרכים הקטלניות שגבו חיי אדם בשבוע החולף בדרכים.

בועז טופורובסקי: ביום שני, ב-8 ביוני, נהרגה הולכת רגל, נערה בת 10, מפגיעת רכב במג'ד אל-כרום.

בועז טופורובסקי: למוחרת, ב-9 ביוני, נהרג גבר בן 30 בתאונה קטלנית בין רכב פרטי לאוטובוס בכביש 55, סמוך ליישוב קרני שומרון.

בועז טופורובסקי: ב-11 ביוני נהרגה שוב הולכת רגל, אישה בת 62, לאחר שנפגעה מרכב בעיר נתניה.

בועז טופורובסקי: בהמשך אותו היום נהרגה רב-סמל בכיר דניאל מזרחי, בת 45, לאחר שנפגעה מרכב מסחרי בכביש 60 סמוך לירושלים.

בועז טופורובסקי: דניאל שירתה באגף המבצעים במשטרת ישראל והשאירה אחריה בעל וארבעה ילדים.

בועז טופורובסקי: עוד באותו יום דמים נהרגה שרה רובינשטיין, בת שבע, לאחר שנפגעה מרכב במודיעין עילית.

בועז טופורובסקי: ב-15 ביוני נהרג הולך רגל נוסף, גבר בשנות השלושים לחייו, שנפגע מרכבת משא סמוך לעיר לוד.

בועז טופורובסקי: מתחילת השנה נהרגו כבר 35 הולכי רגל במדינת ישראל.

בועז טופורובסקי: היום בבוקר, 16 ביוני, נהרג רוכב אופנוע בשנות החמישים לחייו, תושב פתח תקווה, לאחר תאונה בינו לבין אופניים חשמליים ברחוב אבא הלל שברמת גן.

בועז טופורובסקי: תודה.

יריב לוין: תודה.

יריב לוין: חברת הכנסת אימאן ח'טיב יאסין, בבקשה.

יריב לוין: מעוניינת?

יריב לוין: מוותרת; חבר הכנסת אוסאמה סעדי – איננו; חבר הכנסת ינון אזולאי – איננו; חבר הכנסת אלעזר שטרן – איננו.

יריב לוין: חבר הכנסת יבגני סובה, בבקשה.

יבגני סובה: אדוני היושב-ראש, חבריי חברי הכנסת, רק אתמול סיפרתי כאן על התרומה של העלייה מברית המועצות בהקשר של האירוע ההיסטורי בשם "מבצע חתונה".

יבגני סובה: מדובר על המאבק לעלייה לארץ ישראל, מאבק חשוב, ומי שלא יודע שיקרא על הסיפור הזה.

יבגני סובה: בערב בערוץ כאן

יבגני סובה: 11 קיבלנו הוכחה לכך שמדינת ישראל לא תמיד רוצה אותך כעולה חדש: בן אדם שהגיע לפי חוק השבות ובנוסף לכך הוכיח מעל ומעבר את היהדות שלו, רשום כיהודי, יום אחד מוצא את עצמו כחשוד במעשה מרמה, פשע, ואת הילדים שלו מסרבים לרשום כיהודים.

יבגני סובה: קודם כול, אני חושב שזה דבר מגוחך, זה לא צריך להיות.

יבגני סובה: למעלה מ-2,000 מקרים תוך חמש שנים, 54 תיקים פתוחים של בירור, זה כבר לא מקרה בודד.

יבגני סובה: זה עשרות מקרים.

יבגני סובה: אני חושב שזה לא אמור להיות ככה.

יבגני סובה: אני חושב שמשרד הפנים מצא פטנט, כנראה – אני לא יודע, אני אשמח לשמוע את שר הפנים, שלצערי לא נמצא פה – לאיים על אנשים אחרי 30 שנה, לבדוק את היהדות שלהם, כשהם הוכיחו את היהדות שלהם מעל ומעבר.

יבגני סובה: אני מציע, אדוני היושב-ראש, שכולנו נגנה בתוקף את המעשה הזה.

יבגני סובה: בן אדם שעלה לפי חוק השבות והוכיח את היהדות שלו לפני 30 שנה, שלא ייווצר מצב שאחרי 30 שנה הוא מגיע לבירור.

יבגני סובה: זה דבר שלא צריך להיות במדינת ישראל, שמכירה ביהודים כעולים חדשים.

יבגני סובה: אני מאוד מבקש שמי שלא ראה את התחקיר הזה יראה את התחקיר וייתן את דעתו בעניין.

יבגני סובה: תודה רבה.

יריב לוין: תודה רבה.

יריב לוין: חברת הכנסת עאידה תומא סלימאן – איננה; חברת הכנסת קטי שטרית אף היא לא נמצאת פה; חברת הכנסת טלי פלוסקוב גם היא איננה כאן.

יריב לוין: חבר הכנסת אלכס קושניר, בבקשה.

אלכס קושניר: אדוני היושב-ראש, אני אמשיך את דבריו של חברי יבגני סובה, כי הסיפור הזה של הוכחת יהדות מתמשכת, בלתי נגמרת, רודף אותנו כבר 30 שנה.

אלכס קושניר: תחשוב על זוג; אתה יודע מה, ילד שנולד פה, גדל פה, מגיע להתחתן ברבנות ושוב צריך להוכיח את היהדות שלו.

אלכס קושניר: עכשיו, הוא גם מסתכן שאם חס וחלילה הוא לא יצליח, הילד שלו או הילדה שלו לא יהיו רשומים כיהודים.

אלכס קושניר: אתה יודע, אני באתי ממקום שבו היה בתעודת הזהות סעיף 5: לאום, וסבלנו מספיק.

אלכס קושניר: אז אני מציע לאריה דרעי פתרון, היות שכל כך אכפת לו מטוהר הגזע: בנגב יש הרבה מאוד מקום.

אלכס קושניר: שיבנה מחנה, יכניס את כל העולים לשם, יכתוב לנו פה מין פתק כזה שיהיה כתוב עליו "עולים", ואני מוכן להיות ראשון שם, שיבדוק אותנו אחד-אחד, אבל בתנאי שהוא נבדק ראשון ומביא את כל המסמכים.

אלכס קושניר: זו פשוט שערורייה.

אלכס קושניר: חייבים לעצור את זה.

אלכס קושניר: אני פשוט לא מבין למה אף אחד חוץ מאיתנו לא מדבר על זה – לא הליכוד, לא כחול לבן; אף אחד.

מיכאל מלכיאלי: – – –

אלכס קושניר: בוא איתי ביחד נבדוק מי יותר יהודי, אתה או אני.

יריב לוין: תודה רבה.

יריב לוין: חבר הכנסת אלי אבידר, בבקשה.

מיכאל מלכיאלי: – – –

יבגני סובה: 54 מקרים – – –

אלכס קושניר: אתה שמעת את רשות האוכלוסין היום?

יריב לוין: רבותיי, חבר הכנסת אבידר בזכות דיבור.

קריאות: – – –

יריב לוין: חברי הכנסת קושניר ומלכיאלי, תודה רבה.

אלי אבידר: חבר הכנסת מלכיאלי, אני יכול לדבר?

יריב לוין: חבר הכנסת קושניר, בבקשה לשבת.

יריב לוין: אנא, חבר הכנסת אבידר, בבקשה.

אלי אבידר: אדוני היושב-ראש, בשלוש מערכות הבחירות האחרונות גילינו איזושהי תופעה.

אלי אבידר: חבר הכנסת מיקי מכלוף זוהר מגיש הצעת חוק למניעת משלוחים חיים מאוסטרליה וניו זילנד.

אלי אבידר: איזה יופי.

אלי אבידר: בן אדם אוכל בשר, רוצה למנוע סבל, כל הכבוד.

אלי אבידר: אבל מה קורה?

אלי אבידר: כלום הוא לא עושה.

אלי אבידר: הוא לא מזיז את זה.

אלי אבידר: באנו לקואליציה האחרונה, יש לנו את מיקי מכלוף זוהר יושב-ראש הקואליציה, יש לנו את מיקי חיימוביץ' ויש לראש הממשלה יועצת לענייני טבעונות, טל גלבוע – יש להם כזה רוב, הם יכולים לשנות את השם של המדינה ל"מדינת מכלוף ישראל", אבל את זה – לא.

אלי אבידר: אתמול הייתה ועדת שרים לחקיקה והתברר שדחו את החוק בחודש.

אלי אבידר: ביררתי למה.

אלי אבידר: מה התברר?

אלי אבידר: אריה דרעי החליט שזה נוגד את ענייני הכשרות וצריך לבדוק את זה.

אלי אבידר: והתברר עוד שיש בעיה עם המחיר של הבשר.

אלי אבידר: מי אומר שזה הולך להיות מחר בבוקר?

אלי אבידר: אתם תפסיקו להיכנס לנו לעניין של הצלחת.

אלי אבידר: אתם תצאו לנו מהעניין.

אלי אבידר: ובעברית אומרים: צאו לנו מהוורידים.

אלי אבידר: אבל הדבר החשוב – לכל הטבעונים, אם אתם רוצים שמשהו ישתנה פה, ב-27 לחודש, מוצאי שבת, 20:00, בואו לכיכר להפגין, למה שום דבר לא ישתנה.

אלי אבידר: תודה רבה.

יריב לוין: תודה רבה.

יריב לוין: חבר הכנסת אנטאנס שחאדה, בבקשה.

אלכס קושניר: אלי, גם יהודים לא לפי ההלכה יכולים להגיע?

אלי אבידר: הפתק, שיהיה בצהוב, אם אפשר, של העולים.

אנטאנס שחאדה: אדוני היושב-ראש, חבריי חברי הכנסת, לא רק בקורונה אנחנו עדים לגל שני.

אנטאנס שחאדה: ביישובים הערביים אנחנו עדים לגל מתמשך של אלימות, של פשיעה ושל רציחות.

אנטאנס שחאדה: היום, לפני כמה שעות, נרצח בחור צעיר, כבן 20 שנה, ביפו.

אנטאנס שחאדה: לפני פחות משבוע עוד בחור צעיר מחיפה נרצח גם כן.

אנטאנס שחאדה: התופעה הזו מתמשכת ולא נפסקת, והמשטרה עוד פעם אינה עושה – למרות ששמענו את השר לביטחון פנים לפני כמה ימים היא אינה עושה משהו משמעותי כדי לטפל בתופעה הזו.

אנטאנס שחאדה: מאידך גיסא, במקרים שבהם יש מחאה מוצדקת, כפי שקורה בימים אלה ביפו נגד החפירות בבית הקברות המוסלמי, אנחנו רואים איך המשטרה מגייסת, מתגייסת ומנסה ממש לדכא את המחאה הפוליטית בדרכי שלום.

אנטאנס שחאדה: זה הדאבל סטנדרט שיש לממשלת ישראל.

אנטאנס שחאדה: אנחנו מבקשים טיפול רציני בסוגיית הפשיעה והרציחות ביישובים הערביים.

אנטאנס שחאדה: תודה.

יריב לוין: תודה רבה.

יריב לוין: חברת הכנסת קרן ברק – לא נמצאת כאן.

יריב לוין: חברת הכנסת היבה יזבק, בבקשה.

היבה יזבק: כבוד היושב-ראש, בתי קברות הם מקום הנצחה קולקטיבי ואישי והם גם מקום לזיכרון הקולקטיבי והאישי.

היבה יזבק: בתי קברות הם מקום קדוש עבור האנשים, עבור האזרחים, עבור התושבים.

היבה יזבק: לגעת בהם, אפילו לגעת בבתי קברות, ולא להרוס, לא להעז אפילו להרוס, זה עוול.

היבה יזבק: מה הם מדברים על חפירות ועל הרס?

היבה יזבק: זה לא רק הרס של בית קברות אל-אסעאף ביפו, ביאפא, זה גם הרס של זיכרון ושל היסטוריה שלמה, של חברה שלמה, של אזרחים ושל תושבים ושל עיר שלמה.

היבה יזבק: מה שקורה ביפו כבר שבוע, וההתעלמות הטוטלית מצד עיריית תל אביב-יפו כלפי הדרישות של התושבים והמחאה של התושבים, זה פשוט דבר מביש.

היבה יזבק: ואני קוראת לכל אחד ואחת מחברי הכנסת כאן להתגייס ולעמוד נגד ההחלטה של עיריית תל אביב-יפו, כי זה מביש.

היבה יזבק: זה מביש פוליטית, זה מביש אנושית וזה מביש קודם כול מול החיים, לפני שזה מביש מול המתים.

היבה יזבק: הדיכוי שראינו מצד המשטרה כלפי המחאה הצודקת, הצודקת, של האנשים ושל התושבים ביפו גם הוא מביש, ואנחנו אומרים מכאן ומצהירים שאנחנו עומדים ליד האנשים של יפו, האזרחים של יפו והתושבים של יאפא במאבק הצודק הזה.

היבה יזבק: תודה.

יריב לוין: תודה רבה.

יריב לוין: חבר הכנסת מתן כהנא – איננו; חבר הכנסת מנסור עבאס – איננו; חבר הכנסת עופר כסיף – איננו.

יריב לוין: חבר הכנסת אחמד טיבי, בבקשה.

אחמד טיבי: מכובדי היושב-ראש, אתמול בשעות לילה מאוחרות עבר החוק הנורבגי, לאחר מאמצים כבירים.

אחמד טיבי: מדינה שלמה, שלטון, ממשלה, תקציבים, גיוסים, כדי להעביר חוק נוראי.

אחמד טיבי: קראו לו חוק נורבגי.

אחמד טיבי: אם המאמצים האלה היו מופנים להעברת חוק אחר, למשל חוק גרמני לכלכלה, שבו עסק קטן מקבל 15,000 יורו בתוך שלושה ימים, או שכר דירה – הציבור היה נהנה.

אחמד טיבי: או, אם המאמצים האלה היו מופנים לבלימת הפשע המשתולל – רק לפני שעה קלה נורה ונרצח צעיר, מועתז, ביפו, וילד נפצע באופן קשה.

אחמד טיבי: כואב.

אחמד טיבי: אם המאמצים האלה היו מופנים לתאונות דרכים, היו פחות תאונות דרכים, היו פחות הרוגים.

אחמד טיבי: אם המאמצים האלה היו מופנים לתיקון העוול ההיסטורי שנקרא חוק קמיניץ ולהעדפת תכנון ובנייה על הרס וגירוש משפחות – לממשלה הזו יש סדרי עדיפויות תמוהים, מוזרים ואנטי-ציבוריים.

יריב לוין: תודה.

יריב לוין: חברת הכנסת אורנה ברביבאי – מוותרת; חבר הכנסת ישראל אייכלר – לא נמצא.

יריב לוין: חבר הכנסת מיכאל מלכיאלי, בבקשה.

מיכאל מלכיאלי: תודה.

מיכאל מלכיאלי: אדוני היושב-ראש, ביום 21 ביוני יצוין יום המודעות לחטיפת ילדי תימן, ביום פטירתו הלועזי של הרב עוזי משולם, זיכרונו לברכה.

מיכאל מלכיאלי: חשוב להבין שרבות מהמשפחות האלה עדיין מחפשות את הילדים ועדיין דורשות מהמדינה תשובות.

מיכאל מלכיאלי: בשנים האחרונות היו הרבה פניות לבתי המשפט, לכנסת ואפילו לוועדה שפעלה כאן בכנסת על ידי חברת הכנסת לשעבר נורית קורן, וגם לראש הממשלה והנשיא, ועדיין אין תשובות ראויות.

מיכאל מלכיאלי: אני מבקש לחזק את המשפחות, את ההורים שעדיין בחיים ומחכים, את המאומצים שמחפשים את הזהות שלהם.

מיכאל מלכיאלי: זהו פצע שנוגע לכלל חלקי החברה בישראל, פצע חוצה מפלגות, וכולם צריכים להתגייס כדי להביא להכרה רשמית בפרשה הכואבת הזאת.

מיכאל מלכיאלי: נוכח העובדה שהזמן דוחק וההורים הביולוגיים של הילדים האבודים האלו הולכים ומתמעטים, זוהי חובתנו המוסרית לעשות הכול כדי להביא לסיומה של הפרשה.

מיכאל מלכיאלי: אני רוצה להודות לאותם אנשים שמעלים פעם אחר פעם את הנושא הזה, ותודה מיוחדת לידידי רזיאל נהרי, פעיל חברתי עם לב גדול, שלא נח כאשר הוא רואה עוולות שנעשות בעניין הזה ובעוד עניינים של מאבקים צודקים.

מיכאל מלכיאלי: תודה רבה.

יריב לוין: תודה רבה.

יריב לוין: חבר הכנסת ווליד טאהא, בבקשה.

וליד טאהא: כבוד היושב-ראש, חברות וחברי הכנסת, תודה רבה שאפשרת לי לדבר אף שתורי חלף.

וליד טאהא: אדוני, אני רוצה לדבר על תופעה.

וליד טאהא: אנחנו כנציגי ציבור, כחברי כנסת, פונים אלינו אזרחים שעברו חוויה לא נעימה של חיפוש משטרתי.

וליד טאהא: מבחינת העיקרון, אף אחד לא בא להתנגד לזכות של המשטרה לעשות חיפוש היכן שהיא חושבת שזה מקדם את החוק, אולם בשל הרגישות, אדוני היושב-ראש, של היחסים המורכבים בין המשטרה לבין החברה הערבית – חברים דיברו על רציחות שהיו היום, שהיו לפני כמה ימים, ועל ההרגשה הלא-בטוחה של האזרח הערבי – אני הייתי מציע למשטרה לעשות את זה בלי להשאיר צלקת פסיכולוגית בליבם של האנשים, אלה שעברו את החוויה של החיפוש.

וליד טאהא: אפשר לעשות את זה למשל בלי להשחית רכוש; אפשר לעשות את זה בלי לשפוך את האורז שיש בבית על הרצפה; אפשר לעשות את זה בלי לשפוך את הקמח על הרצפה; אפשר לעשות את זה בלי להשחית כל מיני דברים; אפשר לעשות את העבודה בלי להשאיר נזק כביר בבית שאליו נכנסה המשטרה לעשות את העבודה שלה.

וליד טאהא: ואין לנו שום בעיה עם העיקרון של העבודה של המשטרה, אנחנו רק מבקשים להתחשב גם ברכוש של האנשים, גם בהרגשה האישית של הילדים והנשים, שמן הסתם אינם אשמים לפעמים בכל הסיפור הזה, וזה יסייע מאוד גם בהגברת האמון ההדדי בין האזרחים למשטרה.

וליד טאהא: תודה רבה.

יריב לוין: תודה רבה.

יריב לוין: חבר הכנסת ינון אזולאי, בבקשה.

ינון אזולאי: ברשות אדוני היושב-ראש, ראשית, תודה רבה פעמיים היום – יום שלישי, כי טוב, אז פעמיים.

ינון אזולאי: אדוני השר, מתחילת שנת 2020 טיפלו מתנדבי זק"א בירושלים ב-12 אירועים קשים של קשישים עריריים וגלמודים שנמצאו זמן רב לאחר מותם.

ינון אזולאי: המקרה האחרון שאליו נקראו היה אתמול, יום שני.

ינון אזולאי: סמוך לשעה 19:30 התקבל דיווח במוקד זק"א על גופה שנמצאת במצב ריקבון ברחוב בן-יהודה בירושלים.

ינון אזולאי: שוקי בקר, מתנדב זק"א, שהגיע למקום וטיפל בזירה, אמר שמדובר באישה גלמודה בת 53 שנמצאה במצב ריקבון קשה מאוד וככל הנראה נפטרה לפני כשבוע.

ינון אזולאי: אני אחסוך מכם את כל התיאורים הקשים שהוא ראה שם, עד כדי איבוד צלם אנוש.

ינון אזולאי: הדבר הזה שאנחנו רואים, שלצערי הקורונה גובה קורבנות של קשישים, של עריריים – אני קורא, קודם כול, לעם ישראל: לכל אחד יש שכן או מכר שהוא מכיר אותו.

ינון אזולאי: תרימו לו טלפון פעם ביומיים-שלושה.

ינון אזולאי: תיגשו לבקר אותו, תראו מה הוא צריך.

ינון אזולאי: יותר מזה, אני רוצה להגיד לכם:

ינון אזולאי: אם מדינת ישראל הייתה לוקחת ומרימה את העובדים הסוציאליים באמת, ונותנת להם עוד תקנים על מנת שהם יוכלו לעשות את העבודה שלהם יותר חזק, יגיעו ליותר בתים – יכול להיות שיכולנו לחסוך את הנפטרים האלה, שבאמת נפטרים בגלל חוסר יחס שלנו, של כולנו, כי כולנו אשמים בזה.

ינון אזולאי: בואו ניתן להם יחס, מילה טובה, וככה נחיה אותם.

ינון אזולאי: תודה רבה.

יריב לוין: תודה רבה.

יריב לוין: אחרונת הדוברים, חברת הכנסת עאידה תומא סלימאן, בבקשה.

עאידה תומא סלימאן: תודה, כבוד היושב-ראש.

עאידה תומא סלימאן: יש לי משפחה שחיה ביפו.

עאידה תומא סלימאן: יש לי דודות, יש לי בני דודות, יש לי דוד שחי שם ויש להם נכדים ואפילו נינים.

עאידה תומא סלימאן: היום זה עבר לי בראש, ברגע ששמעתי על הירי ועל הרצח המתועב של צעיר ועוד ילד שנורה; אמרו: בני 20 ו-12 שנים, והדבר הראשון שקפץ לי לראש: האם יש במשפחה שלי מישהו בגיל הזה?

עאידה תומא סלימאן: האם יכול להיות שמישהו מהמשפחה שלי הוא זה שנורה?

עאידה תומא סלימאן: כי כולנו יודעים שברגע שאנחנו שומעים חדשות כאלה באוכלוסייה הערבית, יכול להיות שבכל המדינה מקשיבים לזה כאל עוד ירי, עוד אירוע פלילי, אבל בשבילנו, כולנו, זה להתחיל לספור את בני המשפחה ולהתחיל לבדוק אם זה הגיע אלינו הביתה.

עאידה תומא סלימאן: אם הפשיעה ואם הרצח הגיעו אלינו הביתה, ואף אחד לא יכול להיות חסין או להיות בביטחון מלא שזה לא יקרה לו.

עאידה תומא סלימאן: בינתיים, ממשלת ישראל, בהנהגת ראש הממשלה בנימין נתניהו – אחרי המאבק שניהלנו באוקטובר היא הכריזה שהיא הולכת להגיש תוכנית לאומית תוך 60 יום.

עאידה תומא סלימאן: עברו מאז 60 יום ועוד 60 יום ועוד 60 יום והתוכנית לא מוכנה.

עאידה תומא סלימאן: ואנחנו עדין סופרים גופות ובודקים את הקרבה שלנו.

עאידה תומא סלימאן: בסופו של דבר, אם הם קרובי משפחה או לא קרובי משפחה או זרים לנו לחלוטין, זה דם מדמנו וזה הביטחון שלנו, ואנחנו כואבים את זה.

יריב לוין: תודה רבה.

יריב לוין: חברות וחברי הכנסת, תמו נאומים בני דקה.

יריב לוין: מכאן אנחנו עוברים לחלק המרגש של היום, לנאומי הבכורה.

יריב לוין: ראשונה תעלה ותבוא חברת הכנסת סונדוס סאלח, בבקשה.

סונדוס סאלח: כבוד היושב-ראש, גברתי המזכירה, חברי וחברות הכנסת, האמת, אני מתרגשת.

סונדוס סאלח: זה טוב שאנחנו עדיין מתרגשים.

סונדוס סאלח: כבת בכורה למשפחה ברוכת ילדים, עם שבע בנות ושני בנים – רפעת, אולפת, אמיני, רנא, בסמה, ע'דיר, רזאן, אחמד, או כמו שאנחנו אוהבים לקרוא לו בבית, חמאדה – למדתי לעשות פוליטיקה בבית מגיל ילדות.

סונדוס סאלח: עשיתי קואליציה כשצריך, עם חלק מהאחיות, ואופוזיציה, כשהיה צריך, עם חלק אחר, למטרות שונות בזמנים שונים.

סונדוס סאלח: נולדתי לזוג הורים אוהבים, תומכים ומאתגרים, אבא מוחמד ואימא ע'זאלה.

סונדוס סאלח: אימא שלי היא אישה פרגמטית, אישה של פתרונות ועשייה.

סונדוס סאלח: היא חינכה אותי ואת האחיות שלי לאחריות אישית וגם חברתית.

סונדוס סאלח: (אומרת בערבית: אם אתה לא מוסיף שום דבר לחיים הרי שאתה מתייתר.

סונדוס סאלח: ) נולדתי וגדלתי בכפר משהד, הכפר האהוב עליי, בצפון, ליד נצרת.

סונדוס סאלח: במשהד אין גינת משחקים.

סונדוס סאלח: כילדה אני זוכרת שאבא שלי היה לוקח אותי לשחק בגינה בנצרת עילית – ששמה יוהד לנוף הגליל כדי למחוק את הקשר לנצרת הערבית.

סונדוס סאלח: שם יש גינות, יש פארקים, יש רמזורים, יש מערכות ניקוז, יש מדרכות, ספריות ומרכזים תרבותיים, ולנו במשהד אין: אין פארקים, אין תחנות אוטובוס – אפילו אחת נורמלית, ביישוב של יותר מ-8,000 תושבים – אין מרכז מסחרי, אין קולנוע, אין בריכת שחייה, ועדיין אין גינת משחקים.

סונדוס סאלח: יודעות מה יש לנו ולמה המדינה דאגה לנו?

סונדוס סאלח: לזיהום אוויר, לפקקים, לרעשים, שפכים, ביוב, מצוקת דיור, צפיפות והפקעת אדמות.

סונדוס סאלח: משהד, כמו יישובים ערביים רבים, סובל ממחסור בתשתיות, בחינוך, ברווחה ובכלכלה בכלל.

סונדוס סאלח: הרוב המוחלט של היישובים הערביים ותושביהם מצויים בחצי התחתון של הסולם הסוציו-אקונומי.

סונדוס סאלח: רבים מהם סובלים מאבטלה נרחבת, מצוקת דיור והיעדר תכנון תוכניות מתאר ואופק תעסוקתי.

סונדוס סאלח: כבר מגיל ארבע יכולתי לזהות אם אני נמצאת ביישוב ערבי או יהודי.

סונדוס סאלח: הייתי חיה את הקיטוב, את האפליה בתכנון ובתקצוב.

סונדוס סאלח: נולדתי לתוך זה, אז לא צריך לשאול אותי: מתי התחלת לעסוק בפוליטיקה?

סונדוס סאלח: כערבייה פלסטינית, גדלתי במציאות גזענית, שמתייגת אותי ואת הערביות שלי כמעוררת חשד.

סונדוס סאלח: בבית הספר, באוניברסיטה, ברחוב, בכניסה לקניון וכמובן בשדה התעופה – מוקד התפרצות מוכר של נגיף הגזענות, שבו הפרופיילינג מרים את ראשו המכוער.

סונדוס סאלח: לפני כשנתיים, בדרך לחופשה משפחתית, נדרשתי להסביר לג'ולאן, הבן הבכור שלי, שהיה בן שבע, למה הוא מסווג כאיום ביטחוני או פצצה לנטרול, כמו שרק בשבוע שעבר אחד מחברי הבית הזה תיאר; למה הוא צריך לעבור בדיקה משפילה ומיותרת.

סונדוס סאלח: אני צריכה להסביר לו את מה שאני בעצמי מתקשה להבין – איך רואים בילדים או במבוגרות או בי איום רק בגלל שאנחנו ערבים, איך אפשר לחרוץ גורלות של אנשים בגלל לאום, מגדר, נטייה מינית, צבע עור, מוצא או השילוב ביניהם.

סונדוס סאלח: בתשובה על השאלה: מי ארז לך את התיק?

סונדוס סאלח: כתב המשורר הפלסטיני מרואן מח'ול בשירו "ערבי בנמל התעופה בן-גוריון": "ושלא כמוכם, אין לי טנקים כמו זה שאיתו / דגדג החייל את עזה, / לא שיגרתי טילים מאפאצ'י בתיק האישי, / ולא מפני שאין לי / אלא מפני שבאופק אובד מהדהד המיאוס / מן המהפכה השקטה שלא במקומה / ומן הרצון הטוב".

סונדוס סאלח: (חוזרת על השיר בערבית.

סונדוס סאלח: ) אני שואלת את עצמי איזה כלים לחיים אני מלמדת את הילדים שלי ואיך אני שומרת על העולם הזה בשבילם, על העתיד של אלין, כרמל וג'ולאן, הילדות של אשרף ושלי.

סונדוס סאלח: כשיצאתי לעבוד בפעם הראשונה הייתי בכיתה ו', ילדה בת 11, רק קצת גדולה מג'ולאן שלי היום.

סונדוס סאלח: יצאנו, אימא ואני, מכרנו עבודות יד, סוג של רקמה שהכנו יחד בלילות ארוכים.

סונדוס סאלח: בזמנו עבדתי בשביל שיהיה לנו אוכל בבית, שנוכל לקנות בגדים, נעליים, ספרים, ולשלם חשבונות מים וחשמל.

סונדוס סאלח: היינו, מה שנקרא, מתחת לקו העוני, ביחד עם כמעט מחצית מהחברה הערבית.

סונדוס סאלח: רק לאחרונה 13,000 משפחות ערביות נוספות הצטרפו למעגל הזה בעקבות המשבר הכלכלי, ההפקרה הממשלתית, הפיטורים ההמוניים וההוצאות לחל"ת, שזה מילים מכובסות להגיד שלפחות 13,000 משפחות נוספות חיות היום בחוסר ודאות וביטחון וסובלות ממחסור שלא ידעו קודם.

סונדוס סאלח: בימים אלו אנחנו רואות שוב שמשברים פוגעים יותר בפגיעים ביותר, באוכלוסיות, מנגנונים ומערכות ציבוריות שלאורך שנים הוחלשו והותקפו בידי המדינה.

סונדוס סאלח: בימים אלו אנחנו עדות גם לעלייה מדאיגה באלימות ובפשיעה המאורגנת.

סונדוס סאלח: אלימות של גברים נגד נשים, אלימות ממסדית ומשטרית, אלימות בחברה הערבית, אלימות במשפחה.

סונדוס סאלח: הדם שוטף כפרים ויישובים, וזו לא טעות, זו תוצאה של מדיניות.

סונדוס סאלח: בישראל מדי שנה נרצחות מעל ל-20 נשים כתוצאה מאלימות של גברים.

סונדוס סאלח: 250,000 נשים סובלות מאלימות יום-יומית.

סונדוס סאלח: מספרים לא רשמיים מהשטח מדברים על 800,000.

סונדוס סאלח: מתחילת השנה הנוכחית 14 גברים לפחות לקחו את חייהן של 13 נשים ותינוקת בת כמה חודשים בלבד.

סונדוס סאלח: הגיע הזמן שנפסיק לומר "נרצחה אישה", בידי היד הנעלמה ונגיד "גבר רצח אישה", כי ככה זה.

סונדוס סאלח: בעוד כמה שבועות נצביע על תקציב דו-שנתי.

סונדוס סאלח: רק אתמול עבר פה החוק הנורבגי, שלוקח מכספי הציבור, הכסף שלכם, ומבטיח משרות לח"כים נוספים ולא חיוניים.

סונדוס סאלח: עלינו לפעול לשיטוח עקומת הנרצחות והנרצחים, שתעוגן במסגרת התקציב.

סונדוס סאלח: זאת חובה של כולנו בבית הזה.

סונדוס סאלח: החוק הנורבגי לא לבד.

סונדוס סאלח: שלוש מערכות בחירות בשנה אחת, חוק הלאום וחוק קמיניץ, האפליה, הגזענות המתמשכת – כולם משברים.

סונדוס סאלח: גם הסיפוח, כמו שאתם אוהבים לקרוא לו בעברית מכובסת, אבל בפועל הוא העמקת הכיבוש והאפרטהייד, הוא משבר.

סונדוס סאלח: רצח נשים, הכפרים הבלתי-מוסדרים – משבר.

סונדוס סאלח: הריסת בתים, ההסתה נגד ציבור שלם, נגד חברה ולא מגזר, האבטלה והעוני – כולם משברים מנהיגותיים, כלכליים, חברתיים, ערכיים ומוסריים עמוקים, וזאת רק רשימה חלקית.

סונדוס סאלח: במחאות אוקטובר 2000 שוטר ירה בדוד שלי.

סונדוס סאלח: הוא חטף כדור קרוב ללב בהפגנה בצומת ליד הבית, נגד הפקעת האדמות והגזענות והתייחסות המשטרה לציבור הערבי.

סונדוס סאלח: הייתי נערה צעירה בת 14.

סונדוס סאלח: בתוך הכאב והבהלה הבנתי שמה שמלמדים אותנו בשיעורי האזרחות פשוט לא נכון.

סונדוס סאלח: הבנתי שחופש הביטוי והמחאה לא מובן מאליו.

סונדוס סאלח: הבנתי שכדי לצאת להפגנה צריך אישור של המשטרה עצמה, אותה משטרה שכמעט הרגה את דודי.

סונדוס סאלח: הבנתי שמה שמלמדים אותנו בספרים דורש מאבק.

סונדוס סאלח: ברוח המאבק של תנועת "חיים שחורים חשובים" ושל הפנתרים השחורים בארצות הברית – גם כאן, חיי פלסטינים ופלסטיניות חשובים מאוד.

סונדוס סאלח: יש לנו היום הזדמנות היסטורית בין-לאומית במאבק המתמשך בגזענות הממוסדת, העמוקה וארוכת השנים.

סונדוס סאלח: יש לנו הזדמנות לדמיין יחסים אחרים בין ערבים ליהודים, שמכירים בעבר ולוקחים אחריות על הפשעים שנעשו ונעשים כאן.

סונדוס סאלח: יש לנו הזדמנות לדמיין מציאות בטוחה, ירוקה ונעימה לכל ילדה ולכל ילד פה.

סונדוס סאלח: זאת הזדמנות נדירה לשינוי סדרי עדיפויות ויצירת מציאות טובה יותר מזאת שגדלנו בה אנחנו כולנו.

סונדוס סאלח: כסטודנטית שיחקתי ארבע שנים בנבחרת הכדורגל של הטכניון, למרות שכל החיים שלי אמרו לי שכדורגל זה לא לבנות, זה המשחק של הבנים.

סונדוס סאלח: כילדה ונערה אבא שלי, שהיה מאמן ושחקן לשעבר בקבוצה מקומית, תמיד לקח אותי למשחקים ולימד אותי לשחק ולעשות מה שאני רוצה ומה שאני אוהבת, למרות הביקורת – מה עושה ילדה במגרש של גברים.

סונדוס סאלח: לאורך החיים המגרשים מתחלפים והעיקרון נשאר:

סונדוס סאלח: תמיד יש את המגרש הזה שאני – ואת – כאישה לא רצויה בו.

סונדוס סאלח: גם כאן עכשיו בפוליטיקה, אבא היקר, במגרש הזה לא קל.

סונדוס סאלח: כאישה, כערבייה, כח"כית הצעירה ביותר במשכן ואימא לשלושה ילדים קטנים במאבק מתמשך.

סונדוס סאלח: בבחירות האחרונות הרשימה המשותפת זכתה פעמיים, גם באמון מלא של הציבור הערבי, שתורגם ל-15 מנדטים, וגם להכפלת מספר הנשים.

סונדוס סאלח: משתי חברות כנסת, החברות חברת הכנסת עאידה תומא סלימאן וחברת הכנסת היבה יזבק, לארבע חברות כנסת בכנסת הנוכחית, עם הצטרפותה של חברת הכנסת אימאן ח'טיב יאסין ושלי.

סונדוס סאלח: בבחירות האחרונות גדל גם כוחו של ביתי הפוליטי, מפלגת תע"ל.

סונדוס סאלח: כחברת הכנסת האישה הראשונה מטעם המפלגה, אני גאה להצטרף לחבריי חברי הכנסת הוותיקים ד"ר אחמד טיבי ועו"ד אוסאמה סעדי, שמהווים דוגמה לעשייה ציבורית ופרלמנטרית מקצועית, מדהימה, מיוחדת ועקבית.

סונדוס סאלח: נכנסתי לכנסת לקדם יום-יום נשים ערביות באקדמיה ובהייטק.

סונדוס סאלח: יש לי חלום שיהיו יותר ערבים בתארים מתקדמים ויותר שעוסקים בתחום שבו למדו; הנגשה של הנאומים מכאן בשפת הסימנים; שחרור, ביטחון ועצמאות, גם כלכלית, של נשים; חינוך איכותי, הערכה מעצבת לתלמידים שלנו, שנפסיק להסתכל עליהם כמספרים וציונים, והעסקה הוגנת של המורות.

סונדוס סאלח: יש לי חלום שתפסיקו לקרוא לנו "המגזר הערבי".

סונדוס סאלח: אנחנו לא נגזרנו מאף גורם אחר, אנחנו חברה שעומדת בפני עצמה.

סונדוס סאלח: יש לי חלום שיסתיים הכיבוש אתמול, היום ועכשיו, ויהיה שלום.

סונדוס סאלח: יש לי חלום.

סונדוס סאלח: זה חלק מהחלומות שלי.

סונדוס סאלח: אם לשאול את מילותיו של קינג, הוא גדול ונראה בלתי אפשרי, אבל הגיע הזמן לפוליטיקה שהופכת את הלא-אפשרי לאפשרי.

סונדוס סאלח: משפט אחרון, אני מקווה.

סונדוס סאלח: כבוד היושב-ראש, חברות וחברי הכנסת, בהזדמנות זו אני מתחייבת לייצג נאמנה את העובדים ומשפחותיהם, ועובדי חברות התחבורה הציבורית, נהגי האוטובוסים ועובדי ענף הבניין בפרט; את הקשישה ששוכבת במסדרון בית החולים ואת זאת שגרה בבית לבדה, שתמות וגופתה תימצא רק ימים לאחר מותה; את הקבוצות המוחלשות: אנשים עם מוגבלויות, נשים, סטודנטיות, מתמחות; ואת הסביבה.

סונדוס סאלח: מתחייבת אני לפעול כבתו ושליחתו של העם הפלסטיני למען צדק, שלום ושוויון, ולפעול נגד ההכחשה של עצם קיומנו כעם על אף היותנו עם יליד שחי כאן, בארץ הזאת, לפני קום המדינה, ולמימוש זכותו של העם הפלסטיני למדינה משלו.

סונדוס סאלח: אני מתחייבת לייצג נאמנה את הילדה שעשו עליה חרם בבית הספר, והיא עכשיו, או בבוקר, עומדת בצד בחצר, לבד, ויודעת שחובת ההוכחה היא עליי ועל הצוות המדהים שלי, שלו אני מודה – לאחמד, לרוני לאמיר – להיות זמינות עבורכן ולייצג אתכן בכבוד ובמעשים.

סונדוס סאלח: (אומרת בערבית: ליפו לא היו מגיעים בספינות, יפו הייתה לפני הים.

סונדוס סאלח: ) ממש לסיום – תודות קצרות: תודה לתומכות ולמצביעות, שבזכותכן ובשבילכן אני נמצאת כאן; תודה לחברים בתע"ל ולעומד בראשה חבר הכנסת ד"ר אחמד טיבי, שעבורי הוא המנהיג שהציב סטנדרטים חדשים ומודל למנהיגות חברתית פוליטית בארץ ובעולם; תודה למשפחה ולחברות שלי, שבלעדיהם לא הייתי כאן; לבן זוגי המקסים ושותפי לדרך אשרף, שעברנו יחד ימים קשים ולילות קשים שאי-אפשר לתאר אותם במילים, והוא תמיד אמר לי: איתך באש ובמים, איתך נפרוץ כל תקרה שתחשבי שהיא מחסום בפנייך.

סונדוס סאלח: תודה על החיזוקים לאורך כל הדרך.

סונדוס סאלח: ואחרונים – להורים שלי: תודה מעומק ליבי, תודה על מה שנתתם לי ועל מה שלא היה לנו, שהוליד בי את הרצון לעשות ולשנות.

סונדוס סאלח: אני אסירת תודה לכם עד סוף חיי.

סונדוס סאלח: (אומרת דברים בשפה הערבית, להלן תרגומם: כן, אנו חווים נסיבות קשות והיעדר צדק ושוויון, אבל תזכרו תמיד, יקירותיי ויקיריי, שהכישלון או התסכול אינם אורח חיים, משום שהימים היפים ביותר הם אלה שעוד לא חיינו.

סונדוס סאלח: תודה לנפקד הנוכח בליבי תמיד ותומך אבל הוא אינו בינינו, אינו בין החיים, דודי עלי, לו הרחמים ולכם חיים ארוכים.

סונדוס סאלח: תודה.

סונדוס סאלח: ) תודה לכם.

יריב לוין: תודה רבה לחברת הכנסת סלאח.

יריב לוין: לא כל אחד זוכה לכבוד שחבר הכנסת אחמד טיבי יברך אותו, אבל את בהחלט תזכי לו.

יריב לוין: אני מזמין את חבר הכנסת טיבי, אחרי הברכות, לעלות ולברך.

קריאה: – – –

יריב לוין: כמעט, היו חסרים כמה קולות.

יריב לוין: אבל הוא עובד על זה.

קריאה: אפשר להצביע עכשיו, אדוני היושב-ראש?

יריב לוין: אם אתה רואה פה 61, אני לא יכול למנוע את זה.

אחמד טיבי: אדוני היושב-ראש, סונדוס, אני גאה בך.

אחמד טיבי: יכול להיות שסונדוס היא האדם המאושר ביותר שעלה לנאום כאן, אחרי היבחרה, בנאום בכורה, אבל אחריה אני האדם המאושר ביותר מבחינה פוליטית, שהצלחנו בתע"ל להכניס את הנציגה השלישית שלנו בכנסת – האישה הצעירה ביותר בכנסת הזאת מבין 120, חברת כנסת מיוחדת ואדם מיוחד; חברת הכנסת השלישית לצד אוסאמה, שרק חזר מניהול ועדת החוקה.

אחמד טיבי: כיום ברשימה המשותפת יש ארבע נשים, אדוני.

אחמד טיבי: זה מקור גאווה נוסף: עאידה, היבא, אימאן וסונדוס, לצד חבריהן ברשימה, שאני גאה להיות אחד מחבריה והוותיק ביניהם, שעושים עבודה פוליטית, ציבורית ולאומית כנגד כל הסיכויים.

אחמד טיבי: העבודה שלהם היא אתגר יום-יומי.

אחמד טיבי: סונדוס נכנסת לגוב האריות הזה, ואין לי ספק שנתוני הפתיחה והנתונים שלה מבטיחים לה הצלחה.

אחמד טיבי: סונדוס, בת משהד, הייתה מורה במקצועה בבית הספר אל-מוטראן סנט ג'וזף בנצרת.

אחמד טיבי: היא מאסטרנטית בטכניון, מתעניינת בהייטק, פעילה בנושא הייטק ומרוכזת בקידום הייטק בחברה הערבית.

אחמד טיבי: אבל לא רק.

אחמד טיבי: שמתם לב שבנאום הנפלא, המרגש, המשנה הסדורה שנתנה, היא דיברה על תאונות עבודה, על עובדים, על אנשים קשי-יום, על האישה, על הנשים, על מבוגרים, על הקשישים.

אחמד טיבי: היא גם הייתה מנכ"לית עמותת מוג'תמענא, שעסקה בתאונות עבודה ובתעסוקה לנשים ערביות.

אחמד טיבי: לכן אני מאושר.

אחמד טיבי: לכן זה תוספת נטו – לרשימה המשותפת באופן כללי אבל לתע"ל, המפלגה שלנו, במיוחד.

אחמד טיבי: מאז שסונדוס נכנסה לכנסת – סונדוס, אולי את לא יודעת, אבל אני מקבל המון תגובות חיוביות על הפעילות שלך, על הנאומים שלך, על העברית שלך, על הערבית שלך, על הפוזיציה, על האסרטיביות שלך, על השליחות, על ההקשבה לדאגות ולענייני הציבור, ובעיקר על השכנוע הפנימי העמוק שיש לך בכל מה שאת מאמינה בו.

אחמד טיבי: אז תע"ל גם הכניסה אישה שלישית וגם הכניסה את חברת הכנסת הצעירה ביותר בבניין הזה.

אחמד טיבי: אלה שתי משבצות, אדוני, וזה תוספת מיוחדת.

אחמד טיבי: הרשימה המשותפת חרתה על דגלה גם נושאים חברתיים וגם נושאים לאומיים פוליטיים.

אחמד טיבי: זה השתקף יפה בנאום המכונן מבחינתה של סונדוס, נאום הבכורה.

אחמד טיבי: וכנציגה – היא הייתה מרכזת מועצת הנשים, (אומר בערבית: מועצת הנשים) בתע"ל.

אחמד טיבי: היא מייצגת את המועצה הזאת גם במפלגה, גם כלפי חוץ וגם כאן בצורה גאה.

אחמד טיבי: אדוני היושב-ראש, לא קל לנשים בעולם באופן כללי, לא קל לנשים בעולם השלישי, לא קל לנשים בחברות מסורתיות, אבל יש מובילות ופורצות דרך.

אחמד טיבי: הרשימה המשותפת גאה שהיא הכניסה ארבע כאלה.

אחמד טיבי: הן מהוות מודל לחיקוי והן עובדות קשה.

אחמד טיבי: לעיתים הן עובדות קשה יותר משאר החברים ברשימה המשותפת – יותר קשה מאיתנו.

אחמד טיבי: אני גאה בכל אחת מהן.

אחמד טיבי: אני רוצה לומר לסונדוס שרק בגללך אני מקווה שהקדנציה לא תהיה קצרה – רק בגללך, אוקיי?

אחמד טיבי: ג'אבר, גם בגללך, אנתי, ווליד ואימאן.

אחמד טיבי: יעני, אתם מבינים את העיקרון.

אחמד טיבי: אני רוצה שתיקחו את כל הזמן שבעולם כדי שתוכיחו את עצמכם ואת הרצון שלכם לעשות, להביא הישגים, (אומר בערבית: להציג את דאגות האנשים,) וסונדוס, את כזאת.

אחמד טיבי: אני אחרוג מהנוהל ואגנוב מזכותו של מנסור, כי אחריי עולה גם אימאן לנאום את נאום הבכורה.

אחמד טיבי: אני רוצה לברך אותה כבר עכשיו ולהגיד שגם זו תוספת שאנחנו גאים בה ברשימה המשותפת, לכלל הרשימה המשותפת.

אחמד טיבי: (אומר בערבית: לא נורא, אבו מוחמד.

אחמד טיבי: ) אדוני היושב-ראש, סונדוס, נפגשתי יחד איתה, גם עם שרים, גם עם חברי כנסת, גם עם משלחות מחו"ל.

אחמד טיבי: הפידבק תמיד היה פידבק שגילה עניין והיא צדה את עיניהם של אלה שנפגשנו איתם.

אחמד טיבי: אני חוזר ואומר שאת אולי האישה המאושרת ביותר, אבל גם אוסאמה וגם אני מאושרים לא פחות.

אחמד טיבי: אני רואה איך את מתייעצת גם עם אוסאמה, גם איתי, גם עם הצוות המדהים שלך, ואיך את גם מתקשרת ומתייעצת עם אנשי מקצוע בחברה הערבית ומקשיבה לעצות שלהם.

אחמד טיבי: זאת התחלה טובה.

אחמד טיבי: כאן זה גוב אריות.

אחמד טיבי: עוד מעט לא יהיו מקומות בתוך המליאה הזאת אחרי החוק הנורבגי, אבל את מתבלטת בתוך הבניין הזה כמיוחדת, מוצלחת, פעילה, בעלת שליחות.

אחמד טיבי: היטבת לצטט את מרואן מח'ול, אבל היטבת בעיקר לסיים את נאומך במשפט שנמצא על הקיר בלשכה שלי.

אחמד טיבי: (אומר בערבית: הימים היפים ביותר הם אלה שעוד לא חיינו.

אחמד טיבי: )

סונדוס סאלח: שוכרן.

יריב לוין: תודה רבה.

יריב לוין: ועכשיו, בהתרגשות ובכבוד אני מזמין לנאום בכורה את חברת הכנסת אימאן ח'טיב יאסין, בבקשה.

אימאן ח'טיב יאסין: כבוד יו"ר הכנסת, כנסת נכבדה, חבריי חברי הכנסת, אני, אימאן – בתם של אחמד, זיכרונו לברכה, ונג'דייה, שתיבדל לחיים ארוכים, אשר חינכו אותי על ערכים של אהבת האדם והאדמה, קדושת החיים, דבקות במטרה ואומץ לעמוד איתן בפני קשיים ולשנות מציאות שנדמה היה כי היא גזרת גורל שאין בלתה – עומדת היום בפניכם לשאת את דבריי.

אימאן ח'טיב יאסין: כשמי אני – אני אישה מאמינה אמונה שלמה הן באל והן באדם.

אימאן ח'טיב יאסין: אני גאה בערכי האסלאם שלי.

אימאן ח'טיב יאסין: אני פה כדי לנער את האבק ולהאיר עיני רבים לעקרונות האסלאם הנאור ומקדש החיים, זה שצדק, שלום ושוויון הם נשמת אפו.

אימאן ח'טיב יאסין: באתי לתנועה האסלאמית כשליחה של כל הנשים הדתיות, המאמינות ביכולתן לעשות שינוי, ולא פחות חשוב – בזכותן ליטול חלק בעשייתו.

אימאן ח'טיב יאסין: החיג'אב הוא אכן סמל, הוא מצווה והוא קשר עם האל.

אימאן ח'טיב יאסין: באותה נשימה, החיג'אב איננו קשור כלל ליכולות שלנו, הנשים, למלא כל תפקיד, משפיע וחשוב ככל שיהא.

אימאן ח'טיב יאסין: חבריי המכובדים, אם כבר חיג'אב, אני רוצה לומר לכם: להיות אישה דתייה עם חיג'אב זה אתגר לא פשוט בחוויה הישראלית.

אימאן ח'טיב יאסין: לעטות חיג'אב זה בעצם לשאת את כל הסמלים על הראש, על הכתפיים או בלב שלך, מבלי שתהיה לך כל אפשרות להימנע מעימות עם דעות קדומות.

אימאן ח'טיב יאסין: מהרגע שאת בוחרת ללכת עם חיג'אב, כל החבילה הסטריאוטיפית מתלווה אליו, החל בפנאטיות וקנאות, עובר לבורות ונחשלות, וכלה בדיכוי וחושך.

אימאן ח'טיב יאסין: ועם מה?

אימאן ח'טיב יאסין: עם כל החבילה הזאת יש להתמודד.

אימאן ח'טיב יאסין: מעל במה זו אני אבקש לנפץ את הסטריאוטיפים וללמד את כולנו לראות את האדם ולשפוט אותו על פי פועלו בלבד.

אימאן ח'טיב יאסין: אני ילידת היישוב עראבה בגליל.

אימאן ח'טיב יאסין: שם גדלתי, (אומרת בערבית: בבקעת בית נטופה,) זו המוצפת בשנים האחרונות, בדיוק כמו המציאות הישראלית המורכבת.

אימאן ח'טיב יאסין: שם העברתי את שנותיי המוקדמות.

אימאן ח'טיב יאסין: מגיל צעיר ידעתי מי אני ומה ייעודי בחיים.

אימאן ח'טיב יאסין: בת חמש הייתי כשהתחלתי לעבד את האדמה ולהכיר את הגבולות, החסמים והאתגרים.

אימאן ח'טיב יאסין: כאשר בימי חום קודח נגמר גלון המים שהבאנו מהבית והצימאון גבר, לא היה מנוס אלא להזדחל מתחת לגדר ולהיכנס לתוך תעלת המוביל הארצי כדי להביא מים ולשתות.

אימאן ח'טיב יאסין: לא משנה שהמוביל הוקם על אדמותינו שלנו, ברגע שהן הופקעו, הופקעו איתן גם הצורך וגם המענה.

אימאן ח'טיב יאסין: שם שאלתי את עצמי בפעם הראשונה את השאלות הקשות, בלי לדעת להמשיג אותן, אבל בתוכי ידעתי למה כל זה קורה ועל מה זה יושב.

אימאן ח'טיב יאסין: גדלתי, ואתגרי החיים רק הלכו וגברו.

אימאן ח'טיב יאסין: יחד עם זאת, הם רק חישלו אותי ודרבנו אותי להמשיך בדרך.

אימאן ח'טיב יאסין: רציתי ללמוד משפטים כי האמנתי שבמשפט יש צדק.

אימאן ח'טיב יאסין: כשזה לא התאפשר, הלכתי לעבודה סוציאלית כדי להיות לידם – ואם צריך לאחוז בידם – של האנשים והנשים המוחלשות והמוחלשים, כדי לעזור להם להיות מודעים למציאות חייהם, שיפקחו עיניים ויסתכלו אל תוך עצמם, ויחפשו את הכוחות הטמונים בתוכם.

אימאן ח'טיב יאסין: ניסיתי ללמדם לגייס ולמקסם כוחות למען חיים טובים יותר בשבילם ובשביל יקיריהם.

אימאן ח'טיב יאסין: אז למה בעצם אני כאן?

אימאן ח'טיב יאסין: אני כאן בשביל להילחם את המלחמה של אותם מוחלשות ומוחלשים, אותן נשים מודרות, אותם ילדים עניים ואותן נשים צעירות עם החיג'אב והאתגרים שלו.

אימאן ח'טיב יאסין: באתי לכאן כדי להשמיע את קולם ולפעול למענם של כל אלה.

אימאן ח'טיב יאסין: באתי לכאן כדי לקדם אג'נדה חברתית ערכית שאינה מבדילה בין דם לדם.

אימאן ח'טיב יאסין: אני והאחר כי אני הוא האחר, וכולנו ביחד.

אימאן ח'טיב יאסין: את ידי אני מושיטה לכל מי שמוכן לפעול למען חברה נאורה יותר.

אימאן ח'טיב יאסין: חברה שוויונית יותר.

אימאן ח'טיב יאסין: חברה שמכבדת את כל בנותיה ובניה.

אימאן ח'טיב יאסין: חברה שמאמינה בטוב משותף.

אימאן ח'טיב יאסין: חברה צודקת יותר.

אימאן ח'טיב יאסין: ואם צדק – אזיי צדק, מטבעו, אינו יכול להסכין עם עוולות.

אימאן ח'טיב יאסין: הוא מזדעק למראיהן ומנסה להשילן מפניו.

אימאן ח'טיב יאסין: מי שחוש הצדק הוא מצפנו, אך טבעי כי יתנגד לעוולות.

אימאן ח'טיב יאסין: במציאות חיינו אין לך עוול חמור מהכיבוש.

אימאן ח'טיב יאסין: הוא אביהן מולידן של עוולות רבות נוספות, שגם הן, ברבות הימים, מולידות עוולות משלהן ומכלות כל חלקה טובה.

אימאן ח'טיב יאסין: מי שכהו עיניו מלראות את עוולות הכיבוש, סופו כי יקהו חושיו לנוכח עוולות רבות אחרות גם בקרבו.

אימאן ח'טיב יאסין: חברה כובשת היא חברה מפלה, היא חברה אלימה והיא חברה ענייה.

אימאן ח'טיב יאסין: אעשה בכל מאודי כדי להיאבק בעוול הכבד והממושך הזה, שסופו להסתיים, ויפה שעה אחת קודם.

אימאן ח'טיב יאסין: אני מושיטה ידי לכל מי שמאמין שאפשר לחיות כאן ביחד, בשלום, בביטחון, בשותפות ובסובלנות; לכל מי שמאמין בזכות להגדרה עצמית ולא רק לו עצמו.

אימאן ח'טיב יאסין: הפתרון שאני מאמינה בו הוא שתי מדינות ששוכנות בשלום אחת ליד השנייה, ושני עמים שחיים בשותפות ובסובלנות.

אימאן ח'טיב יאסין: לא נאיבית אני, ויודעת כי הדרך קשה, מאתגרת וכל כך ארוכה.

אימאן ח'טיב יאסין: מאבקו של העם הפלסטיני לחירות נמשך, והכיבוש נראה יציב מתמיד.

אימאן ח'טיב יאסין: השלום הצודק לא נראה באופק, לצערי.

אימאן ח'טיב יאסין: גם בפנים המצב לא מזהיר.

אימאן ח'טיב יאסין: האפליה הממוסדת וארוכת השנים כלפי החברה הערבית אך מתעצמת ומכה שורשים.

אימאן ח'טיב יאסין: חוק הלאום הגזעני והמביש הוא אך אחד הפנים המכוערים שלה.

אימאן ח'טיב יאסין: האלימות בחברה הערבית בכלל וכלפי הנשים בפרט גואה.

אימאן ח'טיב יאסין: מדי יום אנו סופרים קורבנות נוספים.

אימאן ח'טיב יאסין: מעגל השכול והכאב מתרחב מדי יום.

אימאן ח'טיב יאסין: בעיות הדיור והתעסוקה מחמירות, והן מדירות שינה.

אימאן ח'טיב יאסין: עשרות אלפי בתים בחברה הערבית עומדים בפני סכנת הריסה בטענת היעדר רישוי.

אימאן ח'טיב יאסין: נתוני האבטלה, בחברה בכלל ובחברה הערבית בפרט, מרקיעים שחקים.

אימאן ח'טיב יאסין: אחוז הנשים הבלתי-מועסקות בחברה הערבית האמיר, ומגפת הקורונה אך הוסיפה שמן למדורה.

אימאן ח'טיב יאסין: חברים יקרים, להיות עני בישראל של היום זה קשה.

אימאן ח'טיב יאסין: להיות עני ערבי בישראל של היום זה קשה שבעתיים.

אימאן ח'טיב יאסין: להיות אישה ערבייה ענייה בישראל של היום, זה קושי כפול ומכופל.

אימאן ח'טיב יאסין: יחד עם זאת, וכאישה מאמינה דווקא, יודעת אני כי המצב הנתון אינו גזרת גורל ואפעל ללא לאות ובשיתוף פעולה רחב ככל הניתן כדי לשנותו.

אימאן ח'טיב יאסין: כמי שידעה לאורך החיים להתעקש על צדקת דרכה, כמי שמאמינה שבסופו של דבר הטוב תמיד ינצח ועשיית טוב תמיד תביא טוב, בטוחה אני כי נצליח להביא לשינוי המיוחל.

אימאן ח'טיב יאסין: (אומרת בערבית ומתרגמת:) כי אלוהים הוא טוב, וכל דבר בעיתו.

אימאן ח'טיב יאסין: ומשבאתי לכן כשליחת ציבור אעשה הכול כדי לייצג נאמנה.

אימאן ח'טיב יאסין: מתחייבת אני לפעול למען כל אותם מודרות ומודרים, מוחלשות ומוחלשים.

אימאן ח'טיב יאסין: מתחייבת אני לפעול למען כל אותם ילדים עניים.

אימאן ח'טיב יאסין: מתחייבת אני להשמיע את קולם ולהנכיח אותם בכל מרחב ובכל זמן.

אימאן ח'טיב יאסין: מתחייבת אני להילחם את מלחמתם לעתיד טוב יותר וצודק יותר.

אימאן ח'טיב יאסין: זו המלחמה היחידה שאני רוצה ליטול בה חלק.

אימאן ח'טיב יאסין: לכל אלה שתמכו בי והאמינו בי ובדרכי, והם רבים מספור, ובראשם בן זוגי מוחמד ובני משפחתי שחאדה, רוז, אחמד וח'אלד; כמו חברים יקרים רבים שהיו לי למשענת ולמורי דרך, ובתוכם מנהיגים בביתי הפוליטי, שהאמינו כמוני ופעלו להגשמת החלום של המייסד המנוח שייח' עבדאללה נימר דרוויש, אני מודה, מכל ליבי מודה.

אימאן ח'טיב יאסין: מי ייתן ואוכל לגמול לכם, כולכם, אהבה ותמיכה.

אימאן ח'טיב יאסין: תודה.

יריב לוין: תודה רבה לחברת הכנסת אימאן ח'טיב יאסין.

יריב לוין: אפשר בוודאי לגשת לברך.

יריב לוין: לאחר הברכות, אני מזמין את סגן יושב-ראש הכנסת חבר הכנסת מנסור עבאס לדברי ברכה.

מנסור עבאס: אדוני היושב-ראש, חבריי חברי הכנסת, אחותי – למה אתם מתפרעים, המשותפת?

מנסור עבאס: אח'תי אימאן, אח'תי אל-עזיזה אימאן, אדוני היושב-ראש, חבריי חברי הכנסת וחברות הכנסת, אני מכיר את אימאן שנים רבות.

מנסור עבאס: אימאן זה לא רק שם וזה לא רק תכונות.

מנסור עבאס: אימאן זאת מהות.

מנסור עבאס: במהות הזאת היא הצליחה לנצח בארבעה מסלולים: מסלול ראשון – כמובן, מסלול החיים האקדמיים וההשכלה; המסלול השני הוא מסלול העשייה וההתקדמות בתפקידים שהיא ניהלה והקימה, ואני אפרט קצת; כמובן, המסלול השלישי זה הניצחון האדיר על המחלה שהביסה רבים; המסלול הרביעי זה הניצחון האדיר בפוליטיקה ובחיים הפוליטיים עצמם.

מנסור עבאס: לפני כמה שנים הייתה הישיבה הראשונה שלי עם אימאן.

מנסור עבאס: אז הייתי – ועודני – סגן ראש התנועה האסלאמית.

מנסור עבאס: אני אחשוף פה סוד – היא שאלה אותי: אין מקום בתנועה האסלאמית?

מנסור עבאס: התנועה האסלאמית, רבותיי, אני אסביר לכם, זה גוף דתי-חברתי, גם פוליטי, שבכנסת מיוצג על ידי רע"ם, הרשימה הערבית המאוחדת.

מנסור עבאס: אין מקום בתנועה האסלאמית לנשים בחיים הפוליטיים ובייצוג.

מנסור עבאס: ואז אמרתי לה: למה אין?

מנסור עבאס: מתחילת דרכו של האסלאם כדת, הייתה האישה הראשונה לא מאחורי הנביא מוחמד, אלא עם הנביא מוחמד, אומונא ח'דיג'ה, אימא שלנו ח'דיג'ה, אשתו של הנביא מוחמד.

מנסור עבאס: כולנו מכירים במורשת האסלאם את התפקיד המפואר של הנשים בכל תחומי החיים, בכל תחומי החיים.

מנסור עבאס: לכן אמרתי לה: למה אין מקום, יש מקום, ועוד איך יש מקום.

מנסור עבאס: אז לא חשבתי שאני אתמודד על ראשות רע"ם וגם לא על החברות בכנסת.

מנסור עבאס: לכן אני חושף כאן:

מנסור עבאס: שני שיקולים הביאו אותי גם לפוליטיקה הפרלמנטרית: האחד זה הקמת הרשימה המשותפת, ואז, ב-2015, הייתי חלק מהמקימים של הרשימה הזאת; אבל בהחלט, גם יוזמתה של אימאן והרצון להיות ולתרום גם בתחום הפוליטי הביאו אותי, ביחד איתה, להתמודד על רשות רע"ם ולהתמודד לכנסת.

מנסור עבאס: אחרי שנתיים מאותה ישיבה חזרתי לאימאן ואמרתי לה: הקרקע כבר מוכשרת בתנועה האסלאמית, יש שינוי בתקנון של התנועה, ויש שם שריון לנשים.

מנסור עבאס: אבל השריון הזה לא זכה לפרגון, כי זה היה במקום החמישי והשישי, שזה לא ריאלי.

מנסור עבאס: כרגע אנחנו ארבעה חברי כנסת.

מנסור עבאס: אימאן קיבלה על עצמה את המשימה הזאת כשהיא הייתה מנהלת מתנ"ס.

מנסור עבאס: היא הקימה בחיים שלה שני מתנ"סים, בנוסף לעוד כל מיני פרויקטים שהיא הקימה.

מנסור עבאס: היא הקימה שני מתנ"סים וניהלה אותם.

מנסור עבאס: לקראת הסוף היא הייתה מיועדת גם להקים ולנהל מתנ"ס שלישי.

מנסור עבאס: אז ישבנו ביחד עם ראש המועצה, אותה מועצה שרצתה את אימאן שוב לבוא ולהקים את המתנ"ס ולנהל אותו.

מנסור עבאס: אמרתי לו: יש לך שתי אופציות, או שאתה זוכה לחברת כנסת שתשרת גם את הכפר שלך – כפר אחר, לא יפיע, איפה שהיא גרה – או שתזכה למנהלת מתנ"ס.

מנסור עבאס: הוא זכה בחברת כנסת.

מנסור עבאס: כמובן, כניסתה של אימאן לחיים הפוליטיים כאישה מהתנועה האסלאמית, אישה דתייה, זה לא אותו מקום שאפשר להגיד – אומנם אנחנו מאמינים בדרך הזאת, אבל זה מאוד קשה.

מנסור עבאס: בסופו של דבר אימאן לא הייתה צריכה להשתמש בשריון כדי לקבל מועמדות בתוך התנועה האסלאמית וכמובן בתוך הרשימה המשותפת.

מנסור עבאס: היא התמודדה מול שבעה או שמונה גברים – – –

אימאן ח'טיב יאסין: שמונה בסוף.

מנסור עבאס: מול שמונה גברים וניצחה את כולם, כי גם אנשי התנועה האסלמית מאמינים בה, מאמינים בדרכה, בערכיות שלה וביכולות שלה.

מנסור עבאס: החיג'אב יקר לנו מאוד, והוא מסמל את דת האסלאם ואת האמונה והדרך, אבל אין ספק שאדם עומד בפני עצמו והערכים שלו והאמונה שלו מייצגת אותו.

מנסור עבאס: מאז שאימאן הייתה מטפלת במעון יום לחוסים עד שהיא עמדה כאן לפני כמה דקות ונשאה את נאום הבכורה יש דרך ארוכה, מייגעת, קשה, אבל בכל שלב היא הצליחה, והצליחה בגדול.

מנסור עבאס: היא לא רק באה וקיבלה מכרז וניהלה מתנ"ס.

מנסור עבאס: היא הקימה מתנ"סים, הקימה פרויקטים וניהלה אותם: מרכזי יום, המתנ"ס של יפיע, של זמר ועוד כפר שהיא הייתה אמורה לנהל שם.

מנסור עבאס: במסלול האקדמי – כמובן שבמקביל לעשייה – תואר ראשון, תואר שני בהצטיינות, ועוד כל מיני סמינרים.

מנסור עבאס: היא אפילו נכנסה לתחום של פתרון סכסוכים באוניברסיטת קובנטרי, ועוד כל מיני תחומים.

מנסור עבאס: לכן אני מתקשה היום להגביל את אימאן ולהגיד לה: תתרכזי בתחום אחד או שני תחומים ושם לפעול.

מנסור עבאס: היא רעבה לעשייה פרלמנטרית והיא מצליחה בכל נושא שהיא נוגעת בו.

מנסור עבאס: אני חושב שהחברה הערבית, דרך אימאן וסונדוס ועאידה ודרך היבה, מייצגת היום חברה שכן רוצה להתגבר ולנצח את האתגר הקשה ביותר שעומד בפנינו, וזה הפשיעה והאלימות.

מנסור עבאס: הן מייצגות לא רק את הנשים, הן מייצגות את החברה.

מנסור עבאס: הן מביאות איתן לא רק מסר, אלא שליחות, שהחברה הזאת אכן תצליח בכל התחומים ובכל האתגרים שעומדים בפניה.

מנסור עבאס: אימאן גם הקימה משפחה נפלאה, משכילה, מצליחה, ולכן זה אולי המסלול החמישי שהייתי צריך להזכיר, כי להקים משפחה, ומשפחה נפלאה כמו המשפחה של אימאן, הילדים והילדות – ועוד מעט יש גם חתונה לרוז הבת שלה.

מנסור עבאס: אז בהצלחה, אימאן, בדרכך.

מנסור עבאס: כמובן אני מוסיף עוד ברכה לסונדוס, חברת הכנסת הצעירה ביותר, ומאחל גם לה הצלחה, הצלחה לכולנו במשימות שעומדות לפנינו.

מנסור עבאס: תודה, אדוני היושב-ראש.

יריב לוין: תודה רבה על הדברים.

יריב לוין: עד כאן פרק נאומי הבכורה להיום.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק חומרי נפץ (תיקון מס' 4 – הוראת שעה) (תיקון), התש"ף

ירדנה מלר-הורוביץ: –2020, שהחזירה ועדת החוץ והביטחון.

ירדנה מלר-הורוביץ: תודה.

יריב לוין: תודה רבה.

יריב לוין: [מס' מ/1314; דברי הכנסת, חוברת זו, ישיבה 41; נספחות.

יריב לוין: ]

יריב לוין: אם כך, חברות וחברי הכנסת, אנחנו עוברים לחקיקה.

יריב לוין: הצעת חוק חומרי נפץ (תיקון מס' 4 – הוראת שעה) (תיקון), התש"ף–2020, לקריאה שנייה ושלישית.

יריב לוין: יציג את הצעת החוק יושב-ראש ועדת החוץ והביטחון חבר הכנסת צבי האוזר.

יריב לוין: בבקשה.

ועדת החוץ והביטחון): אדוני היושב-ראש, חבריי חברי הכנסת, אני מתכבד להציג בפני הכנסת לקריאה שנייה ולקריאה שלישית את הצעת חוק חומרי נפץ (תיקון מס' 4 – הוראת שעה) (תיקון), התש"ף

ועדת החוץ והביטחון): –2020, כפי שיזמה הממשלה.

ועדת החוץ והביטחון): החקיקה הזאת עוסקת בפיקוח על מפעלים וגופים שעוסקים בחומרי נפץ.

ועדת החוץ והביטחון): ככלל, השוק הזה, אם אני אגדיר אותו כך, נחלק לשניים: מפעלים וגורמים אזרחיים, כגון פעילות של זיקוקים, של מכרות, שהם בפיקוח משרד העבודה והרווחה, וגופים ביטחוניים, שזה עיקר הפעילות.

ועדת החוץ והביטחון): בגופים ביטחוניים – מפעלי מערכת הביטחון – שם הפיקוח הוא של משרד הביטחון.

ועדת החוץ והביטחון): הנושא הזה מוסדר בחוק חומרי הנפץ, וסעיף 22 לחוק מסמיך את שר הביטחון לפטור את מפעלי מערכת הביטחון מתחולת החוק.

ועדת החוץ והביטחון): בפועל אין מדובר בפטור מוחלט, והמפעלים פועלים בהתאם למדריך בטיחות של משרד הביטחון.

ועדת החוץ והביטחון): ההסדר הזה, חברים, איננו מעוגן עדיין בחוק.

ועדת החוץ והביטחון): בשנת 2018 דנה הכנסת בהצעת החוק, שהיא בעלת שתי תכליות: האחת, עיגון הוראות הבטיחות של משרד הביטחון בחוק; השנייה, נוכח הפרטת תעש – הרחבת ההסדרים החלים על מפעלי מערכת הביטחון גם על מפעלים ביטחוניים שהופרטו.

ועדת החוץ והביטחון): הוועדה סברה אז, בכנסת העשרים, כי דרוש דיון מעמיק יותר בהסדרים הנוגעים לאופן הפיקוח על מפעלים ביטחוניים, ומנגד, סד הזמנים של הפרטת תעש חייב את הסדרת הסוגיה ביחס למפעלים בהפרטה באופן מיידי.

ועדת החוץ והביטחון): ועל כן, החליטה הוועדה דאז לאשר בשלב הראשון רק את ההסדר לגבי מפעלים ביטחוניים שהופרטו, ולדון בהסדר הרחב בשלב מאוחר יותר.

ועדת החוץ והביטחון): ההסדר נחקק כהוראת שעה לשנה, עד 31 ביולי 2019.

ועדת החוץ והביטחון): הכנסת העשרים פוזרה בטרם הספיקה ועדת החוץ והביטחון להשלים את דיוניה.

ועדת החוץ והביטחון): בשל מערכת הבחירות האחרונה ובהתאם להוראות סעיף 38 לחוק-יסוד: הכנסת, הוארכה באופן אוטומטי הוראת השעה הנוגעת למפעלים ביטחוניים שהופרטו, והיא פוקעת היום, 16 ביוני.

ועדת החוץ והביטחון): בהצעת החוק המונחת בפניכם מוצע להאריך את תוקפה של הוראת השעה בשישה חודשים, עד 31 בדצמבר 2020.

ועדת החוץ והביטחון): כאמור, הוראת השעה עוסקת אך ורק בקביעה שלפיה ההסדר החל על מפעלים ביטחוניים יחול גם על מפעלים ביטחוניים שהופרטו.

ועדת החוץ והביטחון): במהלך ששת החודשים הקרובים שבהם תמשיך הוראת השעה לעמוד בתוקפה אני מניח שאנחנו נחוקק את ההסדר הכולל, בהתאם להצעת חוק שתונח על ידי הממשלה.

ועדת החוץ והביטחון): עודכנו שמדובר בהצעה שהיא כבר מוכנה ותונח בשבועות הקרובים.

ועדת החוץ והביטחון): נסדיר את כל הסדרי הבטיחות, שיחולו במפעלים ביטחוניים, הן הממשלתיים והן הפרטיים, לעניין יבוא, ייצור, שימוש, החזקה, החסנה ושינוע של חומרי הנפץ.

ועדת החוץ והביטחון): להצעת החוק הוגשו הסתייגויות, לא הוגשו בקשות רשות דיבור.

ועדת החוץ והביטחון): לכן אבקש מחברי הכנסת לדחות את ההסתייגויות ולאשר את הצעת החוק בקריאה השנייה והשלישית.

ועדת החוץ והביטחון): אני חייב להגיד דבר נוסף, אדוני היושב-ראש:

ועדת החוץ והביטחון): החוק הזה עוסק בחיי אדם.

ועדת החוץ והביטחון): הוא פוקע היום, ולכן אנחנו חייבים, נדרשים, להסדיר את אותו פיקוח, שאחרת אי-אפשר להשאיר את המפעלים ללא הסדר מפקח.

ועדת החוץ והביטחון): לצערי, לאור ההסתייגויות הרבות שהוגשו בהצעת חוק זו בוועדה נאלצנו לדחות למועד אחר דיון חשוב שהיה קבוע, שהוגדר כדיון מהיר, בנושא השתלטות הרשות הפלסטינית על שטחי C.

ועדת החוץ והביטחון): אדוני היושב-ראש, הדיון בנושא הזה של פעילות הרשות בשטחי C היה צריך להיות דיון קריטי, כי בעוד אנו מדברים על מפות הפלסטינים קובעים עובדות בלתי הפיכות בשטח וכופים עלינו מציאות המנוגדת לאינטרס הלאומי של מדינת ישראל.

ועדת החוץ והביטחון): אני קורא מפה לממשלה לעצור את המשך ההשתלטות הפלסטינית על שטחי C.

ועדת החוץ והביטחון): חבל, חבל לי שחבריי העדיפו דיון סרק בהסתייגויות על הוראת שעה של חוק חומרי הנפץ ובחרו להשאיר את הדיון, או את חומר הנפץ, על פעולות הרשות הפלסטינית בשטחי C מחוץ לדיון של הוועדה.

ועדת החוץ והביטחון): על כך, כאמור, אני מצר.

ועדת החוץ והביטחון): תודה רבה.

יריב לוין: תודה רבה.

יריב לוין: חברות וחברי הכנסת, להצעת החוק הוגשה שורה ארוכה של הסתייגויות על ידי חברי הכנסת נפתלי בנט, איילת שקד, בצלאל סמוטריץ', מתן כהנא ואופיר סופר, אבל כפי שאני רואה, אף אחד מהם לא נמצא כאן במליאה.

יריב לוין: משכך, ועל פי התקנון, אנחנו לא נצביע על ההסתייגויות האלה ואנחנו יכולים פשוט לעבור ישירות – – –

אורנה ברביבאי: אנחנו יכולים להצביע מכאן?

יריב לוין: כן, בוודאי.

יריב לוין: אין צורך לעלות למעלה.

יריב לוין: אין צורך לעלות, חברי הכנסת – אתה רוצה לסכם?

ועדת החוץ והביטחון): אסכם במילה אחת.

ועדת החוץ והביטחון): כמו שאמרתי, אנחנו עוסקים בפיקוח על מפעלים וגופים שעוסקים בחומרי נפץ.

ועדת החוץ והביטחון): ההסדר הקיים היום, שמחיל את הפיקוח של משרד הביטחון גם על גופים שהופרטו – על תעש – הוא הסדר שמוסדר בהוראת שעה, חל בשנה האחרונה.

ועדת החוץ והביטחון): נתבקשנו לאשר שישה חודשים נוספים, ובמסגרת החודשים האלה יניחו הצעת חוק שתסדיר את העניין בכללותו.

ועדת החוץ והביטחון): נראה לי שהדבר, בשים לב לאינטרס הציבורי כאן, הוא ראוי, ולכן אני ממליץ לחבריי לאשר את הצעת החוק.

יריב לוין: תודה רבה.

יריב לוין: חברות וחברי הכנסת, אנחנו עוברים להצבעה.

יריב לוין: מי שמקומו הזמני כרגע ביציע ונמצא כאן – אני אוסיף את קולו לאחר ההצבעה עצמה.

יריב לוין: הצבעה על החוק בקריאה השנייה: הצעת חוק חומרי נפץ (תיקון מס' 4 – הוראת שעה) (תיקון), התש"ף–2020.

יריב לוין: הצבעה.

יריב לוין: הצבעה מס' 1 בעד סעיף 1 – 7 נגד – 1 נמנעים – אין סעיף 1 אושר.

יריב לוין: חברת הכנסת אורנה ברביבאי – בעד; חברת הכנסת מרב מיכאלי – בעד; חבר הכנסת אלעזר שטרן – בעד; חבר הכנסת משה ארבל – בעד; חבר הכנסת ינון אזולאי וחבר הכנסת אופיר כץ – בעד; חבר הכנסת צבי האוזר – בעד.

יריב לוין: אם כך, בעד הצעת החוק הצביעו בקריאה השנייה – 14, נגדה – אחד, אין נמנעים.

יריב לוין: לפיכך, ההצעה אושרה בקריאה השנייה.

יריב לוין: אני עובר להצבעה בקריאה השלישית על הצעת חוק חומרי נפץ (תיקון מס' 4 – הוראת שעה) (תיקון), התש"ף

יריב לוין: –2020.

יריב לוין: הצבעה.

יריב לוין: הצבעה מס' 2 בעד החוק – 7 נגד – 1 נמנעים – אין חוק חומרי נפץ (תיקון מס' 4 – הוראת שעה) (תיקון), התש"ף–2020, נתקבל.

יריב לוין: שוב אקריא את שמות מי שנוכח כאן ואינו במקומו.

יריב לוין: אורנה ברביבאי – בעד; מרב מיכאלי – בעד; אלעזר שטרן – בעד; משה ארבל – בעד; ינון אזולאי – בעד; אופיר כץ – בעד; צבי האוזר – בעד.

יריב לוין: אם כך, אנחנו עם 14 בעד, אחד נגד, אין נמנעים.

יריב לוין: אני קובע שהצעת חוק חומרי נפץ (תיקון מס' 4 – הוראת שעה) (תיקון), התש"ף–2020, אושרה בקריאה השלישית ונכנסה לספר החוקים.

יריב לוין: אני מציע שנוכח העובדה שיש לנו כמה חוקים חשובים, שבין היתר דרושים לטובת בריאות כלל הציבור, והעבודה עליהם מתקיימת כרגע באופן אינטנסיבי בוועדות, אנחנו נכריז על הפסקה ונחדש את הישיבה כאשר החוקים יהיו מוכנים וניתן יהיה להניח אותם במליאה ולדון בהם.

יריב לוין: הפסקה.

בשעה 17: << נושא >> מסמכים שהונחו על שולחן הכנסת << נושא >>

מנסור עבאס: אני מחדש את הישיבה.

מנסור עבאס: מתחילים ישירות עם הודעה של מזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק ההוצאה לפועל (תיקון מס' 65), התש"ף–2020, שהחזירה ועדת החוקה, חוק ומשפט; הצעת חוק לתיקון פקודת העיריות (הוראת שעה) (תיקון מס' 5), התש"ף

ירדנה מלר-הורוביץ: –2020, שהחזירה ועדת הפנים והגנת הסביבה; הצעת חוק התכנון והבנייה (תיקון מס' 101) (תיקון מס' 5), התש"ף

ירדנה מלר-הורוביץ: –2020, שהחזירה ועדת הפנים והגנת הסביבה.

ירדנה מלר-הורוביץ: החלטת ועדת החוקה, חוק ומשפט בדבר פיצול הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020.

ירדנה מלר-הורוביץ: תודה.

מנסור עבאס: תודה.

מנסור עבאס: אנחנו מתחילים עם הודעה של יושב-ראש ועדת הכנסת.

מנסור עבאס: איתן, בבקשה.

): תודה רבה, אדוני היושב-ראש, וברכות על תפקידך.

): מברוכ, אומרים במחוזותינו?

מנסור עבאס: תודה.

): באמת הרבה מאוד יישר כוח.

): אדוני היושב-ראש, חבריי חברי הכנסת, הכנסת החליטה בישיבתה ביום כ"ג בסיוון התש"ף, 15 ביוני 2020, להעביר את הצעת החוק להארכת תוקפן של תקנות שעת חירום (נגיף הקורונה החדש – הגבלת מספר העובדים במקום עבודה לשם צמצום התפשטות נגיף הקורונה החדש), התש"ף

): –2020, מ/1325, לדיון בוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה.

): ועדת הכנסת ממליצה לכנסת לשנות את החלטתה ולהעביר את הצעת החוק האמורה מהוועדה המיוחדת לדיון בוועדת העבודה, הרווחה והבריאות לשם הכנתה לקריאה השנייה והשלישית.

): אבקש את אישורה של הכנסת להמלצה זו ולהצבעה בעד ההצעה.

): תודה רבה.

מנסור עבאס: אנחנו מצביעים על הודעתו של יושב-ראש ועדת הכנסת איתן גינזבורג.

מנסור עבאס: נא להתארגן.

מנסור עבאס: אנחנו נצביע על הודעת יושב-ראש ועדת הכנסת.

מנסור עבאס: לאנשים שלא נמצאים במקום ניתן הזדמנות.

מנסור עבאס: הצבעה מס' 3 בעד הצעת ועדת הכנסת – 5 נגד – אין נמנעים – אין הצעת ועדת הכנסת להעביר את הצעת החוק להארכת תוקפן של תקנות שעת חירום (נגיף הקורונה החדש – הגבלת מספר העובדים במקום עבודה לשם צמצום התפשטות נגיף הקורונה החדש), התש"ף

מנסור עבאס: –2020, מהוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה לוועדת העבודה, הרווחה והבריאות נתקבלה.

מנסור עבאס: השר ליצמן, הצבעת?

מנסור עבאס: כן.

מנסור עבאס: בעד?

מנסור עבאס: בעד.

מנסור עבאס: בעד – משה ארבל, ינון אזולאי, יעקב אשר והשר ליצמן ומיקי לוי.

מנסור עבאס: אז תוצאת ההצבעה על הודעת יושב-ראש ועדת הכנסת: עשרה בעד, אפס מתנגדים, אפס נמנעים.

מנסור עבאס: התקבלה ההודעה.

מנסור עבאס: [נספחות.

מנסור עבאס: ]

מנסור עבאס: אנחנו נעבור לסעיף הבא: החלטת ועדת החוקה, חוק ומשפט בדבר פיצול הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020.

מנסור עבאס: יציג את ההחלטה יושב-ראש ועדת החוקה, חוק ומשפט חבר הכנסת יעקב אשר, בבקשה.

יעקב אשר: אדוני היושב-ראש, חבריי חברי הכנסת, הצעת החוק נדונה בכנסת בקריאה ראשונה ביום כ"ג בסיוון התשע"ו, 15 ביוני, והועברה לוועדת החוקה, חוק ומשפט.

יעקב אשר: מוצע לפצל את הצעת החוק להצעות חוק נפרדות, כך שחלק אחד יכלול את סעיף 7 להצעת החוק, שעניינו תוקף הוראת השעה, וחלק אחר מההצעה יכלול את יתר סעיפי הצעת החוק.

יעקב אשר: החוק המקורי נקבע כהוראת שעה שפוקעת ביום כ"ד בסיוון התשע"ו, 16 ביוני 2020.

יעקב אשר: כדי לאפשר לוועדה לדון בהרחבה בהצעת החוק וללבן את הסוגיות העולות בה, מוצע לפצלה ולהאריך בדחיפות את תוקף הוראת השעה, ובהמשך להשלים את דיוני הוועדה בהצעת החוק כולה.

יעקב אשר: אני מבקש מהכנסת להצביע בעד הפיצול.

יעקב אשר: תודה רבה.

מנסור עבאס: חבריי חברי הכנסת, אין הסתייגויות ואין מבקשים לדיון, ולכן אנחנו עוברים ישירות להצבעה.

מנסור עבאס: שוב, אנחנו נעשה את ההצבעה האלקטרונית.

מנסור עבאס: כל אחד – שישב במקומו, ואחר כך נתחשב בחברי הכנסת שנמצאים במקומות מרוחקים.

מנסור עבאס: הצבעה מס' 4 בעד הצעת ועדת החוקה, חוק ומשפט – 6 נגד – אין נמנעים – אין הצעת ועדת החוקה, חוק ומשפט בדבר פיצול הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020, נתקבלה.

מנסור עבאס: מי מחברי הכנסת עדיין לא – חבר הכנסת אוסאמה סעדי, בעד?

מנסור עבאס: אוקיי.

מנסור עבאס: חבר הכנסת משה ארבל?

משה ארבל: בעד.

מנסור עבאס: בעד.

מנסור עבאס: ינון אזולאי?

ינון אזולאי: בעד.

מנסור עבאס: אוסאמה סעדי?

אוסאמה סעדי: בעד.

מנסור עבאס: חבר הכנסת מיקי זוהר.

מנסור עבאס: אתה מצביע?

מנסור עבאס: וחבר הכנסת יעקב אשר.

מנסור עבאס: חמישה.

אחמד טיבי: – – –

מנסור עבאס: נעאם.

מנסור עבאס: אתה לא הצבעת.

אחמד טיבי: הצבעתי ראשון.

מנסור עבאס: אוקיי, אבל אתה נמצא בספירה האלקטרונית, חבר הכנסת.

אחמד טיבי: לא הצבעתי.

מנסור עבאס: לא הצבעת – אז לרשום לפרוטוקול.

מנסור עבאס: הוא נמצא במליאה, הוא לא זכאי להצביע כך.

מנסור עבאס: אוקיי, אז התוצאה: 11 חברי כנסת בעד, אפס מתנגדים ואפס נמנעים.

מנסור עבאס: הצעת ועדת החוקה לפיצול עברה.

מנסור עבאס: [מס' מ/1312 ופ/1033/23, דברי הכנסת, חוברת זו, ישיבה 41; נספחות.

מנסור עבאס: ]

מנסור עבאס: אנחנו עוברים לסעיף הבא בסדר-היום: הצעת חוק ההוצאה לפועל (תיקון מס' 65), התש"ף

מנסור עבאס: –2020, לקריאה שנייה וקריאה שלישית.

מנסור עבאס: קיבלה פטור מחובת ההנחה.

מנסור עבאס: יציג את הצעת החוק יושב-ראש ועדת החוקה, חוק ומשפט חבר הכנסת יעקב אשר, בבקשה, אדוני.

יעקב אשר: אדוני היושב-ראש, חבריי חברי הכנסת, אני מתכבד להביא בפני הכנסת לקריאה השנייה ולקריאה השלישית את הצעת חוק ההוצאה לפועל (תיקון מס' 65), התש"ף, מסלול מזונות.

יעקב אשר: הצעה זו היא מיזוג – עליזה, אני לא יכול להתמודד עם הקול שלך – הצעה זו היא מיזוג של הצעת חוק ממשלתית והצעת חוק פרטית שחברי חבר הכנסת משה ארבל, והאמת היא – – –

קריאה: וינון אזולאי.

יעקב אשר: וינון אזולאי – לא רשום לי את זה כאן.

ינון אזולאי: לא חייבים להגיד "חבר", אבל תגיד ינון אזולאי.

יעקב אשר: חברי משכבר הימים ינון אזולאי, וחבר בית אבא, זכר צדיק לברכה.

יעקב אשר: והאמת היא שמי שהיה צריך לעמוד כאן ולהציג את החוק אלו גם המציעים וגם ידידי אוסאמה, חבר הוועדה, שהיום, במסגרת העבודה הרבה שהייתה לנו על התקנות הוא הוביל את הדיון בצורה יפה ומקצועית.

יעקב אשר: מתוך הכרה בחשיבותו ובייחודיותו של חוק חוב המזונות התגבשה במהלך השנים ההבנה שקיים צורך בהקמת מסלול גבייה מיוחד, נפרד, לגבי מזונות.

יעקב אשר: הדבר הזה בעצם בא – הצורך במסלול מיוחד התחדד לאור המציאות שבה מרבית הזוכים הפרטיים בתיקי מזונות בהוצאה לפועל אינם מיוצגים, דבר המקשה מאוד על ניהול התיקים.

יעקב אשר: מדובר באוכלוסייה שקשה לה מאוד מאוד: משפחות חד-הוריות כאלה ואחרות.

יעקב אשר: קושי זה נובע מכך שרוב הזוכים הבלתי-מיוצגים חסרים את הידע והבקיאות לניהול יעיל של התיק וכן מחשש של חלק מהזוכים, ובעיקר זוכות, כי נקיטת הליכים כלפי החייב תגביר את החיכוך בעימותים בין בני הזוג, דבר שעלול להוביל לפגיעה בילדים.

יעקב אשר: התוצאה של ניהול לא יעיל של תיקים אלה הייתה שזוכים רבים, בעיקר ילדים, לא קיבלו את דמי המזונות אשר להם הם זכאים וזקוקים.

יעקב אשר: ההבנה הזו הובילה את הכנסת להוסיף לחוק ההוצאה לפועל, התשכ"ז, את פרק א'2, שבמסגרתו הוקם מסלול מזונות בהוצאה לפועל כהוראת שעה לתקופה של שש שנים.

יעקב אשר: ייחודו העיקרי של מסלול המזונות לעומת מסלול הגבייה הרגיל הוא בכך שמערכת ההוצאה לפועל אינה מחכה לבקשות מצד הזוכה לצורך הפעלת הליכי גבייה נגד החייב אלא הופכת לגורם אקטיבי שמפעיל הליכי גבייה.

יעקב אשר: מהנתונים שנמסרו לוועדה באשר להפעלתו של המסלול עולה כי בכל המדדים, התוצאות במסלול המזונות היו טובות באופן ניכר מאלה שבמסלול הרגיל.

יעקב אשר: מוצע להפוך את פרק א'2 לחוק, שמסדיר את מסלול המזונות בהוראת שעה, להוראת קבע.

יעקב אשר: ההצעה אושרה בוועדה פה אחד ואין לה הסתייגויות.

יעקב אשר: אני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה.

יעקב אשר: אני כבר מבקש להודות לצוות המקצועי בוועדה וליועצים המשפטיים כי את זכות הסיום אחר כך אני אתן למגישי ההצעה.

יעקב אשר: אני מבקש מהכנסת להצביע בעד.

יעקב אשר: זה חוק חשוב מדרגה ראשונה לאזרחים.

יעקב אשר: תודה רבה.

מנסור עבאס: תודה רבה לחבר הכנסת יעקב אשר.

מנסור עבאס: כפי שהוא אמר, אין הסתייגויות לחוק, יש בקשות רשות דיבור.

מנסור עבאס: חבר הכנסת משה ארבל – או שאתה מוותר?

מנסור עבאס: אוקיי, בבקשה.

מנסור עבאס: אז חבר הכנסת ינון אזולאי, יש לך רשות דיבור בסוף.

מנסור עבאס: חבר הכנסת מיכאל מלכיאלי וחבר הכנסת מיקי לוי – חברי הכנסת מוותרים.

מנסור עבאס: אז אנחנו עוברים להצבעה בקריאה שנייה על הצעת חוק ההוצאה לפועל.

מנסור עבאס: הצבעה מס' 5 בעד סעיפים 1–2 – 9 נגד – אין נמנעים – אין סעיפים 1–2 נתקבלו.

מנסור עבאס: הצעת החוק בקריאה שנייה – תוצאת ההצבעה על הצעת החוק: עברה.

מנסור עבאס: מי מחברי הכנסת רוצים להצטרף?

מנסור עבאס: משה ארבל?

משה ארבל: בעד.

מנסור עבאס: ינון אזולאי, יעקב אשר, מיקי לוי, אוסאמה סעדי – בעד?

מנסור עבאס: ג'אבר עסאקלה?

מנסור עבאס: מי עוד רוצה להצטרף?

מנסור עבאס: 17 בעד, אפס מתנגדים, אפס נמנעים.

מנסור עבאס: הצעת חוק ההוצאה לפועל (תיקון מס' 65), התש"ף

מנסור עבאס: –2020, עברה בקריאה שנייה.

מנסור עבאס: אנחנו עוברים לקריאה שלישית.

מנסור עבאס: הצבעה מס' 6 בעד החוק – 2 נגד – אין נמנעים – אין

מנסור עבאס: ניתן הזדמנות לחברי הכנסת.

מנסור עבאס: אנחנו עוברים להצבעה בקריאה שלישית.

מנסור עבאס: הצבעה מס' 7 בעד החוק – 10 נגד – אין נמנעים – אין חוק ההוצאה לפועל (תיקון מס' 65), התש"ף–2020, נתקבל.

מנסור עבאס: חברי הכנסת משה ארבל, ינון אזולאי – בעד; השר ליצמן – בעד; יעקב אשר, חבר הכנסת יעקב אשר?

מנסור עבאס: מיקי לוי?

מנסור עבאס: אוסאמה סעדי?

מנסור עבאס: ג'אבר עסאקלה? יש עוד?

מנסור עבאס: התוצאה: 16 בעד, אפס מתנגדים ואפס נמנעים.

מנסור עבאס: הצעת חוק ההוצאה לפועל (תיקון מס' 65) עברה בקריאה שלישית.

מנסור עבאס: אנחנו מזמינים את חבר הכנסת משה ארבל, ואחריו – ינון אזולאי, לברך על החוק החדש.

משה ארבל: אדוני היושב-ראש, מכובדי השר, חבריי חברי הכנסת, כבוד יושב-ראש ועדת חוקה, חוק ומשפט, ביום השבעתי בכנסת, בנאום הבכורה, סיפרתי על תקופה שלפני כשבע שנים בלשכת ההוצאה לפועל ברמלה, על השוטר מעודה.

משה ארבל: השוטר מעודה היה מביא חייבים ללשכת ההוצאה לפועל לדיון בפני הרשם, וסיפר לי שהוא "זכה", במירכאות, להביא דור שלישי של חייבים.

משה ארבל: הוא הביא את הסבא, הביא את הבן והביא את הנכד.

משה ארבל: והחלום שלי היה, והוא עודנו בעינו – צריכים לעצור את הכרונולוגיה של העוני.

משה ארבל: אני מאוד מאוד שמח שהצעת החוק הזו עברה היום, כי היא צעד מאוד מאוד חשוב, שילדים יקבלו את מה שמגיע להם, יקבלו כלים כדי לעצור את הכרונולוגיה של העוני.

משה ארבל: שהאימא קשת-היום, שמתמודדת עם דברים רבים וקשים בהיותה אם חד-הורית, לא תצטרך לשכור עורכי דין בסכומי עתק כדי להביא בעצם את הלחם, את החוגים, את ההזדמנות השווה לאותם ילדים, ומדינת ישראל לוקחת פה חלק באותו צמצום פערים ועצירת הכרונולוגיה של העוני.

משה ארבל: אני מבקש להודות מעומק הלב לחברי הכנסת, לעובדי הוועדה, עובדי מזכירות הכנסת, הקצרנים – באמת עבודת קודש.

משה ארבל: וכמובן גם תודה רבה למי שניהל את הישיבה בפרק הזמן הקצר בוועדת החוקה, חבר הכנסת אוסאמה סעדי.

משה ארבל: תבורכו.

משה ארבל: תודה רבה.

מנסור עבאס: תבורך, חבר הכנסת משה ארבל.

מנסור עבאס: אני מזמין גם את חבר הכנסת היוזם ינון אזולאי לשאת דברים.

ינון אזולאי: ברשות אדוני היושב בראש, כבוד השרה, השרים, חברי הכנסת, האמת, חברי משה ארבל צירף אותי – יזמנו והוא צירף אותי להצעה הזאת, לחוק הזה.

ינון אזולאי: הוא הכיר את השוטר מעודה, ואני רוצה להגיד לכם שאני מכיר את הדור השלישי שמגיעים להוצאה לפועל.

ינון אזולאי: אני מכיר את האנשים האלה, את הילדים שלהם, שפונים אלינו כשליחי ציבור, והתפקיד שלנו הוא לשמוע אותם והתפקיד שלנו הוא לראות איך אנחנו עוצרים ואיך אנחנו מיטיבים איתם.

ינון אזולאי: ההצעה הזאת, יכול להיות שיש שיגידו שהיא טובה לנשים, רעה לבעלים.

ינון אזולאי: אבל אם נסתכל בשכל הישר, היא טובה גם לבעלים, גם לנשים.

ינון אזולאי: יוציא מאלה פחות, ואולי גם יהיה יותר שלום ביניהם.

ינון אזולאי: אבל מה שהכי חשוב לנו – שזה טוב לילדים, שהילדים האלה יוכלו להמשיך לחיות בכבוד, למרות שלצערנו יכול להיות שהמשפחה התפרקה.

ינון אזולאי: אני רוצה להודות לחברי משה ארבל.

ינון אזולאי: אני רוצה להודות על הסייעתא דשמיא, שבאמת ברגע אחד הצלחנו וזה עבר בתקופה קצרה.

ינון אזולאי: בראש ובראשונה אני רוצה להודות למזכירות הכנסת, לחברים שהצביעו.

ינון אזולאי: אני רוצה להודות ליועצים המשפטיים שעזרו לנו בזה, וכמובן ליושב-ראש הכנסת שאפשר לנו היום, גם אחרי שנפתחה המליאה, שיהיה אפשר לפתוח אם נצטרך בשביל החוק הזה.

ינון אזולאי: תודה רבה לכולם.

מנסור עבאס: תודה רבה.

מנסור עבאס: אנחנו עוברים להודעה של מזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020, שהחזירה ועדת החוקה, חוק ומשפט.

ירדנה מלר-הורוביץ: הסכם בין-ממשלתי בין הרפובליקה של קפריסין ומדינת ישראל והרפובליקה ההלנית והרפובליקה האיטלקית בנוגע למערכת צינור להובלת גז טבעי ממזרח הים התיכון לשווקים האירופיים.

ירדנה מלר-הורוביץ: תודה.

מנסור עבאס: תודה, גברתי מזכירת הכנסת.

מנסור עבאס: [מס' מ/1315; דברי הכנסת, חוברת זו, ישיבה 41; נספחות.

מנסור עבאס: ]

מנסור עבאס: אנחנו עוברים שוב לסדר-היום, הצעת חוק לתיקון פקודת העיריות (הוראת שעה) (תיקון מס' 5), התש"ף

מנסור עבאס: –2020, קריאה שנייה וקריאה שלישית, קיבלה פטור מחובת הנחה.

מנסור עבאס: יציג את הצעת החוק, בשם יושבת-ראש ועדת הפנים והגנת הסביבה, חבר הכנסת איתן גינזבורג.

איתן גינזבורג: אדוני היושב-ראש, חברי הכנסת, אני מתכבד להביא בפניכם את הצעת החוק לתיקון פקודת העיריות (הוראת שעה) (תיקון מס' 5), התש"ף–2020, לקריאה השנייה והשלישית.

איתן גינזבורג: בשנת 2011 נחקק חוק לתיקון פקודת העיריות, שקבע כהוראת שעה את סמכותה של רשות מקומית לפעול ולהסדיר בתחומה עניינים של שמירה, אבטחה וסדר ציבורי בנושאים, בתנאים ובסייגים שקבעו שר הפנים והשר לביטחון פנים כאחד, בהסכמת שר המשפטים.

איתן גינזבורג: עוד קבע החוק שבחוק עזר שקובע הסדרים בעניינים האמורים לא יוטלו אגרת שמירה או היטל אלא בסכום שלא עולה על הסכום שנקבע על ידי שר הפנים.

איתן גינזבורג: בנוסף נקבע בחוק שכספי האגרה או ההיטל ינוהלו בחשבון נפרד וייועדו אך ורק לצורכי מימון שירותי השמירה, האבטחה והסדר הציבורי.

איתן גינזבורג: הוראת השעה הוארכה ארבע פעמים בשנים האחרונות, ולאחרונה עד תום שנת 2019.

איתן גינזבורג: בגלל מערכות בחירות לכנסת, ובהתאם להוראות סעיף 38 לחוק-יסוד: הכנסת, לא פקעה הוראת השעה בתום שנת 2019 אלא תוקפה הוארך עד יום 16 ביוני 2020.

איתן גינזבורג: בשל הצורך בהמשך מתן שירותים בתחום האמור על ידי הרשויות המקומיות, וכדי שיהיה ניתן לשוב ולבחון את מידת הצורך בקביעת סמכותה של רשות מקומית להסדיר ענייני שמירה וסדר ציבורי ואת אופן הפעלת הסמכות בטרם עיגונה כסמכות של קבע, הציעה הממשלה להאריך את תוקף הוראת השעה בכשנתיים וחצי, עד סוף 2022.

איתן גינזבורג: ועדת הפנים והגנת הסביבה סברה כי התקופה המבוקשת היא ארוכה מדי וצריך לקצרה, ולכן מוצע היום בפני מליאת הכנסת להאריך את תוקפה של הוראת השעה שבסעיף 1 לחוק בשנה וחצי, דהיינו עד יום 31 בדצמבר 2021.

איתן גינזבורג: הוועדה החליטה לקיים דיוני מעקב בחודשים הקרובים כדי לבחון לעומק את הצורך בהמשך מתן הסמכות כאמור לרשויות מקומיות ואת המנגנון לקביעת גובה ההיטלים והאגרות.

איתן גינזבורג: משרד הפנים התחייב למסור לוועדה דיווח מפורט בדבר גובה ההכנסות מהאגרה או מההיטל ברשויות המקומיות, פירוט ההוצאות שלשמן מוצאים הכספים ופירוט פעולות השמירה, האבטחה והסדר הציבורי שלשמן הוצאו.

איתן גינזבורג: אני מקווה שבמהלך תקופת ההארכה שמבוצעת היום תוכל הוועדה לגבש עמדה מושכלת ומבוססת בדבר המשך קיומו של ההסדר המעוגן בהוראת השעה.

איתן גינזבורג: צריך לדעת שמדובר בפעולות שעליהן הצביעה מליאת מועצת הרשות המקומית.

איתן גינזבורג: כלומר, היא ביטאה את רצון התושבים על ידי נבחרי הציבור, שאישרו את גביית האגרה והעמקת השמירה באותם יישובים שהפעילו את האגרה המוצעת.

איתן גינזבורג: להצעת החוק הזאת הוגשו הסתייגויות, אבל אבקש שהכנסת תדחה את ההסתייגויות האלה ותאשר את הצעת החוק בקריאה השנייה ובקריאה השלישית בנוסח המוצע על ידי הוועדה.

איתן גינזבורג: תודה רבה, אדוני.

מנסור עבאס: תודה רבה, איתן.

מנסור עבאס: להצעת החוק נרשמו כמה הסתייגויות של חברי כנסת.

מנסור עבאס: חבר הכנסת אביגדור ליברמן נמצא באולם?

מנסור עבאס: אינו נוכח.

מנסור עבאס: חבר הכנסת עודד פורר?

מנסור עבאס: אינו נוכח.

מנסור עבאס: חבר הכנסת יבגני סובה?

מנסור עבאס: חבר הכנסת אלי אבידר, נוכח.

מנסור עבאס: חברת הכנסת יוליה מלינובסקי, יש לרשותך שעתיים וחצי.

מנסור עבאס: עד שעתיים וחצי.

קריאה: יוליה, את מתכוונת לדבר שעתיים וחצי?

יוליה מלינובסקי: אני מתכוונת לדבר כמה שאני ארצה.

ינון אזולאי: – – –

יוליה מלינובסקי: אתה רוצה לנסות?

ינון אזולאי: אין לי בעיה.

יוליה מלינובסקי: תודה רבה, אדוני היושב-ראש.

יוליה מלינובסקי: אנחנו נדבר היום על כמה דברים.

יוליה מלינובסקי: בראש ובראשונה, נדבר – יושב-ראש הכנסת הקבוע יריב לוין, אני מנצלת את ההזדמנות שאתה פה, ואולי תשמע, כי איכשהו לא מזדמן להיפגש.

יוליה מלינובסקי: מה שקורה בכנסת בתקופה האחרונה לא בריא, לא סביר ולא הגיוני.

יוליה מלינובסקי: זה שאנחנו ביום שלישי בשעה – מתי קיבלנו עדכון?

יוליה מלינובסקי: – בשעה 19:00, 19:15 מקבלים עדכון עם תוספת לסדר-היום מפה ועד הודעה חדשה.

יוליה מלינובסקי: זה לא סביר.

יוליה מלינובסקי: אתה יודע, זה שהכנסת בכלל עברה לעבוד בלילות זה אומר שזה לא עובד, כי בן-אדם סביר צריך לסיים את העבודה בשעות סבירות.

יוליה מלינובסקי: זה לא הגיוני שזה גולש לשעות – מתי סיימתם אתמול?

יוליה מלינובסקי: אני, באמת, לצערי או לשמחתי הבת שלי הייתה חולה מאוד, הרגישה לא טוב, ומנהל הסיעה – וזה נדיר ביותר – שחרר אותי, כי באמת לא יכולתי.

יוליה מלינובסקי: אבל אני מכירה את הלילות האלה, ואני די בטוחה שמה שמתנהל בצורה כזו זה לא תקין.

יוליה מלינובסקי: אתה יודע, זה כמו שאתה לומד את החומר למבחן ואתה לומד את זה בדרך למבחן, כשכבר נכנסת.

יוליה מלינובסקי: זה לא סביר, זה לא תקין, זה לא אמור להיות כך.

יוליה מלינובסקי: וגם היום הוראות השעה האלו הסתיימו.

יוליה מלינובסקי: זאת אומרת, הממשלה הייתה אמורה לדעת שיש להוראת שעה דדליין; הממשלה אמורה לנהל את המערך הזה בצורה מסודרת.

יוליה מלינובסקי: זו לא הפתעה: אופס, סליחה, אנחנו פתאום גילינו שהוראת השעה מסתיימת היום ב-24:00.

יוליה מלינובסקי: אם הם גילו את זה רק עכשיו, זה אומר שהממשלה הזו – אינה בת-קיימא.

יוליה מלינובסקי: יועצים משפטיים, מערך הייעוץ המשפטי לממשלה צריך לעקוב אחרי הדברים האלה.

יוליה מלינובסקי: מה שקורה עכשיו זה שהיום ב-24:00, מלא הוראות שעה למיניהן – פג תוקפן.

יוליה מלינובסקי: למה?

יוליה מלינובסקי: כי כולן הסתיימו מזמן, ומכוח סעיף בחוק הכנסת הן קיבלו ארכה לשלושה חודשים, אדוני היושב-ראש.

יוליה מלינובסקי: זאת אומרת, לכל בר-דעת היה מובן שהסעיף הסתיים ב-16 ביוני.

יוליה מלינובסקי: ידעו את זה, ואם לא ידעו אז צריך לפטר אותם כי הם לא מקצועיים.

יוליה מלינובסקי: הכנסת לא חותמת גומי, לכנסת יש סדרי עבודה.

יוליה מלינובסקי: הכנסת צריכה לכבד את חברי הכנסת, את עובדי הכנסת ואת הציבור.

יוליה מלינובסקי: היום התקיימו בוועדות הכנסת המון דיונים על נושאים חיוניים, וצריכים לתת על זה את הדעת.

יוליה מלינובסקי: ואיך זה קרה?

יוליה מלינובסקי: הכול בחיפזון, הכול בחאפ-לאפ, בלי דיון מעמיק, בלי שאלות נוקבות, כלום.

יוליה מלינובסקי: למה?

יוליה מלינובסקי: כי כולם בהיסטריה כי פג התוקף.

יוליה מלינובסקי: זה כמו שאתה קונה מוצר כשמחר מסתיימת מכירת חיסול.

יוליה מלינובסקי: זה לא אמור להיות ככה.

יוליה מלינובסקי: אני כבר ביקשתי ממך להיפגש בארבע עיניים, כי רציתי לדבר איתך על זה, רציתי לדבר על איך אנחנו נראים, איך אנחנו מתנהלים, מה עם מעמד חבר הכנסת, כי אנשים לא מצליחים להבין את זה: מה, אתם יושבים בלילה?

יוליה מלינובסקי: אני אגיד לך את האמת, ב-04:00, לפנות בוקר, אף בן אדם סביר לא מסוגל לקלוט – אין, אי-אפשר, כשפתחת את היום הקודם ב-09:00.

יוליה מלינובסקי: אתה גאון, אתה חזק, אתה סופרמן – אין, זה לא עובד.

יוליה מלינובסקי: אנחנו הופכים את עצמנו לצחוק כי אנחנו לא נכנסים לדברים בצורה רצינית, אנחנו מקיימים דיונים תוך שעה וחצי על משהו שהוראת השעה בו היא לשנתיים וחצי כשיש לזה השלכות רוחב.

קריאה: אז אל תגישו 3,000 הסתייגויות.

קריאה: זה רציני?

יוליה מלינובסקי: אני לא הגשתי 3,000, אני הגשתי – – –

קריאה: – – – זה מה שמביא אותנו לבוקר.

יוליה מלינובסקי: אנחנו במקרה הזה הגשנו 28 הסתייגויות, זה הכול.

יוליה מלינובסקי: אני אמרתי, אנחנו קיבלנו בישראל ביתנו החלטה – ומי ששומע ישמע – שאנחנו לא משחקים במשחק הזה של אלפי הסתייגויות.

יוליה מלינובסקי: תודה, אדוני היושב-ראש, שאתה עוזב.

יוליה מלינובסקי: כנראה הדברים שלי היו מספיק נוקבים.

יוליה מלינובסקי: אנחנו קיבלנו החלטה מאוד רצינית שאני לא צריכה לשחק באלפי ההסתייגויות האלו, אתה יודע, ולא רוצה לבזות את עצמי.

יוליה מלינובסקי: אני לא רוצה לכתוב: במקום זה יבוא זה.

יוליה מלינובסקי: עזבו.

יוליה מלינובסקי: כשהייתי בקואליציה זה נורא עצבן אותי כשראיתי את ההתנהלות הזו באופוזיציה, וגם עכשיו זה נורא מעצבן.

יוליה מלינובסקי: זה לא נכון.

יוליה מלינובסקי: אני לא רוצה לבזות את הכנסת, אני לא רוצה לבזות את עצמי, אני לא רוצה לבזות את מעמדו של חבר הכנסת.

יוליה מלינובסקי: מה שאנחנו עושים פה, אחר כך אנחנו באים בטענות ותלונות.

יוליה מלינובסקי: למה אנחנו נראים כך בחוץ?

יוליה מלינובסקי: כי זה בדיוק כך.

יוליה מלינובסקי: כששולחים סדר-יום ב-19:30, יום שלישי, עם כזו תוספת, מה מצפים?

יוליה מלינובסקי: שזה יהיה רציני?

יוליה מלינובסקי: שבאמת יש פה דיון?

יוליה מלינובסקי: או שזה סתם ככה.

יוליה מלינובסקי: שרי הליכוד בכלל לא מגיעים.

יוליה מלינובסקי: הזעיקו לפה את השרים של כחול לבן, ועם קצת זמן גם הם לא יבואו.

יוליה מלינובסקי: ברגע שהם יבינו שמהליכוד לא באים אז למה הם צריכים לשבת פה?

יוליה מלינובסקי: למה?

יוליה מלינובסקי: כי המקום הזה הוא חשוב לכולנו.

יוליה מלינובסקי: רצינו להיות פה, נלחמנו בבחירות כדי להגיע לפה כדי להציג את העמדות, כדי להיכנס לדיונים ולבטא את העמדה שלנו – אגב, מי השר התורן?

קריאה: ליצמן, הוא יושב – – –

יוליה מלינובסקי: אה, השר ליצמן.

קריאה: – – –

יוליה מלינובסקי: לא, אמרתי, מי שר תורן?

אלי אבידר: יוליה, אין בעיה בזמן האחרון, יש יותר משר אחד.

קריאה: – – – שרים.

יוליה מלינובסקי: לא, אני שאלתי מי התורן.

קריאות: – – –

יוליה מלינובסקי: לזכותך ייאמר, אדוני השר, שאתה כן מגיע לכנסת, אתה כן עולה ועונה.

יוליה מלינובסקי: הרבה פעמים אני לא מסכימה איתך, אבל זה בסדר.

יוליה מלינובסקי: לפחות אתה כן שומר על מעמד הכנסת ונותן למקום הזה כבוד.

יוליה מלינובסקי: ובסוף אנחנו מגיעים לדיון – זה נקרא הוראת שעה, חברים, אבל זה בעצם חוק – אנחנו מגיעים לדיון על האגרה, שזה בעצם מס.

יוליה מלינובסקי: היום בוועדת הפנים התקיים דיון בנושא הזה.

יוליה מלינובסקי: ואללה, זה מס לכל דבר ועניין.

יוליה מלינובסקי: נציגי משרד הפנים הודו והתוודו שזה מס.

יוליה מלינובסקי: פשוט דרך אגב מכניסים את זה לאזרחים בכותרת של אגרה.

יוליה מלינובסקי: אם מישהו יכול להסביר לי מה זה אגרת שמירה – אמרו לי: יש לנו בעיה קשה עם הביטחון, משטרת ישראל לא מתפקדת.

יוליה מלינובסקי: אז אני אגלה לכם: יש לנו בעיה קשה עם חינוך, יש לנו בעיה קשה עם תקציב משרד הביטחון וצה"ל, יש לנו בעיה קשה עם איכות הסביבה, יש לנו בעיות אין-ספור.

יוליה מלינובסקי: אני פה, מה שנקרא, במתנות לממשלה: יש לכם הרבה אופציות לגבות מיסים נוספים מאזרחים בכותרת של אגרה או היטל במתווה או במסווה או בגלוי.

יוליה מלינובסקי: דרך אגב, שר המשפטים – הינה בא שר המשפטים – החוק הזה אמור לעבור בהסכמתך.

יוליה מלינובסקי: אתה יודע שאתה בעצם מטיל עכשיו מס נוסף על אזרחי ישראל?

קריאה: למה?

יוליה מלינובסקי: כי היום בוועדת הפנים של הכנסת, משרד הפנים כבר הודה והתוודה שזה מס.

יוליה מלינובסקי: להגיד שזה אגרה, להגיד שזה היטל, זה עבודה בעיניים.

יוליה מלינובסקי: זה מס לכל דבר ועניין.

יוליה מלינובסקי: אתם בדרך לא דרך, דרך הדלת האחורית, מטילים מיסים נוספים על אזרחים.

יוליה מלינובסקי: שאלנו היום את משרד הפנים: כמה כסף זה עולה?

יוליה מלינובסקי: הם לא ידעו לענות.

יוליה מלינובסקי: זאת אומרת, מכניסים יד לכיס של האזרחים מבלי שיש על זה דין וחשבון.

יוליה מלינובסקי: האם מישהו יודע על מה מדובר?

יוליה מלינובסקי: מה התועלת בדבר הזה?

יוליה מלינובסקי: התברר שיש 90 רשויות שגובות.

יוליה מלינובסקי: במגזר הערבי-דרוזי בכלל לא יודעים מה זה.

יוליה מלינובסקי: כנראה אין שם בעיות ביטחון, הם לא צריכים את זה.

יוליה מלינובסקי: אמרו לי: איפה שגובים אגרות שמירה, אין בעיות.

ג'אבר עסאקלה: – – –

יוליה מלינובסקי: אין להם בעיות עם ביטחון.

יוליה מלינובסקי: כנראה שבמגזר שלכם אין בעיות ביטחון, הכול שם גן עדן.

ג'אבר עסאקלה: – – – ביטחון – – –

יוליה מלינובסקי: אז, לא.

יוליה מלינובסקי: זאת אומרת, זה העיוות.

יוליה מלינובסקי: זה דבר שיוצר אפליה, אי-צדק, אי-שוויון.

יוליה מלינובסקי: זה משהו שכפי שאני גיליתי מכניס לקופת המדינה, לקופת הרשויות, כ-400 מיליון שקל בשנה.

יוליה מלינובסקי: זאת אומרת, תבינו, זה מה שקורה.

יוליה מלינובסקי: מ-2011, אנחנו בשנת 2020 – כבר עשור – הממשלה, בצורה כזו או אחרת, מטילה על אזרחים מס נוסף, עקיף, על משהו שלא ביקשתי, בדרך של אגרה.

יוליה מלינובסקי: לא ביקשתי, לא רציתי, שום דבר, אין בזה תועלת.

יוליה מלינובסקי: כי אם קורה משהו ואתה כאזרח מתקשר לעירייה ומבקש – הינה, יש לי אירוע הקמת רעש – מה הם אומרים?

יוליה מלינובסקי: זה לא שלנו, תפנה למשטרה.

יוליה מלינובסקי: יש קטטה – זה לא שלנו, תפנה למשטרה.

יוליה מלינובסקי: אז מה שלהם?

יוליה מלינובסקי: לחלק קנסות.

אברהם (אבי) ניסנקורן: את יודעת שההוצאות – – –

יוליה מלינובסקי: יודעת.

יוליה מלינובסקי: אגב, אנחנו גילינו עכשיו עוד משהו מעניין.

יוליה מלינובסקי: הרי העסקים קיבלו פטור מארנונה לשלושה חודשים, אדוני השר, אדוני השר, גברתי השרה, אדוני השר.

יוליה מלינובסקי: הממשלה הצביעה – אנחנו דואגים לעסקים, ניתן להם פטור מארנונה לשלושה חודשים.

יוליה מלינובסקי: אבל אגרת שמירה – לא.

יוליה מלינובסקי: תראו את האבסורד: בית מלון, שהוא עסק שחייב לפעול על פי רישיון עסק – יש לו שמירה.

יוליה מלינובסקי: זאת אומרת, לכל בית מלון יש שמירה, אחרת הוא לא יכול לפעול בכלל.

יוליה מלינובסקי: הוא משלם שמירה, הוא משלם אגרת שמירה, ועכשיו הוא בכלל היה סגור, ועדיין אולי הוא סגור, כי כנראה שבתי מלון, ייקח עוד זמן עד שהם יחזרו, והוא משלם – – –

משה אבוטבול: אבל היו פתוחים בקורונה, אירחו את החולים.

משה אבוטבול: צריך לחשוב אם – – –

יוליה מלינובסקי: לא, חלק לא.

יוליה מלינובסקי: רוב בתי המלון בכלל לא היו פתוחים וגם עכשיו עוד לא פתוחים, והם משלמים אגרת שמירה.

יוליה מלינובסקי: על מה?

יוליה מלינובסקי: זה כפל תשלומים.

יוליה מלינובסקי: מילא אם זה היה כפל מבצעים, סבבה, הייתי קונה את זה, אבל זה כפל תשלומים, חברים.

יוליה מלינובסקי: כל מיני סופרים, הם מחויבים בשמירה.

יוליה מלינובסקי: עוד דבר, יש אנשים – אנשים מבוגרים, אנשים שזכאים לפטור מארנונה או להנחה בארנונה באחוז מסוים.

יוליה מלינובסקי: למשל פנה אליי נכה צה"ל, שיש יש לו הנחה בארנונה באחוז מסוים, אבל הוא לא זכאי להנחה באותו אחוז מאגרת שמירה.

יוליה מלינובסקי: מה זה?

יוליה מלינובסקי: זה מס פרוטקשן.

יוליה מלינובסקי: ניסיתי לברר – כן, אדוני, אלי אבידר, אנחנו נודיע מתי לחזור, מתי אתה מדבר.

יוליה מלינובסקי: תודה רבה.

יוליה מלינובסקי: הוא הסיט אותי.

מיקי לוי: בתי מלון.

מיקי לוי: תשלום כפול.

יוליה מלינובסקי: כן, בתי מלון, תשלום כפול, עסקים אחרים שמשלמים כפל תשלומים.

יוליה מלינובסקי: אזרחים שזכאים להנחה בארנונה – ולא.

יוליה מלינובסקי: ניסינו לברר מה התועלת, צריכה להיות תועלת לציבור.

יוליה מלינובסקי: ניסינו לברר.

יוליה מלינובסקי: אגב, בירושלים אין אגרת שמירה.

יוליה מלינובסקי: כנראה שירושלים – הכול בסדר פה, לא צריך, מי שגר בירושלים הוא הכי בטוח שבעולם.

יוליה מלינובסקי: לעומת זאת, למשל במודיעין – יש.

יוליה מלינובסקי: שם כנראה שיש בעיה עם פשעים ועם כל הדברים האלו.

יוליה מלינובסקי: בתל אביב – יש, בחולון.

יוליה מלינובסקי: בראשון – לא, ברמת גן – לא.

יוליה מלינובסקי: בנתניה – כן.

יוליה מלינובסקי: כל אחד לרוחו.

יוליה מלינובסקי: ואחר כך נשאלת השאלה מה קורה עם הכסף הזה, לאן זה הולך, מה עושים עם זה.

יוליה מלינובסקי: אז חלק מראשי הרשויות מממנים בזה שיטור עירוני, למרות ששיטור עירוני, על פניו, לא היה צריך להיות קשור לגביית אגרת שמירה; יש רשויות שלא גובות אגרת שמירה, אבל עדיין יש להן שיטור עירוני.

יוליה מלינובסקי: זאת אומרת, זה שבא ראש העיר ובוכה, ומשרד הפנים מספר לי סיפורים שבלי אגרת שמירה הביטחון האישי של האזרחים פשוט לא יהיה קיים, לא יהיה, אנחנו לא נוכל לצאת לרחוב, זה בולשיט.

אופיר כץ: – – – זה הוכח.

אופיר כץ: השיטור העירוני, הוכח שהוא מעלה את הביטחון האישי של האזרח.

יוליה מלינובסקי: אז אני אגלה לך משהו, היום אנחנו גילינו את זה – – –

אופיר כץ: כשמתקשרים ל-100, אמרת שזה לא קשור, כשמתקשרים ל-100, הניידת ש-100 שולחת היא של שיטור עירוני, זה בדיוק הדבר הזה.

אופיר כץ: אם מישהו עושה רעש, שולחים שיטור עירוני.

יוליה מלינובסקי: לא.

אופיר כץ: כן, מה לא?

יוליה מלינובסקי: לא.

יוליה מלינובסקי: לא.

יוליה מלינובסקי: אז לא.

מיקי לוי: לשיטור העירוני יש מוקד – – –

יוליה מלינובסקי: זה בדיוק שלא.

יוליה מלינובסקי: אם זה היה כפי שאתה אומר, הייתי מבינה.

יוליה מלינובסקי: אוקיי, לפחות אני מבינה על מה אני משלמת.

יוליה מלינובסקי: אצלי בחולון היה אירוע הקמת רעש, התקשרתי – אני כאזרחית, לא יוליה, לא שום דבר – התקשרתי ל-106, יש לי פה אירוע.

יוליה מלינובסקי: הם אומרים לי: לא, זה לא קשור, לפקחים אין סמכות, תפני למשטרה.

יוליה מלינובסקי: היום בוועדת הפנים, עם מיקי לוי, אנחנו שאלנו:

יוליה מלינובסקי: האם מישהו עשה בדיקה מבחינת התועלת לציבור?

מיקי לוי: יוליה, תני לי חמש דקות.

יוליה מלינובסקי: אני אתן לך בשמחה.

יוליה מלינובסקי: היום שאלנו בוועדה – נכון, מיקי?

יוליה מלינובסקי: – האם נעשתה איזושהי ועדת מחקר, בדיקה, כמה זה נותן?

יוליה מלינובסקי: כלום.

יוליה מלינובסקי: בעשר שנים אף אחד לא בדק את זה.

יוליה מלינובסקי: אתה מבין?

יוליה מלינובסקי: מילא היו אומרים לי: בדקנו, הינה, אלה ההוכחות, זה נותן ככה וככה.

יוליה מלינובסקי: משהו שאתה יכול להתבסס עליו.

יוליה מלינובסקי: הם לא יודעים כמה כסף, הם לא יודעים מה התוצאות.

יוליה מלינובסקי: עשר שנים לא הספיקו כדי – – –

אופיר כץ: מי זה הם?

אופיר כץ: היו נציגים של המשרד לביטחון הפנים?

יוליה מלינובסקי: היו.

יוליה מלינובסקי: משרד הפנים והמשרד לביטחון הפנים.

יוליה מלינובסקי: לא יודעים.

יוליה מלינובסקי: תסבירו לי מה זה הוראת שעה שנמשכת עשר שנים.

יוליה מלינובסקי: זה כמו יום שאף פעם לא נגמר.

יוליה מלינובסקי: זה משהו לא סביר, זה לא בריא.

יוליה מלינובסקי: אגב, בג"ץ בא בביקורת על זה לא פעם, שזו לא דרך.

יוליה מלינובסקי: אתם רוצים להגיד: הינה, זה מה שקורה?

יוליה מלינובסקי: נעים, לא נעים, מסכימים, לא מסכימים – תקבעו שזה כבר חוק.

יוליה מלינובסקי: תפסיקו עם הסיפור הזה של הוראת שעה.

יוליה מלינובסקי: עשר שנים.

יוליה מלינובסקי: זה התחיל עוד קודם, היה בג"ץ בדרך, וביטלתי את זה עוד בתור חברת מועצת העיר חולון.

יוליה מלינובסקי: החזירו את זה בצורה קצת יותר מסודרת.

יוליה מלינובסקי: אבל מ-2011 זו הוראת שעה, חברים.

יוליה מלינובסקי: זה לא סביר, לא תקין, לא בריא – גם למערכת.

יוליה מלינובסקי: ועכשיו עוד משהו: אומרים לי שמשרד הפנים נותן סמכויות לראשי רשויות להחליט – כן או לא.

יוליה מלינובסקי: בעצם, מה משרד הפנים נותן פה רשות?

יוליה מלינובסקי: לגבות כסף, כי זו שורה נוספת בארנונה.

יוליה מלינובסקי: לא אצל כולם יש, לדעתי אצלך יש.

יוליה מלינובסקי: זאת אומרת, אין לך דרך לברוח.

יוליה מלינובסקי: אתה מקבל פלט, יש לך ארנונה ויש לך שורה נוספת, אגרת שמירה.

יוליה מלינובסקי: ראש העיר מחליט לגבות כסף, והוא מקים מערך חמוש, מיליציה מקומית שכפופה לראש הרשות, שהיא משרתת את ראש הרשות והצרכים של הרשות.

אופיר כץ: – – – זאת המיליציה?

יוליה מלינובסקי: זו המיליציה.

יוליה מלינובסקי: ככה זה נראה.

אופיר כץ: – – –

יוליה מלינובסקי: זה כן כפוף.

יוליה מלינובסקי: לא, רגע.

יוליה מלינובסקי: אני מדברת איתך על סיירת ביטחון.

אופיר כץ: השיטור העירוני כפוף לתחנת המשטרה – – –

יוליה מלינובסקי: לא, זה משהו אחר.

יוליה מלינובסקי: אתה מבלבל.

יוליה מלינובסקי: אתה מבלבל, זה משהו אחר.

מיקי לוי: – – – לא, זה משהו אחר.

אופיר כץ: אני מדבר על השיטור העירוני.

יוליה מלינובסקי: זה משהו אחר.

מיקי לוי: זה משהו אחר.

יוליה מלינובסקי: זה משהו אחר.

יוליה מלינובסקי: יש לך משטרת ישראל, יש לך שיטור עירוני, יש לך פקחים עירוניים, ובנוסף, יש סיירת ביטחון.

יוליה מלינובסקי: אתה יודע, רץ חמור, ואחרי החמור הזה כל השיירה.

יוליה מלינובסקי: כמו אצל ביבי וגנץ – יש אחד ואחריו כל השיירה, השאלה אצל מי השיירה יותר גדולה.

יוליה מלינובסקי: וזה המצב.

יוליה מלינובסקי: לאותה סיירת ביטחון יש רשויות שלוקחות את הכסף ומסיבות את זה לשיטור עירוני.

יוליה מלינובסקי: יש רשויות שמגייסות חברות פרטיות, חברות שמירה פרטיות, שזה סיירת ביטחון.

יוליה מלינובסקי: מצמידים לפקח את אותו שומר, שזה אזרח לכל דבר ועניין, בלי שום סמכויות, בלי שום דבר, עם עוד יכולת לגייס דוחות.

יוליה מלינובסקי: זה המצב.

יוליה מלינובסקי: יתרה מזאת, זה יוצר אפליה.

יוליה מלינובסקי: בעיר אחת כן, אז מה, הביטחון שם לא קיים?

יוליה מלינובסקי: הביטחון בחולון יותר טוב מהביטחון בראשון בגלל שאנחנו משלמים אגרת שמירה ויש לנו את הדבר הזה?

יוליה מלינובסקי: אני עכשיו קיבלתי במקרה פנייה מתושבת חולון, שעברה לחולון משכונת התקווה כי היא חשבה ששכונת התקווה נורא מסוכנת.

יוליה מלינובסקי: היא עברה לחולון.

יוליה מלינובסקי: גובים אגרת שמירה, יש לנו סיירת ביטחון.

יוליה מלינובסקי: והיא כותבת שהיא עברה גנבות ופריצות ואירועים, והיא פנתה לכל מיני גורמים בעירייה ואין תשובה.

יוליה מלינובסקי: השאלה על מה היא משלמת אגרת שמירה.

יוליה מלינובסקי: שאלה נוספת – ראשי רשויות יכולים לגבות אגרת שמירה, מס נוסף.

יוליה מלינובסקי: הם יכולים להפעיל את המערך החמוש הזה.

יוליה מלינובסקי: השאלה המתבקשת: למה ראשי רשויות לא מוסמכים להחליט לגבי פתיחת מרכולים בשבת?

יוליה מלינובסקי: זאת אומרת, לזה הם בסדר, בזה הם מספיק טובים, ולגבי עסקים בשבת – יש לנו שאלות; שם אנחנו לא סומכים על ראשי רשויות.

יוליה מלינובסקי: גם נושא התחבורה הציבורית בשבת – למה איפה שראש העיר מפעיל סמכות אקטיבית וגובה אגרה – אגב, אלה שאלות משפטיות, שאלות משפטיות כבדות משקל: למה איפה שראש רשות מפעיל כוח, יש לו כוח חמוש, הוא גובה אגרה, זה בסדר, ולהחליט החלטה דקלרטיבית להפעיל מערך תחבורה ציבורית בשבת או לפתוח עסקים בשבת הוא לא יכול?

יוליה מלינובסקי: אתם יודעים שראש רשות לא יכול אפילו לעשות רמזור בלי אישור של משרד התחבורה?

יוליה מלינובסקי: מי שהיה בשלטון המקומי יודע את זה.

יוליה מלינובסקי: נכון, חמד?

יוליה מלינובסקי: ראש רשות הוא מאוד מוגבל.

יוליה מלינובסקי: אם אני כראש רשות רוצה לעשות כיכר או לעשות רמזור בלי אישור משרד התחבורה, אין לי לאן לזוז.

יוליה מלינובסקי: זאת אומרת, זה הנוהל: על כל דבר אני צריכה להגיש תב"ר, אני צריכה להגיש בקשה.

יוליה מלינובסקי: עד שהם לא יאשרו לי אני לא יכולה לעשות שום דבר.

יוליה מלינובסקי: ודווקא את זה – אין שום בעיה, ראש רשות מספיק טוב.

יוליה מלינובסקי: אז אנחנו חושבים – אבל אתם יודעים מה?

יוליה מלינובסקי: אדרבה ואדרבה.

יוליה מלינובסקי: אבל אנחנו נמצאים בתקופה לא שגרתית.

יוליה מלינובסקי: הממשלה הזאת קמה – מישהו אולי שכח את זה כבר – כממשלת חירום לזמן קורונה, חברים.

יוליה מלינובסקי: מישהו זוכר את זה שהממשלה הזאת היא ממשלת חירום למלחמה בקורונה וההשלכות של הקורונה, עם המשבר הבריאותי והתעסוקתי והכלכלי?

יוליה מלינובסקי: אולי, אני חושבת, רק אנחנו זוכרים את זה.

יוליה מלינובסקי: אתם כבר ממש איבדתם את הכיוון הזה.

יוליה מלינובסקי: עכשיו, בזמן הקורונה – נכון, אתם קמתם כממשלת חירום כדי להילחם בקורונה, עם ההשלכות החברתיות, הבריאותיות, הכלכליות – ודווקא עכשיו, בזמן הקורונה, אתם מחדשים את כל היופי הזה: הוראת שעה, שאתה יודע, בצורת – –

איתן גינזבורג: את יודעת כמה חשובה סיירת הביטחון בתקופת הקורונה?

יוליה מלינובסקי: – – חטא על פשע.

יוליה מלינובסקי: חבר הכנסת, חטא על פשע.

איתן גינזבורג: חשיבות גדולה מאוד.

איתן גינזבורג: גדולה מאוד.

יוליה מלינובסקי: אתה עכשיו, בזמן קורונה – תקשיב, אני זאת שמבינה את זה יותר טוב מכולכם כי אני הובלתי את המאבק הזה עוד כשהייתי חברת מועצה, ואת הבג"ץ שלי, שאני הגשתי, לומדים היום בפקולטה למשפטים, בסדר?

איתן גינזבורג: – – –

יוליה מלינובסקי: ואני הצלחתי לחייב את משרד הפנים לעשות סדר בנושא הזה, כי אז זה היה כסף שחור שנכנס, כזה, ואחרי הבג"ץ שלי לפחות עשו בזה סדר ועשו לזה סעיף ייחודי, זאת אומרת שיש פחות משחק עם הכסף; הוא עדיין קיים, כפי שהיום אנחנו גילינו בוועדה, אבל פחות.

יוליה מלינובסקי: אתם קמתם כממשלת חירום.

יוליה מלינובסקי: עלק, אתם צריכים עכשיו לעזור לאזרחים.

יוליה מלינובסקי: אתם חייבים לחשוב כל רגע ורגע איך אתם עושים, מה אתם עושים כדי להקל על האזרח.

יוליה מלינובסקי: ואתם פשוט מאריכים את הדבר הזה, במקום לדפוק על השולחן.

יוליה מלינובסקי: כשאתם צריכים חוק נורבגי, ואללה, אתם מסתדרים מצוין.

יוליה מלינובסקי: ראיתי אתמול פה את בני גנץ בכבודו ובעצמו; כמו חניך תורן ישב פה והצביע כמו טטלה על כל דבר, למרות שראש הממשלה לא היה.

יוליה מלינובסקי: וכשאתם רוצים אתם יודעים לדפוק על השולחן ואתם יודעים להגיע להישגים.

יוליה מלינובסקי: פה זה לא חשוב, כי זה לא קשור לחוק הנורבגי שלכם, זה לא קשור למשרדי הממשלה שלכם, זה לא קשור לג'ובים וזה אפילו לא קשור לאאודי 8.

יוליה מלינובסקי: זה קשור לפלוני-אלמוני, אזרח ישראלי בעל עסק כזה או אחר, או אזרח סתם, מן השורה, שיושב בבית, משלם ארנונה, קורס תחת נטל ההוצאות ומשלם עוד אגרת שמירה.

יוליה מלינובסקי: פה אנחנו לא שומעים אתכם.

יוליה מלינובסקי: פה – הכול סבבה.

יוליה מלינובסקי: פה – מצב קיים, זה הם, זה לא אתם.

יוליה מלינובסקי: אז זה גם אתם וגם הם, זו אחריות משותפת.

יוליה מלינובסקי: אתם לא תוכלו לברוח מזה.

יוליה מלינובסקי: כל המערך הזה שהקמתם לעצמכם – ראש ממשלה חלופי, מעון, משרד, שיירה, נורבגי – זה 400 מיליון שקל.

יוליה מלינובסקי: הייתם מוותרים על זה, אנשים לא היו משלמים.

יוליה מלינובסקי: מאוד פשוט.

יוליה מלינובסקי: מאוד פשוט.

יוליה מלינובסקי: מאוד פשוט, חשבון מאוד פשוט.

יוליה מלינובסקי: לא, אבל זה יותר חשוב, נכון?

יוליה מלינובסקי: איזה רכב יהיה לי, אחד או שניים?

יוליה מלינובסקי: אולי בכלל צריך שלושה, אתה יודע, כדי להחליף, שיהיה לתענוג?

יוליה מלינובסקי: ותחשבו עכשיו על בעל עסק שהעסק שלו בתל אביב, הוא משלם שם את כל המיסים – הארנונה, שילוט, שולחנות, לא יודעת מה – הייתי במסעדה כזאת בתל אביב, שהיו סגורים במשך הקורונה – ומשלמים אגרת שמירה.

יוליה מלינובסקי: לרוע המזל הוא גר בעיר שיש גם בה אגרת שמירה, כאזרח, כתושב.

יוליה מלינובסקי: אז הוא נדפק פעמיים: גם פה הוא משלם, גם שם הוא משלם.

יוליה מלינובסקי: גם פה הוא לא קיבל שום הנחה, גם שם הוא לא קיבל שום הנחה.

יוליה מלינובסקי: השאלה הנשאלת: האם אנחנו – אנחנו פשוט שקרנים.

יוליה מלינובסקי: אתם השקרנים.

יוליה מלינובסקי: אתם חיים עם זה בסבבה, שום דבר לא מפריע, זה לא נוגע בכם באופן אישי, זה לא נוגע למשרדים שלכם.

יוליה מלינובסקי: מה, חברת הכנסת מיכאלי, את כל כך עייפה.

מרב מיכאלי: אני הייתי כאן מהבוקר – – – באימא שלך – – –

יוליה מלינובסקי: אז את רוצה שאני אסיים לדבר?

יוליה מלינובסקי: את לא לבד פה.

יוליה מלינובסקי: אבל אלי אבידר בדרך.

יוליה מלינובסקי: את יודעת, יש לי עוד 65 דקות.

מרב מיכאלי: אני יודעת.

מרב מיכאלי: בגלל זה באתי להגיד לך.

יוליה מלינובסקי: אני פשוט מנסה להבין איפה פה ההיגיון.

יוליה מלינובסקי: תקשיבי, אני רוצה לשאול אותך: את גרה בתל אביב, את משלמת אגרת שמירה.

יוליה מלינובסקי: אומרים שבתל אביב הדבר הזה מספק לך את הביטחון האישי שלך.

יוליה מלינובסקי: זה מספק לך ביטחון אישי?

מרב מיכאלי: את יודעת שאני מתנגדת לחוק הזה.

יוליה מלינובסקי: את מרגישה שהביטחון האישי שלך פשוט עולה מדרגה?

מרב מיכאלי: את יודעת היטב שאני מתנגדת לחוק, אבל זה לא מקדם אותי שנישאר פה עוד שמונה שעות.

מרב מיכאלי: לצערי – – –

יוליה מלינובסקי: תראו, גם ככה זה היה בעיניי משהו שהוא לא מוסרי, לא נכון, לא שוויוני ולא צודק.

יוליה מלינובסקי: זאת אומרת, איפה שראש העיר יכול להרשות לעצמו לגבות אגרת שמירה, על פניו התושבים יזכו לביטחון אישי ברמה יותר גבוהה.

יוליה מלינובסקי: אצלכם במגזר אין דבר כזה בכלל.

יוליה מלינובסקי: שאלתי את אוסאמה – הוא בכלל לא יודע על מה מדובר.

יוליה מלינובסקי: זה משהו חדש בשביל הרשויות במגזר הערבי, אז כנראה שם זה באמת לא חשוב.

ג'אבר עסאקלה: אצלנו יש אגרת ביוב בלי שנהיה מחוברים לביוב.

יוליה מלינובסקי: הבנתי, אז כל אחד עם – בוא אני אגיד לך משהו – – –

אחמד טיבי: יוליה, הערה: חברי כנסת רעבים – – –

יוליה מלינובסקי: לא – – –

אחמד טיבי: את מוכנה, תגידי לנו בבקשה כמה זמן את מתכוונת לנאום.

יוליה מלינובסקי: תראה, עד כמה שיהיה לי כוח.

יוליה מלינובסקי: שאלה, אני אשאל אותך.

יוליה מלינובסקי: אחמד, אחמד – – –

אחמד טיבי: אני אביא גם לך אוכל.

יוליה מלינובסקי: אחמד, אני אשאל אותך ככה: אתה מתכוון להצביע בעד או נגד?

אחמד טיבי: תכף תראי מה אני מתכוון לעשות.

יוליה מלינובסקי: אז אני מבינה שבאמת, לצערי הרב, לאור הנוכחות פה של חברי הכנסת מהקואליציה, זה לא מעניין אותם.

יוליה מלינובסקי: אני מאוד מעריכה שאתה יושב פה, באמת, ואתה גם מקשיב, להבדיל מאחרים – כי אני חושבת שאתה פשוט באת משם.

יוליה מלינובסקי: אפשר להתווכח, לא להסכים, אבל עדיין אנחנו רואים את האנשים.

יוליה מלינובסקי: אני רואה אותם, גם אני באתי מהשלטון המקומי.

יוליה מלינובסקי: אני מבינה את כל הקשיים.

יוליה מלינובסקי: שמעתי היום צעקות של חיים ביבס – אני מבינה אותו.

יוליה מלינובסקי: אבל אנחנו כאזרחים בסופו של דבר צריכים לשלם מיסים נוספים על תחושת הביטחון האישי שלנו במדינת ישראל, שהיא מדינה מתוקנת, ועם הרבה כסף: יש כסף לאאודי, יש כסף למשרדי ממשלה – 30 וכמה יש לנו כבר?

יוליה מלינובסקי: איבדתי את זה – יש כסף לרכבים, יש כסף להכול, ולביטחון של האזרחים אין כסף.

יוליה מלינובסקי: ופה זה בא.

יוליה מלינובסקי: ותחשבו כמה עיוותים כאלה יש, כמה עוולות כאלה יש, כמה כל פעם אני מרגישה שאנחנו סותמים את הפרצות האלה.

יוליה מלינובסקי: מתי אנחנו נתחיל לחשוב שלא האזרחים חייבים לנו אלא אנחנו חייבים לאזרח, לא הוא משרת אותנו אלא אנחנו משרתים אותו?

יוליה מלינובסקי: ממתי זה כל כך קל ובלתי נסבל להכניס יד לכיס?

יוליה מלינובסקי: זהו, החלטנו.

יוליה מלינובסקי: מה אתה מקבל בתמורה?

יוליה מלינובסקי: שום דבר, כי ככה בא לנו, כי אנחנו יכולים.

יוליה מלינובסקי: למה?

יוליה מלינובסקי: כי בא לנו, יש לנו את הכוח הזה.

יוליה מלינובסקי: ביקשתי בחלק מההסתייגויות, כפי שאמרתי, לתת לראשי רשויות סמכויות גם בתחומים אחרים והתנגדו לזה; ביקשתי לתת לאנשים הנחות באותה מידה כפי שהם מקבלים הנחות בארנונה – גם זה לא התקבל; ביקשתי לפטור את העסקים שמחויבים בשמירה על פי רישיון עסק מתשלום אגרת שמירה, שזה לא יהיה כפול – גם על זה לא היו מוכנים לוותר.

יוליה מלינובסקי: בסופו של דבר, בשורה התחתונה, זה עיוות, זו עוולה, זה מיסים, זה חוסר רגישות, זה חוסר הבנה.

יוליה מלינובסקי: הינה, בא יעקב אשר, שהיה ראש עיר.

יוליה מלינובסקי: הוא, כשהוא היה ראש העיר, הוא לא הטיל אגרת שמירה על התושבים שלו.

יוליה מלינובסקי: אני יודעת שאתה אפילו מתנגד לזה.

חוקה, חוק ומשפט.

יוליה מלינובסקי: ראיתי אותך, מה לעשות?

– – –

יוליה מלינובסקי: אבל מה לעשות?

יוליה מלינובסקי: היית ראש עיר, ודיברנו על זה.

יוליה מלינובסקי: אני יודעת שאתה עכשיו עסוק עד הצוואר, אבל עדיין, זה משהו שהוא מאוד עקרוני.

יוליה מלינובסקי: אמרו לי: כל אזרח ישלם שקלים בודדים, או לא הרבה כסף.

יוליה מלינובסקי: חבר'ה, זה לא חשוב.

יוליה מלינובסקי: אנחנו כאזרחים עשינו ברית עם המדינה: אנחנו משלמים מיסים, אנחנו אזרחים טובים, אנחנו עומדים בכל ההתחייבויות שלנו, והמדינה בתמורה מספקת לנו א', ב', ג'.

יוליה מלינובסקי: לא יכול להיות שכל פעם שחסר משהו או שמתחשק משהו למישהו יעבירו הוראת שעה כזאת או אחרת וייכנסו לכיסם של האזרחים בלי לחשוב פעמיים.

יוליה מלינובסקי: תודה רבה, אדוני היושב-ראש.

יוליה מלינובסקי: אני מקווה מאוד שאולי אפילו – אתה יודע, אני יודעת שזה יעבור.

יוליה מלינובסקי: אני יודעת שיש פה לחץ אטומי.

יוליה מלינובסקי: זה 400 מיליון שקל בשנה.

יוליה מלינובסקי: אבל תעשו חשבון נפש – מה אתם עכשיו מאשרים ומה יהיה בעוד שנה וחצי.

יוליה מלינובסקי: האם זה מה שאנחנו רוצים?

יוליה מלינובסקי: כך זה צריך להיראות?

יוליה מלינובסקי: אז תגידו: אנחנו לא מסוגלים, אנחנו רוצים עוד כסף, ותטילו מיסים נוספים על האזרחים.

יוליה מלינובסקי: אל תעשו את זה בדרך לא דרך.

יוליה מלינובסקי: אל תשקרו לעצמכם, אל תשקרו לנו.

אלעזר שטרן: קצר, אה?

אלעזר שטרן: הימרנו על כמה זמן זה יהיה.

יוליה מלינובסקי: אגב, היום מאוד הופתעתי שיש עתיד הייתה בברית מפתיעה עם הליכוד וכחול לבן.

יוליה מלינובסקי: אתה יודע מה זה עשה לי?

יוליה מלינובסקי: חשבתי שאתם חוזרים.

יוליה מלינובסקי: אתה יודע, הייתה פרידה, ותמיד אפשר לחזור – כמו בגירושים, יש את המגשר באמצע.

יוליה מלינובסקי: היום הופתעתי לגלות את זה בוועדה.

יוליה מלינובסקי: יכול להיות שזו התחלה של משהו, אתה יודע.

אלעזר שטרן: יכול להיות.

אלעזר שטרן: יוליה, את יודעת ממה אני הופתעתי?

אלעזר שטרן: שאתמול בלילה לא היה פה אף אחד מישראל מביתנו.

יוליה מלינובסקי: תקשיב, אני לא יודעת מי היה פה בלילה ומי לא.

יוליה מלינובסקי: דיברתי על זה קודם, אם לא שמת לב, או שפשוט לא היית פה.

אלעזר שטרן: הלכתי להתפלל ערבית.

יוליה מלינובסקי: אני אספר לך משהו: היה כזה מנהיג בעולם פעם, קראו לו סטלין.

יוליה מלינובסקי: הוא אהב לכנס את שרי הממשלה שלו בלילות.

יוליה מלינובסקי: אז כל השרים – כי הם פחדו – – –

אלעזר שטרן: שמעתי שדיברת על זה.

יוליה מלינובסקי: הם פחדו נורא, כי הם היו יכולים לקבל – זאת אומרת, הם עברו לעבוד בלילות, כי הם היו יכולים לקבל בכל רגע נתון בלילה טלפון זימון לסטלין, ואם אתה לא בא, אתה יודע, הסוף לא סימפתי.

אלעזר שטרן: יוליה, מה זה עכשיו?

יוליה מלינובסקי: זה לא סימפתי.

יוליה מלינובסקי: אז מה אני רוצה להגיד לך?

יוליה מלינובסקי: מי שעובר לעבוד בלילות הוא לא מכבד את עצמו, הוא לא מכבד את הקולגות שלו והוא לא מכבד את המקום, כי כל בן אדם נורמלי – – –

אלעזר שטרן: אבל עכשיו זה לילות.

אלעזר שטרן: זה שעכשיו את – – –

יוליה מלינובסקי: לא, זו תשובה להערה שלך.

יוליה מלינובסקי: זה שאתה ישבת פה בלילה, אתה עושה נזק לעצמך.

אלעזר שטרן: עכשיו זה לילות.

אלעזר שטרן: לא, יוליה, עכשיו זה לילות ואת עובדת.

יוליה מלינובסקי: זה עוד לא לילה, זה בסדר.

יוליה מלינובסקי: עד 24:00 זה בסדר.

יוליה מלינובסקי: עד 24:00 זה בסדר, אוקיי?

יוליה מלינובסקי: אז תעשו את חשבון הנפש הזה.

יוליה מלינובסקי: היום באמת הופתעתי לגלות – אני מדברת על זה, חבר הכנסת אלי אבידר, שהיום בוועדה פתאום גיליתי שהייתה ברית מפתיעה בין כחול לבן ליש עתיד.

יוליה מלינובסקי: אמרתי לרגע, אולי – – –

אלעזר שטרן: גם ישראל ביתנו.

יוליה מלינובסקי: לא, אני התנגדתי.

יוליה מלינובסקי: אנחנו התנגדנו.

יוליה מלינובסקי: אמרתי אולי, אתה יודע, לפעמים זוג מתגרש ואחר כך עושים לו שלום בית, אז יכול להיות שאתם נמצאים בשלום בית.

אלעזר שטרן: ידידי יושב-ראש הוועדה יעקב, תגיד לה שהייתה היום ברית בין יהדות התורה לישראל ביתנו.

יש כל הזמן.

יוליה מלינובסקי: תראה, אנחנו אף פעם לא היינו נשואים.

יוליה מלינובסקי: זה משהו אחר.

אחמד טיבי: אלעזר, תפסיק כבר.

אלעזר שטרן: אחמד, זה לא יעזור, זה לא יעזור, זה הזמן.

יוליה מלינובסקי: אז, אתה יודע, אי-אפשר להתחתן עם מישהו כשאף פעם לא היינו שם.

יוליה מלינובסקי: אתם הייתם פעם נשואים.

יוליה מלינובסקי: השאלה הגדולה היא מה היה שם אצלכם.

יוליה מלינובסקי: היום גילינו שאתם עדיין בברית מאוד חזקה, כי יש עתיד די תמכה בחוק הזה, אז כנראה שכל הדיבורים שלכם על כלכלה חופשית, טובת האזרח, משבר הקורונה וכו' וכו' – לעומת מיקי לוי, שהוא כן היה מאוד עקבי – זה דיבורי סרק, רק למצלמות.

יוליה מלינובסקי: אז אני מקווה מאוד שהנאום שלי – אני מקווה, למרות שאין ספק שזה לא – אולי יעשה למישהו שכל.

יוליה מלינובסקי: אדוני שר המשפטים, עבדנו הרבה ביחד בעבר.

יוליה מלינובסקי: יכול להיות שעוד לא התקלקלת סופית שם, אני מקווה מאוד, אז אולי חלק מהדברים יעשו קצת שכל, כי שוב, לא האזרחים משרתים אותנו – אנחנו אותם.

יוליה מלינובסקי: וכל שקל, כל גרוש – אתה תבוא לסופר ויהיה חסר לך שקל, לא ימכרו לך לחם.

יוליה מלינובסקי: אז להגיד שזה כסף קטן, זה לא חשוב ועזבו את זה, זה זלזול.

יוליה מלינובסקי: אני, כשהייתי ילדה, לימדו אותי שכסף צריך לכבד, אפילו אגורות.

יוליה מלינובסקי: 10 אגורות, אני רואה – אני ארים.

יוליה מלינובסקי: כסף צריך לכבד, במיוחד כשזה לא כסף שלך.

יוליה מלינובסקי: זה הכלל בחיים.

יוליה מלינובסקי: תודה רבה.

מנסור עבאס: תודה לך, חברת הכנסת יוליה.

מנסור עבאס: חברת הכנסת אלי אבידר – אינו נוכח.

מיקי לוי: אני יכול במקומו, אדוני?

מנסור עבאס: כן, אתה יכול.

מנסור עבאס: חבר הכנסת מיקי לוי, יש לך חמש דקות.

אחמד טיבי: איך?

אחמד טיבי: איך, מנסור?

אחמד טיבי: זה הסתייגויות.

אחמד טיבי: לא מחליפים.

מנסור עבאס: יש לו רשות דיבור.

אחמד טיבי: אין רשות דיבור למיקי.

מיקי לוי: אני נרשמתי, אחמד.

אחמד טיבי: איך נרשמת אם אין הסתייגויות?

אחמד טיבי: זה לא – יש הסתייגויות, יש דף צהוב.

אחמד טיבי: הוא לא יכול להחליף רשות דיבור.

מנסור עבאס: חבר הכנסת אחמד טיבי – – –

אחמד טיבי: בקשת דיבור בקריאה שנייה?

אחמד טיבי: בקריאה שנייה אין בקשות דיבור.

מיקי לוי: היא נותנת לי חמש דקות.

אחמד טיבי: עזוב, זה לא אתה.

מנסור עבאס: חבר הכנסת מיקי לוי, אתה יכול לדבר, בבקשה.

אחמד טיבי: תשאלי מישהו – אין רשות דיבור בקריאה שנייה ושלישית.

ינון אזולאי: חבר הכנסת, רק אם הוא חבר ועדה – – –

אחמד טיבי: מי שרשום שהסתייג – – –

קריאה: הוא רשום.

אחמד טיבי: איפה רשום?

אחמד טיבי: אם הוא רשום מותר לו, אבל פה הוא לא רשום.

מיקי לוי: אחמד, אני רשום.

מנסור עבאס: חבר הכנסת אחמד טיבי, למיקי לוי יש בקשה לרשות דיבור וניתנה לו.

מנסור עבאס: אנא, לכבד את זה.

מנסור עבאס: חמש דקות, חבר הכנסת.

מיקי לוי: תודה רבה, אדוני היושב-ראש.

מיקי לוי: גברתי סגנית מזכירת הכנסת, אם תוכלו לשים לנו פה דוכן זה יפתור לנו את כל הבעיה לרוץ למטה ולבוא, נוכל לנאום גם מכאן.

מיקי לוי: בנושא הזה של חוק פקודת העיריות (הוראת שעה) אני לא בא לטעון, אדוני היושב-ראש, אם צריך או לא צריך לשלם היטל שמירה.

מיקי לוי: לא זו הנקודה לעת הזאת.

מיקי לוי: הנקודה לעת הזאת היא שעשר שנים, עשר שנים זה בהוראת שעה, והממשלה כל פעם מחדש הבטיחה לבוא ולבדוק את נחיצות ההיטל הזה.

מיקי לוי: אני לא קובע כאן אפילו לשנייה אחת אם יש בו צורך או אין בו צורך, אני בא לטעון כנגד זה שלא בדקו את זה במשך עשר שנים, מ-2010.

מיקי לוי: זה פשוט לא נבדק, וזה מס עקיף שמטיל עומס על האזרחים.

מיקי לוי: עשרות מיסים עקיפים מוטלים על האזרחים – מס קנייה, בלו על הדלק, מס לבית הספר, היטלי השבחה ועוד עשרות מיסים עקיפים, ורגליו של האזרח כושלות מהעומסים שהממשלה מטילה עליו.

מיקי לוי: פשוט – צר לי להשתמש במילה – הורגים את האזרחים.

מיקי לוי: אין לי מילה אחרת להגיד.

מיקי לוי: כל מה שביקשתי בכל הוראות השעה שדנו בהן בימים האחרונים – הוראות שעה של 10 ו-12 שנה שלא נבדקו מעולם; כשהופעתי בפני ועדת הכנסת הטענה המרכזית הייתה: אנחנו מפחדים שבג"ץ יפסול את הוראת השעה בנושא החוק הנורבגי.

מיקי לוי: תסתכלו כמה הוראות שעה יש, אבל כשיש אינטרסים אז זה משהו אחר.

מיקי לוי: האבסורד הוא שעל עסקים מסוימים מוטל מס כפול, למשל: בית מלון, החנויות בקניון, בית קולנוע, אולם אירועים – אלה מחויבים על ידי המשרד לביטחון הפנים במסגרת קבלת רישיון עסק בביצוע שמירה פיזית, ולעיתים במאבטח עם כלי נשק, שעלותו פי ארבעה או פי חמישה מהעלות של מאבטח רגיל.

מיקי לוי: האבסורד הוא שאותו בעל עסק בקניון – או הבעלים של הקניון או של אולם האירועים או של אולם התרבות או של בית המלון – גם משלם את דמי השכירות שלו לבעלי הקניון על השמירה בקניון וגם משלם לעירייה במסגרת הארנונה היטל שמירה.

מיקי לוי: במקביל, גובה הרשות המוניציפלית, כפי שאמרתי, את מס השמירה, היטל שמירה.

מיקי לוי: אולי כדאי לאתגר את המערכת ולהגיש תביעה ייצוגית?

מיקי לוי: אולי הגיע הזמן, אם אוזן הממשלה אינה כרויה לרחשי הלב של בעלי העסקים והאזרחים שמשלמים לעיתים מס כפול – החנות בקניון משלמת על השמירה בקניון, המלון משלם למאבטחים שלו, אולם האירועים משלם למאבטחים שלו, וראו זה פלא: משלמים גם במסגרת הארנונה היטל שמירה של הרשות המוניציפלית.

מיקי לוי: אני ממליץ מכאן לכל בעלי העסקים להגיש תביעה ייצוגית כדי לבחון את העניין הזה.

מיקי לוי: וכי מדוע מעל בימת הכנסת אני מציע להם להגיש תביעה ייצוגית?

מיקי לוי: מכיוון שהמדינה/הממשלה אינה מבצעת את תפקידה, אינה בודקת את נחיצות ההיטל הזה.

מיקי לוי: אלה שנמצאים באולם ומאזינים לי – ההיטל הזה נולד לאחר האינתיפאדה השנייה.

מיקי לוי: באמת, אולי היה שם צורך בעוד גורם כזה או אחר שיבצע את השמירה.

מיקי לוי: לכן, אני הייתי ממליץ להם להגיש תביעה ייצוגית.

מיקי לוי: אני כאן, אדוני היושב-ראש, לא כדי לקבוע אם צריך או לא צריך להטיל את היטל השמירה הזה, אם צריך או לא צריך להפעיל את אותו מוקד או אותן ניידות.

מיקי לוי: אני כאן כדי לדרוש מהמדינה למלא את חובתה להקים ועדת בדיקה כדי לבדוק את נחיצות השירות הזה, שלעיתים הוא שירות כפול.

מנסור עבאס: תודה.

מיקי לוי: אני מסיים.

מיקי לוי: ומפאת – הינה, 34 שניות.

מנסור עבאס: הפעלתי את השעון מאוחר.

מיקי לוי: תודה, אדוני, אני כבר מסיים.

מיקי לוי: ומפאת כל הדברים שאמרתי, אני נאלץ להצביע נגד.

מנסור עבאס: תודה, חבר הכנסת מיקי לוי.

מנסור עבאס: אני מזמין את חבר הכנסת איתן גינזבורג לסכם.

מנסור עבאס: אחרי חבר הכנסת גינזבורג אפשר שגם השר יסכם.

איתן גינזבורג: אדוני היושב-ראש, חבריי חברי הכנסת, בשם ועדת הפנים, אני מתכבד לסכם את הדיון מכיוון שהדיון – – –

יוליה מלינובסקי: – – –

איתן גינזבורג: לצערך, אולי, אני חבר ועדת הפנים.

יוליה מלינובסקי: – – –

איתן גינזבורג: לא, אבל בפנים אני חבר.

איתן גינזבורג: זה היה מאוד חשוב לי.

איתן גינזבורג: בדקתי איפה את חברה וביקשתי להיות חבר.

איתן גינזבורג: את רואה?

איתן גינזבורג: אנחנו מצליחים להיות גם וגם וגם.

איתן גינזבורג: בכל מקרה, חבריי חברי הכנסת, החוק שעומד היום בפנינו, הוא חוק מאוד מאוד חשוב.

איתן גינזבורג: הוא חוק שמאפשר שמירה על הסדר הציבורי ועל האבטחה ברשויות מקומיות שבחרו בכך.

איתן גינזבורג: וכפי שציינתי קודם, מדובר על בחירה של נבחרי הציבור במועצת הרשות המקומית להצביע, לחוקק חוק עזר, שיאפשר את הטלת האגרה הזאת, לגבות את זה מהתושבים ולהעניק להם שירות נוסף של ביטחון אישי.

איתן גינזבורג: שמעתי את ההסתייגויות של חברת הכנסת מלינובסקי ושל חבר הכנסת לוי, ואני אומר:

איתן גינזבורג: אל תפגעו במי שיש לו – ורוצה בזה.

איתן גינזבורג: אם אתם חושבים שזה שירות נחוץ וראוי, ויש רשויות שלא נהנות מכך מסיבות שונות, אפשר לדבר עליהן.

איתן גינזבורג: אבל אי-אפשר לשפוך את התינוק עם המים ולומר שבגלל שאין לאחרות, גם האחרים לא ייהנו.

יוליה מלינובסקי: – – –

איתן גינזבורג: אם יש רשות מקומית שנבחריה ישבו ודנו והחליטו שיש מקום לגבות מס על זה, והתושבים – באמצעות הנבחרים שלהם – מוכנים להצביע על זה, מוכנים לקבל את זה, לשלם את זה ולקבל את השירות הטוב הזה, אין שום סיבה למנוע מהם את הדבר הזה.

איתן גינזבורג: יותר מכך, אני חושב שזה צריך להיות בהוראת קבע ולא בהוראת שעה, חברת הכנסת מלינובסקי.

יוליה מלינובסקי: – – –

איתן גינזבורג: ולכן, אני חושב שגם בפתיחת עסקים בשבת – אגב, אני אפתיע אותך: גם זה בסמכות המועצה המקומית.

איתן גינזבורג: אגב, כמו שאגרת השמירה בסמכות המועצה המקומית, מועצת הרשות, שני החוקים האלה הם באישור שר הפנים, גם אגרת השמירה וגם פתיחת עסקים בשבת.

יוליה מלינובסקי: לא, לא – – –

איתן גינזבורג: שניהם באישור שר הפנים.

איתן גינזבורג: זה החוק בישראל.

איתן גינזבורג: מה לעשות?

איתן גינזבורג: ברשויות מקומיות אני קצת מבין.

איתן גינזבורג: ולכן, גברתי וחבריי חברי הכנסת, החוק הזה הוא חוק חשוב.

איתן גינזבורג: צריך – –

יוליה מלינובסקי: – – –

איתן גינזבורג: – – להאריך אותו.

איתן גינזבורג: יש מקום בהחלט לשקול לתקן אותו.

איתן גינזבורג: יש מקום בהחלט לשקול אם צריך לגבות אותו לפי מטרז'.

איתן גינזבורג: באמת אני לא חושב שיש חוכמה גדולה בלהטיל את האגרה הזאת לפי מטרז' העסק או בית המגורים, אבל אין שום סיבה, אם יש מישהו שמעוניין בכך, רשות מקומית שמעוניינת בכך וחוקקה חוק בצורה דמוקרטית כמו שהכנסת הזאת מחוקקת חוקים בצורה דמוקרטית – למנוע מהם את האפשרות הזאת.

איתן גינזבורג: ולכן, אני חושב שאם יש רשויות מקומיות שחושבות – ואני אומר לכם יותר מזה: השירות שניתן הוא שירות חשוב.

איתן גינזבורג: היום תושבים שנהנים משירות כזה יודעים – היום מתקשרים למוקד העירוני בלילה, מעדיפים להתקשר אליהם מאשר למוקד 100 של המשטרה.

יוליה מלינובסקי: – – –

איתן גינזבורג: בוודאי.

איתן גינזבורג: לא רק שניסיתי, עבדתי שם והייתי בלילות במוקד העירוני, וניהלתי מוקד עירוני ואני יודע בדיוק איך זה עובד, חברת הכנסת מלינובסקי.

איתן גינזבורג: 16 שנים הייתי חבר בראשות מקומית, הייתי סגן ראש עיר, הייתי ראש עירייה, ואני יודע בדיוק איך הדברים האלה עובדים, וגם חבר מועצה.

איתן גינזבורג: אני יודע בדיוק איך זה עובד וכמה התושבים מרוצים משירות כזה.

איתן גינזבורג: מדובר בסכומים שהם – בתקציב צבוע.

יוליה מלינובסקי: – – –

איתן גינזבורג: אי-אפשר לעשות שום שימוש בכספים האלה כי הם כספים שמיועדים אך ורק לתקציב של שמירה, לזכות הציבור.

יוליה מלינובסקי: – – –

איתן גינזבורג: ולכן, זה לא הדיון.

איתן גינזבורג: זה לא הדיון.

איתן גינזבורג: חבל סתם.

איתן גינזבורג: אני לא מדבר – – –

יוליה מלינובסקי: – – –

איתן גינזבורג: חברת הכנסת מלינובסקי, אני לא הייתי מכנה בוגרי יחידות קרביות וחובשים צבאיים שסיימו שירות צבאי בצבא "מיליציות".

איתן גינזבורג: אני לא הייתי קורא לאותם אנשי ביטחון ואותם סיירים "מיליציות".

יוליה מלינובסקי: – – –

איתן גינזבורג: את יכולה, חברת הכנסת מלינובסקי, להתבייש.

איתן גינזבורג: פשוט להתבייש שאת מכנה יוצאי יחידות קרביות – –

יוליה מלינובסקי: – – –

איתן גינזבורג: – – יוצאי יחידות קרביות ששומרות על הסדר ברשויות מקומיות "מליציות" של ראשי הרשויות.

איתן גינזבורג: את יכולה להתבייש בדבר הזה.

איתן גינזבורג: מדובר בשירות חיוני וטוב שניתן לתושבים.

יוליה מלינובסקי: – – –

איתן גינזבורג: את יכולה להתווכח על האופן שבו זה מוצג.

איתן גינזבורג: את יכולה להתבייש באופן שבו את מכנה את הדברים האלה.

יוליה מלינובסקי: – – –

איתן גינזבורג: ולכן, חבריי חברי הכנסת, אני מציע – –

אופיר כץ: – – –

איתן גינזבורג: – – לדחות את ההסתייגויות.

מיקי לוי: ולמה זה הוראת שעה?

איתן גינזבורג: אני הודעתי כשהיית בטלפון, חבר הכנסת לוי, שאני בעד להפוך את זה להוראת קבע, ואני בעד לתקן את החוק כך שזה לא יהיה קריטריון של מטרז' של עסק, אני מוכן לזה.

איתן גינזבורג: אבל בעת הזאת, בצוק העיתים, כשהיום פג תוקפו של החוק, יש להאריך אותו.

יוליה מלינובסקי: – – –

איתן גינזבורג: צריך להודות ליושבת-ראש ועדת הפנים, שקיצרה את תקופת ההארכה והולכת לבקש פיקוח הדוק על הדבר הזה.

איתן גינזבורג: אני קורא לחברי הכנסת לתמוך בהצעת החוק ולדחות את כל ההסתייגויות של חברת הכנסת מלינובסקי.

איתן גינזבורג: תודה רבה.

יוליה מלינובסקי: – – –

יריב לוין: תודה רבה, חברת הכנסת – – –

יוליה מלינובסקי: – – –

יריב לוין: תודה רבה.

יריב לוין: חברות וחברי הכנסת.

יריב לוין: חברת הכנסת מלינובסקי, תודה רבה.

יריב לוין: חברות וחברי הכנסת, אנחנו עוברים להצבעה על הצעת חוק לתיקון פקודת העיריות (הוראת שעה) (תיקון מס' 5), התש"ף–2020, בקריאה השנייה.

יוליה מלינובסקי: – – – כל אחד יעשה לעצמו חשבון.

יוליה מלינובסקי: אני לא – – – מעובדי הכנסת.

יוליה מלינובסקי: עזוב, לא אכפת לי מאיתנו.

יוליה מלינובסקי: מעובדי הכנסת – זה שעות לא שעות.

יריב לוין: אז אני מודה לחברת הכנסת מלינובסקי, שהודיעה שהיא מסירה את כל ההסתייגויות שהוגשו על ידה, על ידי סיעת ישראל ביתנו: חברי הכנסת ליברמן, פורר, סובה, אבידר, מלינובסקי, עמאר וקושניר.

יריב לוין: אם כך כל ההסתייגויות יורדות.

יריב לוין: אז אנחנו יכולים לעבור באופן מיידי להצבעה בקריאה השנייה על סעיף 1 לחוק, שהוא גם הסעיף היחיד.

יוליה מלינובסקי: – – – ראש הממשלה, משרד ראש הממשלה – – – אתם – – – הצבעה מס' 8 בעד סעיף 1 – 10 נגד – 1 נמנעים – אין סעיף 1 נתקבל.

יריב לוין: אני אוסיף כאן גם את הקולות של מי שמקומו למעלה ונמצא כרגע כאן.

יריב לוין: מי מבקש להצביע?

יריב לוין: חבר הכנסת כץ – בעד, חבר הכנסת אשר – בעד, חבר הכנסת אבוטבול – בעד.

קריאה: לא.

יריב לוין: לא, לא.

יריב לוין: בסדר גמור.

יריב לוין: חברת הכנסת מלינובסקי?

יוליה מלינובסקי: נגד.

יריב לוין: אם כך, 13 בעד, שני מתנגדים, אין נמנעים.

יריב לוין: הצעת החוק לתיקון פקודת העיריות (הוראת שעה) (תיקון מס' 5), התש"ף–2020, נתקבלה בקריאה השנייה.

יריב לוין: אנחנו עוברים להצבעה בקריאה השלישית.

יריב לוין: הצבעה מס' 9 בעד החוק – 11 נגד – 1 נמנעים – אין חוק לתיקון פקודת העיריות (הוראת שעה) (תיקון מס' 5), התש"ף–2020, נתקבל.

יריב לוין: חבר הכנסת כץ – להוסיף את קולך בעד; חבר הכנסת אשר – להוסיף את קולך בעד; חבר הכנסת אבוטבול – הצביע.

יריב לוין: חברת הכנסת מלינובסקי נגד.

יריב לוין: אם כך , 13 בעד, שניים נגד, אין נמנעים.

יריב לוין: אני קובע כי הצעת חוק לתיקון פקודת העיריות (הוראת שעה) (תיקון מס' 5), התש"ף

יריב לוין: –2020, התקבלה בקריאה השלישית ונכנסה לספר החוקים.

יריב לוין: [מס' מ/1313, פ/1202/23; דברי הכנסת, חוברת זו, ישיבה זו, ישיבה 41; נספחות.

יריב לוין: ]

יריב לוין: אנחנו עוברים לסעיף הבא על סדר-היום: הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020, בקריאה שנייה ושלישית.

יריב לוין: ההצעה קיבלה פטור מחובת הנחה.

יריב לוין: יציג אותה מכובדנו, שידיו מלאות עבודה ופעילות, יושב-ראש ועדת החוקה, חוק ומשפט, חבר הכנסת יעקב אשר.

יריב לוין: – – –

יריב לוין: חבר הכנסת טיבי, אתה רוצה להגיש את האי-אמון לחוק הבא?

יריב לוין: גם אפשר.

לא אצלי, לא אצלי.

יריב לוין: אתה רוצה?

יריב לוין: אני שואל באמת.

אחמד טיבי: אתה מבין למה רציתי עכשיו.

יריב לוין: אין בעיה.

יריב לוין: אתה רוצה לחוק הבא או לא?

אחמד טיבי: זאת הייתה הזדמנות פז להחליף את השלטון.

יריב לוין: חבר הכנסת טיבי, אני סומך עליך.

יריב לוין: עוד תהיה, עוד תהיה.

אחמד טיבי: – – – מי יהיה ראש הממשלה החליפי שלי בהצעת החוק.

יריב לוין: עוד תהיה הזדמנות.

יריב לוין: חבר הכנסת אשר, אני רוצה, ברשותך, לברך את חברנו סגן יושב-ראש הכנסת חבר הכנסת מנסור עבאס, שניהל פה, נדמה לי בפעם הראשונה, ישיבה ביד רמה.

יריב לוין: ברכות גדולות ותודה רבה.

יריב לוין: בבקשה, חבר הכנסת יעקב אשר.

יעקב אשר: אדוני היושב-ראש, אדוני סגן היושב-ראש החדש – שיהיה לך בהצלחה – חבריי חברי הכנסת, בשם ועדת חוקה, חוק ומשפט אני מתכבד להביא בפניכם את הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020.

יעקב אשר: החוק להסדר התדיינויות בסכסוכי משפחה (הוראת שעה), התשע"ה–2014, נועד לסייע לבני משפחה ליישב סכסוכים משפחתיים בהסכמה ולצמצם את ההתדיינויות המשפטיות ביניהם באמצעות הפניית תובענות אלו תחילה להליך של יישוב הסכסוך.

יעקב אשר: נוכח הצלחת החוק בהפחתת ההתדיינויות המשפטיות בין בני משפחה הונחה על שולחן הוועדה הצעת חוק ממשלתית, שאליה מוזגה הצעת חוק פרטית של חבר הכנסת מלכיאלי, המבקשת לעגן את הוראת השעה כהוראת קבע ולערוך מספר תיקונים והבהרות בחוק.

יעקב אשר: אולי זה חבר הכנסת מיכאלי?

יעקב אשר: כי כתוב לי פה מיכאלי.

יעקב אשר: יכול להיות שזה מהכנסת הקודמת אז זה כנראה מיכאלי.

יריב לוין: חברת הכנסת מיכאלי.

יעקב אשר: לא, לא.

יעקב אשר: אני חושב שלא.

יעקב אשר: אתה יודע מה, אולי חברת הכנסת מיכאלי.

יעקב אשר: יכול להיות.

יריב לוין: חברת הכנסת מיכאלי, אם לא חשוב לך להירשם אלקטרונית בהצבעה את יכולה לרדת לכאן.

יריב לוין: ואז תוכלי – אנחנו נחכה לך עד שתרדי.

יעקב אשר: חברת הכנסת מיכאלי, זה חוק שלך?

יריב לוין: כן, כן.

יעקב אשר: אז אני מתחיל מההתחלה.

יעקב אשר: לא מההתחלה ממש, מההתחלה.

יעקב אשר: נוכח הצלחת החוק – זה שלך – בהפחתת ההתדיינויות המשפטיות בין בני משפחה הונחה על שולחן הוועדה הצעת חוק ממשלתית, שאליה מוזגה הצעת חוק פרטית של חברת הכנסת מרב מיכאלי, המבקשת לעגן את הוראת השעה כהוראת קבע ולערוך כמה תיקונים והבהרות בחוק.

יעקב אשר: מאחר שהוראת השעה פוקעת הלילה וכדי שהוועדה תוכל לדון וללבן את הסוגיות השונות שבהן נדרש להכריע, מוצע להאריך את הוראת השעה בשנה נוספת עד תום חמש שנים מיום תחילתו של החוק, דהיינו עד יולי 2021.

יעקב אשר: אנחנו בוועדה ננסה לדון בכך במועד קרוב יותר ולסיים את החקיקה.

יעקב אשר: להצעות החוק לא הוגשו הסתייגויות, ואני מבקש מחברי הכנסת לאשר את הצעות החוק בקריאה השנייה ובקריאה השלישית בנוסח שהכינה הוועדה.

יעקב אשר: אני רוצה להודות גם לחברי הוועדה, גם לחברת הכנסת מיכאלי, לשר המשפטים ולכולם.

יעקב אשר: אני מבקש מהכנסת להצביע בקריאה שנייה ושלישית בעד החוק.

יעקב אשר: תודה רבה.

יריב לוין: תודה רבה.

יריב לוין: כפי שאמר יושב-ראש ועדת החוקה, חוק ומשפט, להצעת החוק לא הוגשו הסתייגויות.

יריב לוין: כן הוגשה בקשת רשות דיבור של חברנו חבר הכנסת מיקי לוי, בבקשה.

מיקי לוי: אדוני היושב-ראש, כנסת נכבדה, כמובן, אני בעד החוק הזה.

מיקי לוי: החוק הזה עושה סדר, החוק הזה עושה שכל.

מיקי לוי: אני בעד.

מיקי לוי: אני רוצה לומר כמה מילים בנושא שוק העבודה וכל נושא האבטלה.

מיקי לוי: על פי נתוני שירות התעסוקה, כרגע יש 100,000 מובטלים רשומים שבעוד חודש וחצי-חודשיים יפסיקו לקבל דמי אבטלה כי שישה חודשים חלפו-עברו להם.

מיקי לוי: בכל חודש בחודשים הקרובים יתווספו עוד 100,000 איש, עד ל-400,000 איש עד ספטמבר.

מיקי לוי: בנושא שוק התעסוקה יש שני levels: ה-level הראשון זה אותם 100,000 איש שבעוד חודש וחצי-חודשיים יסיימו לקבל את דמי האבטלה ולא יוכלו לחדש שישה חודשים נוספים.

מיקי לוי: והמשפחות של אותם 100,000 אנשים יתגלגלו לחרפת רעב – אל תדאגי, עליזה, אני אסיים בזמן.

מיקי לוי: את לא צריכה להגיד לו על השעון.

מיקי לוי: אני אסיים בזמן.

מיקי לוי: אני מתורגל, אני מספיק ותיק.

מיקי לוי: אותם 100,000 מובטלים לא יוכלו לדרוש את דמי האבטלה לשישה חודשים נוספים כי הם כבר קיבלו את המגיע להם.

מיקי לוי: מכיוון שהעת הזאת היא עת חירום, ראוי שהממשלה – האוצר יבוא ויבחן איך פותרים את זה.

מיקי לוי: בנוסף לאותם 100,000, כל חודש עוד 100,000, ועד ספטמבר אנחנו צפויים ל-400,000 דורשי עבודה.

מיקי לוי: זהו מצב בלתי הגיוני, מצב קשה מאוד.

מיקי לוי: על שר האוצר, שר הכלכלה וממשלת ישראל לבחון את המצב הזה – איך ניתן לפתור את הנושא עבור אותם מובטלים כי אין מקומות עבודה חדשים גלויים באופק.

מיקי לוי: תודה רבה.

יריב לוין: תודה רבה לחבר הכנסת מיקי לוי.

יריב לוין: אם כך, אנחנו עוברים להצבעה על הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020, בקריאה השנייה.

יריב לוין: הצבעה.

יריב לוין: הצבעה מס' 10 בעד סעיף 1 – 12 נגד – אין נמנעים – אין סעיף 1 נתקבל.

יריב לוין: חברת הכנסת מיכאלי – בעד; חבר הכנסת עסאקלה – בעד; חבר הכנסת סעדי – גם בעד?

יריב לוין: חבר הכנסת כץ – בעד; חבר הכנסת אשר – בעד.

יריב לוין: אם כך, יש לנו 17 בעד, אין מתנגדים, אין נמנעים.

יריב לוין: אני קובע שהצעת החוק אושרה בקריאה השנייה.

יריב לוין: אנחנו עוברים להצבעה בקריאה השלישית על הצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020.

יריב לוין: הצבעה.

יריב לוין: הצבעה מס' 11 בעד החוק – 12 נגד – אין נמנעים – אין חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020, נתקבל.

יריב לוין: חברת הכנסת מיכאלי, אני מוסיף את קולך בעד.

יריב לוין: חבר הכנסת עסאקלה – בעד; חבר הכנסת סעדי – בעד; חבר הכנסת אופיר כץ – בעד; חבר הכנסת יעקב אשר – אני מניח שגם בעד.

יריב לוין: אם כך, 17 בעד, אין מתנגדים, אין נמנעים.

יריב לוין: אני קובע שהצעת חוק להסדר התדיינויות בסכסוכי משפחה (הוראת שעה) (תיקון מס' 2), התש"ף–2020, התקבלה בקריאה השלישית ונכנסה לספר החוקים.

יריב לוין: אני מבקש להזמין את חברת הכנסת מרב מיכאלי, שיזמה את הצעת החוק הפרטית בעניין הזה, אם מותר לומר, לסגור מעגל.

מרב מיכאלי: כמעט.

יריב לוין: כמעט.

יריב לוין: כן, זה מעגל שצריך להמשיך כל הזמן לעבוד, זה נכון.

יריב לוין: אבל זו בהחלט לפחות סגירת מעגל נוסף.

מרב מיכאלי: נכון.

מרב מיכאלי: אז תודה רבה, אדוני היושב-ראש, וצריך להגיד, מגיע קרדיט גם לאדוני, שהיה שותף להנעת ההצעה הפרטית המקורית בכנסת התשע-עשרה.

יריב לוין: נכון.

מרב מיכאלי: בכנסת התשע-עשרה.

מרב מיכאלי: וצריך להגיד עוד, לא זאת אף זאת, אתה היית יושב-ראש הקואליציה, לדעתי, נכון?

יריב לוין: נכון.

מרב מיכאלי: היית יושב-ראש הקואליציה בכנסת התשע-עשרה, בסופה, ועזרת, איך להגיד – ממש הכנסנו אותו בימים האחרונים ביותר של הכנסת.

מרב מיכאלי: לקח הרבה זמן עד שהחוק התחיל לפעול.

מרב מיכאלי: עכשיו אנחנו מאריכות ומאריכים את הוראת השעה שלו, וכשהוא יהיה חוק קבוע אז תגיד "סגירת מעגל".

יריב לוין: סופית, כן.

מרב מיכאלי: בדיוק.

מרב מיכאלי: אני רוצה להודות – – –

יעקב אשר: – – – בשנה הזאת.

מרב מיכאלי: פחות משנה, חד-משמעית.

מרב מיכאלי: אני רוצה להודות.

מרב מיכאלי: תודה רבה לצוות ועדת החוקה היוצא מן הכלל; אני רוצה להודות ליחידות הסיוע, שעושות עבודה מדהימה; גם אנשי משרד הרווחה, נשות משרד הרווחה ומשרד המשפטים, ולוועדת ההיגוי, שעושה עבודה יוצאת מן הכלל.

מרב מיכאלי: כן, אוסאמה.

אוסאמה סעדי: יחידות הסיוע.

מרב מיכאלי: יחידות הסיוע, כן, הוא שאמרתי.

מרב מיכאלי: נשות ואנשי משרד הרווחה.

יריב לוין: בבתי הדין השרעיים.

מרב מיכאלי: בבתי הדין השרעיים עוד אין.

אוסאמה סעדי: – – – בשנה שעברה.

מרב מיכאלי: כשיהיו, בדיוק.

מרב מיכאלי: אחד הדברים שנשיג השנה זה שסוף-סוף ניישם את החוק כמו שצריך גם בבתי הדין השרעיים.

מרב מיכאלי: אדוני, דע לך שעוד לא הצלחנו להוציא את זה לפועל, באופן שהוא בעיניי שערורייתי, אבל אנחנו על זה.

מרב מיכאלי: אני רוצה, ברשותכן וברשותכם, חברות וחברים, להגיד דבר שאמרתי בוועדה.

מרב מיכאלי: כשישבתי בוועדה היום להאריך את החוק, פתאום הדינמיקה הייתה כל כך שונה ממה שהיא הייתה בזמן שעבדנו על החוק בזמן אמת.

מרב מיכאלי: כשעבדנו על החוק בהתחלה ההתנגדויות היו אדירות, והינה חלפו כמעט ארבע שנים, שבמהלכן ההתנגדויות הלכו ופחתו, והיום הייתה ממש הסכמה מקיר לקיר עד כמה החוק הוא טוב והחוק הוא חשוב.

מרב מיכאלי: ונכון שאפשר לתקן בו וצריך לשכלל בו כל מיני דברים, אבל אין שאלה שזאת הדרך הנכונה ללכת בה.

מרב מיכאלי: אמרתי בוועדה שאני חושבת שהקושי הגדול להעביר את החוק מלכתחילה היה קושי תרבותי.

מרב מיכאלי: אנחנו חיות וחיים בישראל בתרבות עמוקה מאוד של סכסוך.

מרב מיכאלי: הדבר שמגדיר את מדינת ישראל יותר מכל דבר אחר ב-52 השנה האחרונות הוא הסכסוך בינינו לבין שכנותינו ושכנינו, ולכן נורא נורא בקלות אנחנו נופלות ונופלים בכל דבר ועניין ישר לתוך סכסוך, ולא דיאלוג ולא דיון ולא ניסיונות לגשר או למצוא את הטוב המשותף.

מרב מיכאלי: אנחנו, בסיפור הזה של הגירושים וסכסוכים משפחתיים, הבנו לשמחתי שהמאבק, והסכסוך, רק מחמיר את מצב כל המשתתפות והמשתתפים בו.

מרב מיכאלי: אני מאמינה ומקווה שזאת תהיה ההתחלה של דרך שבה אנחנו נפעל להעביר כמה שיותר סכסוכים מכמה שיותר סוגים לפתרונות בדרכים חלופיות – גישור, צדק מאחה – בכל מה שנוגע גם כאמור לסכסוכים משפחתיים, גם לסכסוכים אישיים, גם אפילו לפגיעה מינית, לאלימות על כל הרצף שלה, ובסופו של דבר, אינשאללה, גם לסכסוך הגדול בינינו לבין שכנינו ושכנותינו הפלסטיניות והפלסטינים, שנחיה פה בשלום.

מרב מיכאלי: תודה רבה.

אוסאמה סעדי: כל הכבוד, מרב.

יריב לוין: תודה רבה לחברת הכנסת מרב מיכאלי.

יריב לוין: [מס' מ/1323; דברי הכנסת, חוברת זו, ישיבה 41; נספחות.

יריב לוין: ]

יריב לוין: אנחנו עוברים לנושא הבא על סדר-היום: הצעת חוק התכנון והבנייה (תיקון מס' 101) (תיקון מס' 5), התש"ף

יריב לוין: –2020, קריאה שנייה וקריאה שלישית.

יריב לוין: ההצעה קיבלה פטור מחובת הנחה, ויציג אותה, בשם יושבת-ראש ועדת הפנים והגנת הסביבה, חבר הכנסת איתן גינזבורג, יושב-ראש ועדת הכנסת, בבקשה.

קריאה: זה הנושא האחרון?

יריב לוין: זה הנושא האחרון לפני ההפסקה, שאחריה יבואו עוד שני נושאים כנראה, וזהו.

יריב לוין: אנחנו, אתה יודע, לא עבדנו הרבה זמן; יש פה מאמץ גדול שעשינו השבוע לצמצם את הפקק שנוצר.

יריב לוין: כולם מגויסים.

יריב לוין: אני חושב שזה חשוב, למרות שזה לא קל.

איתן גינזבורג: תודה, אדוני היושב-ראש.

איתן גינזבורג: רבותיי חברי הכנסת, אדוני השר, כל הצעות החוק שאנחנו באים ומעלים כאן ועמלים עליהן נורא נורא קשה הן הצעות חוק של הממשלה.

איתן גינזבורג: הצעות חוק שהממשלה ביקשה אותן, הצביעה עליהן, ואנחנו באמת עושים פה מאמץ אדיר כדי לאפשר לממשלה לתפקד וכדי לממש את החלטותיה.

יעקב ליצמן: אני לא חושב שצריך לעבוד עד 05:00.

איתן גינזבורג: מסכים.

איתן גינזבורג: אבל אנחנו היינו פה אתמול עד 06:00, והיום אנחנו ממשיכים כדי לאפשר את פעילותה של הממשלה.

איתן גינזבורג: בכל מקרה, אדוני היושב-ראש, חבריי חברי הכנסת, אני מתכבד להביא בפניכם את הצעת חוק התכנון והבנייה – נראה לי שזה חשוב לך, אדוני שר הבינוי והשיכון – (תיקון מס' 101) (תיקון מס' 5), לקריאה שנייה ושלישית.

איתן גינזבורג: במסגרת תיקון 101 לחוק התכנון והבנייה, שאושר בשנת 2014 בכנסת, הוסף פרק חדש לחוק, שהעניין שלו הוא הקמת מכוני בקרה פרטיים, שקובע שמגיש בקשה להיתר בנייה יהיה חייב לקבל את האישור של אותם מכוני בקרה לצורך קבלת היתר בנייה ממוסד תכנון.

איתן גינזבורג: לפי החוק נועדו מכוני הבקרה לבחון את עמידתה של עבודת בנייה שלגביה הוגשה בקשת ההיתר בחובות שחלות עליה מתוקף תוכניות קיימות, תקנות בנייה, תקנים רלוונטיים ועוד.

איתן גינזבורג: בנוסף אמורים מכוני הבקרה לבצע בקרה על ביצוע עבודות הבנייה בפועל על פי ההיתר שניתן על ידי אותם מכונים.

איתן גינזבורג: לצורך כך אמורים מכוני הבקרה להעסיק במסגרתם בקרים שהם מהנדסים או אדריכלים שעומדים בתנאים הקבועים בחוק, ולהעסיק בקרים מורשים, שיוכלו לתת אישור למתן ההיתר מטעם הגורמים שמאשרים במקרים מסוימים, כמו משרד הבריאות, המשרד להגנת הסביבה, הרשות הארצית לכבאות והצלה והג"א.

איתן גינזבורג: במסגרת תיקון 101 לחוק נקבע כי החובה לקבל את האישור של מכוני הבקרה לצורך קבלת היתר בנייה תחל ב-1 בינואר 2016, אבל ניתנה לשר האוצר סמכות לדחות בצו את תאריך תחילת החובה עד לשנתיים נוספות מיום התחילה שנקבע, והדבר אכן קרה ונקבע ל-1 בינואר 2018.

איתן גינזבורג: לאור המורכבות שכרוכה בהפעלת מכוני הבקרה לא הושלמה כל ההיערכות שדרושה לכך עד ליום תחילת החוק שנקבע, ובין היתר לא הושלמה ההיערכות שדרושה להעסקת הבקרים המורשים מטעם הגורמים שמאשרים את מכוני הבקרה.

איתן גינזבורג: בדצמבר 2017 חוקקה הכנסת את תיקון 119 לחוק התכנון והבנייה, שבמסגרתו נקבע כי תאריך תחילת הפעלת מכוני הבקרה יידחה עד לאפריל 2018, וזאת כדי לאפשר לממשלה לגבש ולהניח בפני הכנסת מתווה לתקופת היערכות נוספת להפעלת המכונים.

איתן גינזבורג: באפריל 2018 אושר מתווה היערכות במסגרת תיקון 112 לחוק, ונקבע כי חובת בקרה במכון בקרה תחול לגבי בנייה חדשה למגורים בלבד, בבנייה רוויה לבניין שאינו רב-קומות.

איתן גינזבורג: וגם נקבע שבמשך תקופה של שנה מאותו יום, כלומר מ-1 באפריל 2018, מגיש בקשה להיתר רשאי לבחור ולהודיע לרשות הרישוי, בתוך שבועיים מיום שהגיש את הבקשה, כי לא תחול לגביו חובת בקרה במכון הבקרה.

איתן גינזבורג: תקופת ההיערכות, שסיומה נקבע ל-1 באפריל 2019, הוארכה במהלך תקופות הבחירות לכנסת העשרים-ואחת, לכנסת העשרים-ושתיים ולכנסת העשרים-ושלוש מכוח סעיף 38 לחוק-יסוד: הכנסת, והיא עתידה לפקוע היום, אדוני השר, 16 ביוני 2020.

איתן גינזבורג: לאור העובדה שקביעת תקופת ההיערכות שינתה את המודל העסקי שאליו נערכו מכוני הבקרה בהפיכת ההזדקקות להם מחובה כללית לאפשרות וולונטרית, וכדי לעודד פנייה למכוני בקרה, נקבעו שורה של הטבות ומענקים שונים שיינתנו למכוני הבקרה ולפונים אליהם.

איתן גינזבורג: יש מתווה שלם, שאני לא אפרט אותו כאן מעל בימת הכנסת כדי לחסוך לכולם את הזמן הזה, אבל במסגרת המתווה הזה יש הטבות שונות, שהן חלק מהטבות שלא עוגנו במסגרת החוק אלא היו במסגרת התחייבות של משרד האוצר בפני הוועדה.

איתן גינזבורג: וזה חשוב, כי אנחנו מאריכים היום את תקופת ההיערכות, וקיבלנו בוועדה התחייבות ממשרד האוצר שכל מתווה ההטבות והמענקים ימשיך גם הוא לחול במלואו בתקופה המוארכת שאותה אנחנו מבקשים פה.

איתן גינזבורג: כידוע, עם הקמת הממשלה החדשה, הועברה האחריות על מינהל התכנון ממשרד האוצר למשרד הפנים.

איתן גינזבורג: שר הפנים ביקש לבחון את סוגיית הרישוי בכלל ואת מכוני הבקרה בפרט.

איתן גינזבורג: כדי לאפשר לשר ולממשלה הליך של בחינה כזה באופן נאות, ביקשה הממשלה בהצעת החוק שמונחת היום להאריך את תקופת ההיערכות, כולל כל הסדרי ההטבות שעליהן דיברתי, בשנה אחת נוספת.

איתן גינזבורג: ועדת הפנים והגנת הסביבה השתכנעה היום שאכן נדרשת תקופה של שנה, או של עד שנה, לצורך השלמת הבחינה הכוללת של כל ההסדרים בתחום רישוי הבנייה, ובכלל זה נושא מכוני הבקרה, ולכן מוצע להאריך את תקופת ההיערכות כאמור בשנה אחת.

איתן גינזבורג: יחד עם זאת, הוועדה דרשה כי במהלך התקופה ידווח השר לוועדה מדי שלושה חודשים על ההתקדמות בבחינת הדברים ועל הצעדים שננקטים כדי לעודד מגישי בקשות לפנות למכון בקרה, כדי לאפשר לוועדה פיקוח מיטבי ולהבטיח שתקופת ההארכה תנוצל למטרה העיקרית שלשמה היא התבקשה.

איתן גינזבורג: בהזדמנות הזאת אני מבקש להודות ליושבת-ראש ועדת הפנים חברת הכנסת מיקי חיימוביץ', שמובילה קו מאוד מאוד ברור, וגם על כך שהיא מובילה את דיוני הוועדה, מקפידה על קבלת דיווחים חודשיים בנושאים שונים, וגם מעודדת את משרדי הממשלה לקצוב בזמן את כל הארכות השעה האלה והוראות השעה האלה, ולקבוע את כל ההסדרים בהוראות קבע ולא ליצור חוקים בהוראות שעה.

איתן גינזבורג: ועל כן, אדוני, אבקש את אישורה של הכנסת – לאשר את הצעת החוק בקריאה שנייה ושלישית.

איתן גינזבורג: תודה.

יריב לוין: תודה רבה לחבר הכנסת גינזבורג.

יריב לוין: להצעת החוק לא הוגשו הסתייגויות.

יריב לוין: הוגשה בקשת רשות דיבור אחת, של חברת הכנסת מלינובסקי, שאיננה כאן באולם.

יריב לוין: לפיכך, אנחנו יכולים לעבור להצבעה על הצעת החוק בקריאה השנייה.

יריב לוין: חוק התכנון והבנייה (תיקון מס' 101) (תיקון מס' 5), התש"ף

יריב לוין: –2020 – הצבעה.

יריב לוין: הצבעה מס' 12 בעד סעיפים 1–2 – 7 נגד – אין נמנעים – אין סעיפים 1–2 נתקבלו.

יריב לוין: חבר הכנסת אופיר כץ, להוסיף את קולך בעד?

יריב לוין: חבר הכנסת סעדי, חבר הכנסת עסאקלה – בעד.

יריב לוין: עוד מישהו שנמצא כאן למטה ואינו במקומו?

יריב לוין: אין.

יריב לוין: לפיכך, בעד – עשרה, אין מתנגדים, אין נמנעים.

יריב לוין: הצעת החוק אושרה בקריאה השנייה.

יריב לוין: חבר הכנסת טיבי, בבקשה.

אחמד טיבי: אדוני היושב-ראש, אני מבקש לראות בהצעת החוק הזאת הצעת אי-אמון בממשלה.

אחמד טיבי: אני הגשתי כתב הסכמה להיות מועמד לראשות הממשלה.

אחמד טיבי: סיכמתי עם חבריי בסיעה שחבר הכנסת סמי אבו שחאדה, הנמצא בבידוד ונבצר ממנו להגיע לכנסת, יהיה ראש הממשלה החליפי.

אחמד טיבי: די לבידוד.

יריב לוין: תודה רבה לחבר הכנסת אחמד טיבי.

יריב לוין: אני חושב שבכנסת הזאת יש לנו בהחלט חידושים: היינו רגילים שיש ראש ממשלה, עכשיו יש ראש ממשלה חלופי, ויש ראש הממשלה המועמד, שזה חבר הכנסת טיבי באופן עקבי.

יריב לוין: אם כך, אני מזכיר לחברות וחברי הכנסת, אנחנו עוברים להצבעה בקריאה השלישית.

יריב לוין: מי שבעד החוק ונגד האי-אמון מצביע בעד; מי שנגד החוק ובעד האי-אמון מצביע נגד.

יריב לוין: אנחנו עוברים להצבעה.

יריב לוין: הצבעה מס' 13 בעד החוק – 6 נגד – 2 נמנעים – אין חוק התכנון והבנייה (תיקון מס' 101) (תיקון מס' 5), התש"ף–2020, נתקבל.

משה אבוטבול: אי-אפשר – – –

יריב לוין: אי-אפשר.

יריב לוין: אי-אפשר, חבר הכנסת אבוטבול, זה המצב.

יריב לוין: מכובדיי, אנחנו מוסיפים את קולו של חבר הכנסת אופיר כץ, שנמצא במליאה – אתה בעד, אני מבין; חבר הכנסת כץ, אתה בעד; בבקשה, חבר הכנסת סעדי – נגד; וחבר הכנסת עסאקלה – גם נגד; חבר הכנסת – אתה לא הצבעת במקומך?

מיקי לוי: לא הצבעתי, אדוני.

יריב לוין: לא הצבעת.

יריב לוין: בסדר.

יריב לוין: אנחנו נוסיף גם אותך.

יריב לוין: אם כך, בעד – שבעה, נגד – חמישה, אין נמנעים.

אחמד טיבי: רוויזיה.

יריב לוין: אפשר להסתכל על זה בשתי זוויות: מצד אחד, פער קטן וצמוד, מצד שני, המרחק ל-61 – עדיין יש לך הרבה עבודה.

יריב לוין: אני קובע שהצעת חוק התכנון והבנייה (תיקון מס' 101) (תיקון מס' 5), התש"ף

יריב לוין: –2020, עברה בקריאה השלישית ונכנסה לספר החוקים.

יריב לוין: הצעת האי-אמון לא התקבלה.

יריב לוין: אנחנו, כדרכנו בימים עמוסים אלה, נצא להפסקה עד שתסתיים הכנת החוק הבא.

יריב לוין: תודה רבה.

בשעה 21: << נושא >> מסמכים שהונחו על שולחן הכנסת << נושא >>

יריב לוין: חברות וחברי הכנסת, אני מחדש את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף

ירדנה מלר-הורוביץ: –2020, שהחזירה ועדת החוקה, חוק ומשפט.

ירדנה מלר-הורוביץ: תודה.

יריב לוין: תודה רבה.

יריב לוין: [מס' מ/1321; דברי הכנסת, חוברת זו, ישיבה 41; נספחות.

יריב לוין: ]

יריב לוין: אנחנו עוברים לנושא הבא על סדר-היום: הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף

יריב לוין: –2020, לקריאה שנייה ושלישית.

יריב לוין: ההצעה קיבלה פטור מחובת הנחה ויציג אותה, כמנהגנו, יושב-ראש ועדת החוקה, חוק ומשפט חבר הכנסת יעקב אשר.

יעקב אשר: אדוני היושב-ראש, חבריי חברי הכנסת, בשם ועדת החוקה, חוק ומשפט, שהכינה את ההצעה לקריאה שנייה ושלישית, אני מתכבד להביא בפניכם את הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף–2020.

יעקב אשר: המבוקש הוא להמשיך ולקיים את העבירות והאכיפה שבתקנות שעת חירום 45 ימים נוספים מיום הפקיעה, כלומר עד 30 ביולי – יום הפקיעה היה בעצם אתמול; ליל הפקיעה – ויש אופציה להארכה נוספת של 45 ימים על פי בקשת הממשלה ובאישור ועדת החוקה ומליאת הכנסת.

יעקב אשר: בתקופת הפער בין פקיעת תוקף התקנות לשעת חירום בחצות הלילה שעבר אתמול לבין תחילתו של חוק זה מחר בשעה 18:00 לא תהיה ולא הייתה בעצם אכיפה בעבירות, דבר שבפני עצמו לא היה צריך להיות.

יעקב אשר: התקנות קובעות את התשתית המשפטית ליצירת הסדר האכיפה של הוראות שונות הנוגעות להתמודדות עם נגיף הקורונה, כגון חובת בידוד, עטיית מסכה, הגבלות על פעילות המסחר והבילוי ועוד, באמצעות קביעת עבירות פליליות ומינהליות, כלומר, הטלת קנסות על ידי שוטר או פקח.

יעקב אשר: הזמן הנוסף דרוש כדי לקדם בכנסת את חוק המסגרת – הצעת חוק סמכויות מיוחדות להתמודדות עם נגיף הקורונה החדש – שאמור להחליף את ההסדרים הקבועים בתקש"ח, בכל התקש"חים.

יעקב אשר: אני רוצה להסביר בשתי מילים – כן חשוב, למרות השעה המאוחרת, ואני מודה לך, אדוני היושב-ראש, על היענות

יעקב אשר: כם בעניין הזה – את הדברים שאנחנו הולכים לעשות.

יעקב אשר: מובן לכול שכשיש זמן חירום מקבלים החלטות ותקנות שהממשלה קובעת, אבל לאחר מכן התפקיד שלנו, אדוני, מאחר שאנחנו לא יודעים עוד כמה זמן נצטרך אותן, ואולי אף – אני אמרתי גם בוועדה שאני רוצה לנסות להגיע למצב שיהיה חוק, שיהיה מסגרת של חוק שיהיה נכון למגפות בכלל, לאו דווקא לקורונה, ואם יהיו דברים שיצטרכו גמישות שם, יעשו תקנות.

יעקב אשר: החוק ייתן לשר – שר הבריאות, אם זה במגפות – באישור ועדה, לשנות את הדברים לפי הצורך.

יעקב אשר: למרות הזמן הקצר שהיה בידה, הוועדה דנה בהסדרים שבתקש"ח והחליטה בכמה עניינים לשנות את האיזון שהציעה הממשלה ולקבוע הוראות מקילות יותר כדי לשמור על זכויות הפרט: 1.

יעקב אשר: הוחלט לקבוע כי שוטרים ופקחים לא יוכלו להיכנס לבתי מגורים ללא צו של בית משפט; 2.

יעקב אשר: הוועדה החליטה שלא לאשר עונשי מאסר כלל על העבירות שבחוק, אלא רק קנסות.

יעקב אשר: בין העבירות שבהן הופחת העונש כאמור – שזה היה גם דבר שאין לו שום סיבה שבעולם; על איזה עבירות זה היה?

יעקב אשר: על הפרת חובת בידוד והחובה לעטות מסכה לא צריך להגיע למאסרים.

יעקב אשר: יש דרך, ואם מישהו סרבן, אפשר תמיד לפתוח בהליך כזה או אחר שזה משהו אחר; 3.

יעקב אשר: בעבירה שבמסגרתה שוטר רשאי להורות על התפזרות של התקהלות הוועדה הבהירה היטב בנוסח החוק כי לא יהיה בכך כדי לאפשר פגיעה בהפגנה שעומדת בתנאים שבחוק; 4.

יעקב אשר: הוחלט שרק שוטר או מפקח עובד מדינה יוכל להטיל קנס מינהלי על הפרת חובת בידוד.

יעקב אשר: פעולות אחרות – כן, יש פעולות שמותרות, אבל לזה יהיה רק שוטר או מפקח עובד מדינה; 5.

יעקב אשר: לא ניתן יהיה להמשיך ולתת סמכויות פיקוח לפקחים של הרשויות המקומיות שהוסמכו לפי חוק העבירות המינהליות, שרבים מהם לא עברו את ההכשרה הנדרשת לפעולות הפיקוח לפי התקש"ח; 6.

יעקב אשר: הוחלט לקבוע את העבירות על ההוראות שבצו בידוד בית לפי פקודת בריאות העם בצורה מפורשת יותר ומובנת יותר, כדי לצמצם את האפשרות לשנות את תוכן העבירה לאחר אישור הכנסת.

יעקב אשר: אני רוצה לומר עוד שתי מילים.

יעקב אשר: כשאנחנו באנו להתקין את התקנות האלה היו קולות בוועדה בהתחלה שבאו ואמרו: מה, אין מגפה ואין שום דבר, וזה לא קורונה וכן קורונה.

יעקב אשר: אני בדקתי, וגם אמרתי לחברי הוועדה: אני לא דוקטור.

יעקב אשר: אני, בכלל יש לי בעיה עם תארים, אבל דוקטור אני ודאי לא, רופא אני ודאי לא.

יריב לוין: בשלב זה.

יעקב אשר: בשלב זה.

יעקב אשר: גם לא חלמתי להיות עורך דין, ואני מתחיל להתקדם, אדוני.

משה אבוטבול: או-טו-טו דוקטור למשפטים.

יעקב אשר: אולי דוקטור למשפטים, אבל רופא אני לא.

יעקב אשר: ואני אמרתי לחבריי חברי הוועדה: הכתפיים שלנו צרות מדי בשביל שנגיד: אנחנו לא מחדשים שום דבר, לא נותנים אפשרות להתמודד הלאה כי לא נראה לנו שהמחלה הזאת תימשך; במיוחד כשאנחנו רואים שלהיפסק היא עדיין לא נפסקת.

יעקב אשר: זה מצד אחד, אבל מצד שני לא יכול להיות שזכויות כל כך ברורות ופשוטות נרמסות תחת מצב חירום.

יעקב אשר: זה לא צריך להיות.

יעקב אשר: זה לא חייב להיות.

יעקב אשר: זה נכון שהצומת הזה בין פיקוח נפש לבין זכויות האזרח הוא צומת בעייתי במקרה של חירום, אבל אנחנו היום לא במקרה חירום חירום חירום כזה גדול, ואפשר לבוא ולבדוק את הדברים.

יעקב אשר: ולכן גם קבענו, באמת – ויש לנו כרגע חודש וחצי, ואני רוצה לעמוד ביעד ולהביא באמת חקיקה מתוקנת שתהיה חקיקת מדף לעניין הזה.

יעקב אשר: הצורך באיזון בין שני הדברים הוא נורא נורא חשוב, ובאמת, בסיעור מוחות עם חברי הוועדה, גם האופוזיציה וגם הקואליציה, בעזרה של השרים – שר הבריאות, שעמדת משרדו הייתה קשוחה מאוד, מדי, לטעמי, וגם שר המשפטים, וגם עמדתו של השר לביטחון פנים – הצלחנו לאזן בין הדברים, הצלחנו להביא הישגים גדולים מאוד – – –

קריאה: – – –

יעקב אשר: לא, אני רוצה לפרט את זה, כי אני אפרט את זה.

יעקב אשר: זה רק טיים-אאוט, זה לא שמפסיקים.

יעקב אשר: ובאמת הם עזרו לנו פה ביחד, בעצה אחת עם חברי הוועדה, שבאמת היו קואופרטיביים, ולמרות שהדיון התחיל מאוד מאוד טעון, ראינו כולנו שאנחנו מתחברים לאותו רעיון: להביא משהו מתוקן.

יעקב אשר: לכן, למרות שהיינו 24 שעות ללא חוק וללא תקנות, אני שמח להגיש היום את ההצעה לקריאה שנייה ושלישית.

יעקב אשר: להצעת החוק הוגשו בקשות רשות דיבור, וסיכמנו בינינו – אפשר להגיד את הסיכום?

יעקב אשר: חמש דקות לכל חבר כנסת שירצה.

יעקב אשר: איך אתה תעמוד בחמש דקות, מיקי?

יעקב אשר: בחייך, חמש שעות אצלך זה רק הפרומו.

יריב לוין: אגב, אני מוכרח לומר שדווקא חבר הכנסת מיקי לוי, לא משנה מה מסגרת הזמן – עומד.

יעקב אשר: מדייק, הוא מדייק.

יעקב אשר: אבל יהיה קשה לו מנטלית.

יריב לוין: אי-אפשר לקחת ממנו.

יעקב אשר: מנטלית יהיה קשה לו, והוא עדיין ידייק.

יריב לוין: הוא יודע שזאת לא ההזדמנות האחרונה.

יעקב אשר: להצעת החוק הוגשו בקשות רשות דיבור.

יעקב אשר: אני מבקש מחברי הכנסת לאשר את ההצעה בקריאה שנייה ושלישית בנוסח הוועדה.

יעקב אשר: תודה רבה.

יריב לוין: תודה רבה ליושב-ראש ועדת החוקה, חוק ומשפט, בכלל על כל העבודה הקשה והמאומצת בימים האחרונים.

יריב לוין: להצעת החוק לא הוגשו הסתייגויות.

יריב לוין: כן הוגשו בקשות רשות דיבור.

יריב לוין: חבר הכנסת אלי אבידר – איננו; חבר הכנסת אוסאמה סעדי – איננו.

יריב לוין: חבר הכנסת יואב סגלוביץ', בבקשה.

יואב סגלוביץ': אדוני היושב-ראש, חבריי חברי הכנסת, הצעת חוק להארכת תוקפן של תקנות שעת חירום – נגיף הקורונה.

יואב סגלוביץ': התקנות פגו אתמול בלילה.

יואב סגלוביץ': הממשלה שקמה בחסות הקריאה הנרגשת: מאבק משותף בקורונה – והקמנו ממשלה – דנה אתמול בחוק הנורבגי, אדוני.

יואב סגלוביץ': היא דנה בחוק הנורבגי – שיהיו עוד חברי כנסת לעבוד בה, בוועדות הכנסת.

יואב סגלוביץ': יעקב אשר אמר: קואליציה ואופוזיציה, אז רק בשביל הדיוק: אופוזיציה ויושב-ראש הוועדה יעקב אשר.

יואב סגלוביץ': אף חבר כנסת אחד מהקואליציה לא היה.

יואב סגלוביץ': לפני החוק הנורבגי, איפה הם היו?

יואב סגלוביץ': חוק משמעותי, שהממשלה אומרת: קורונה, קורונה, בואו נעצור, חייבים, חייבים.

יואב סגלוביץ': שמים אותו על השולחן אתמול ב-04:00 וקובעים דיון היום בשעה 11:00.

יואב סגלוביץ': זה הממשלה?

יואב סגלוביץ': זו התנהגותה?

יואב סגלוביץ': זו האחריות של האנשים?

יואב סגלוביץ': אני אספר לך, יעקב אשר ציין פה ובצדק שבהסכמה ירדו הדברים, וציין לשבח את שר המשפטים, את השר לביטחון הפנים ואת שר הבריאות.

יואב סגלוביץ': אם הם היו קוראים את החוק הם היו חוסכים גם מאיתנו, חברי הוועדה, מאבקים גדולים מול האנשים שהם שלחו ממשרדיהם לייצג את עמדתם, שהם לא קראו אותה.

יואב סגלוביץ': הם לא קראו אותה.

יואב סגלוביץ': שר הבריאות לא ידע מה הוא רצה מעצמו כשהוא שלח את האנשים, השר לביטחון הפנים – אותו כנ"ל, וגם שר המשפטים.

יואב סגלוביץ': הכריז – הוא, דרך אגב, גם הוא, ראש הממשלה הנוכחי וראש הממשלה החליפי אמרו: לא תהיה כניסה לבתים בלי צו.

יואב סגלוביץ': דרך אגב, בחוק העיקרי, שאמור לנחות על שולחננו – הוא נחת כבר, אבל לא היו בו דיונים – זה לא מופיע.

יואב סגלוביץ': היום חזרו אחורה ועוד התעקשו איתנו שעות רבות שזה צריך להיות בפנים.

יואב סגלוביץ': זה לא עבר ככה, אחרת לא היינו פה עכשיו בשעה 22:40 מנהלים את השיח הזה.

יואב סגלוביץ': זה היה נגמר הרבה קודם.

יואב סגלוביץ': אנחנו יושבים שם, חברי האופוזיציה, ואין אף אחד מחברי הקואליציה, שדואגים כל הזמן להסביר שכולם פה מתחת לאלונקה.

יואב סגלוביץ': אני לא ראיתי את האלונקה, אני ראיתי חוק רע.

יואב סגלוביץ': בסוף, מה שמציג יושב-ראש הוועדה, בצדק – אני כחבר האופוזיציה וחבריי הצבענו בעד, לא נמנענו.

יואב סגלוביץ': ואחרי שירדו הסעיפים הפוגעניים האלה, הבלתי-מוצדקים האלה, החפיפיים האלה – ואם יש דברים שבאופן אישי מפריעים לי, ואני משתף גם את אדוני היושב-ראש, אם יש דבר שאני חושב שהוא גרוע לכנסת, זה חפיפיות.

יואב סגלוביץ': הייתה פה חפיפיות, רשלנות בכתיבה, חוסר העמקה, חוסר בקשה ושאלת נתונים, והעיקר שיהיה לנו חוק שמאפשר לפקח, לא רק לשוטר, להיכנס לבית מגורים ולהיכנס לרכב בלי הצדקה, בלי צו, בלי שום דבר.

יואב סגלוביץ': עכשיו תראו, אני עומד לפניכם, ואני הרי מזוהה עם מערכת האכיפה, הייתי במשטרה, מאלה שרוצים כל היום – להפך, בואו ניתן את זה גם לפדופילים.

יואב סגלוביץ': מחר תעלה פה בטרומית הצעה על איזוק אלקטרוני – בואו ניתן סמכויות.

יואב סגלוביץ': על זה?

יואב סגלוביץ': בלי צו?

יואב סגלוביץ': בלי סיבה?

יואב סגלוביץ': בלי עילה?

יואב סגלוביץ': הממשלה הזאת, יושב-ראש הוועדה ציין לשבח את השרים – אני אומר שאני מציין אותם לגנאי, לא לשבח.

יואב סגלוביץ': זה שאחרי זה במשא ומתן טלפוני כזה או אחר הם מבינים שהם טיפסו על הר שהם לא יודעים לרדת ממנו, זה עדיין לא סיבה שלא יקראו חוק שהם מגישים אותו ב-04:00, שנוגע בפרטיות של כל אחד מאיתנו.

יואב סגלוביץ': בפרטיות, לא פחות מזה.

יואב סגלוביץ': כן, החוק הזה הצבעתי בעדו כחבר האופוזיציה ולא היה אף אחד מהקואליציה שירים יד בעד.

יואב סגלוביץ': אין לי איך להגדיר את הדבר הזה חוץ מפשוט חוסר אכפתיות של חברי הכנסת מהקואליציה.

יואב סגלוביץ': ואני אומר חוסר אכפתיות של חברי הכנסת מהקואליציה, חוסר אכפתיות של השרים.

יואב סגלוביץ': לא ציון לשבח, ציון לגנאי.

יואב סגלוביץ': תקראו חומר שאתם מביאים לכנסת ב-04:00, וזה גם באיזשהו מקום מעיד על הדרך שבה, אדוני, הם רואים אותנו, את הכנסת ואת המוסד הזה.

יואב סגלוביץ': אז כן, אנחנו הצבענו בעד.

יואב סגלוביץ': אנחנו לא הצבענו בעד החוק שהממשלה הביאה, אנחנו הצבענו בעד החוק שאנחנו יצרנו בוועדה.

יואב סגלוביץ': החוק שנכנס – לא שהוא השתנה; הוא לא אותו חוק, ולכן הצבעתי בעד.

יואב סגלוביץ': היום חוקקתי יחד עם חבריי מהאופוזיציה ועם יושב-ראש הוועדה חוק שהוא טוב למאבק בנגיף הקורונה, חוק ששומר על זכויות אזרחיות והוא מאזן ביניהם.

יואב סגלוביץ': כן, היום אנחנו – האופוזיציה חוקקה חוק, זה לא חוק של הקואליציה.

יואב סגלוביץ': זו בושה לקואליציה, אבל זה לא חוק של הקואליציה.

יואב סגלוביץ': ממשלה עם 52 בעלי תפקידים, אולי יותר, לא מצאו את האנשים שיגיעו ויסבירו למה הם ביקשו את זה?

יואב סגלוביץ': איזה מין ממשלה זאת?

יואב סגלוביץ': אין להם מושג ירוק מה היה שם.

יואב סגלוביץ': דרך אגב, גם לא היה להם מושג ירוק אתמול בחוק שעבר תיקון – – –

יריב לוין: אני מוסיף לך עוד דקה, ככה.

יואב סגלוביץ': תודה.

יואב סגלוביץ': אתמול עבר עוד חוק, חוק שגם הוא לא דומה למה שהגיע – החוק של ויעוד חזותי.

יואב סגלוביץ': עד לפני יום אחד, עצורים במעצר ראשון, אדוני היושב-ראש, לא ראו שופט.

יואב סגלוביץ': וידיאו קונפרנס.

יואב סגלוביץ': מהשבוע הבא, מיום ראשון או מיום שני, כל עצור במעצר ימים ראשון יגיע להארכת מעצר, ועינו של השופט תשזוף את העצור.

יואב סגלוביץ': מי ישב שם אתמול, אדוני?

יואב סגלוביץ': האופוזיציה.

יואב סגלוביץ': רק האופוזיציה.

יואב סגלוביץ': כי הם היו עסוקים.

יואב סגלוביץ': במה הם היו עסוקים?

יואב סגלוביץ': יש זמן לכולם, אנחנו היינו באותם מקומות.

יואב סגלוביץ': במה הם היו עסוקים?

יואב סגלוביץ': ובכל זאת, אני אגיד שבחו של אדם בפניו.

יואב סגלוביץ': אני רוצה להגיד ליושב-ראש הוועדה – אני לא רוצה לגרום לו נזק ולהגיד שהוא חלק מהאופוזיציה – – –

מכלוף מיקי זוהר: אין לו פריימריז, אל תדאג.

יואב סגלוביץ': אני לא רוצה לגרום לו נזק – בסוף תקבלו גם אותי אליכם – אני לא רוצה לגרום לו נזק, אבל כן אגיד את שבחו של אדם בפניו, כי הוא הבין את מה שכולנו הבנו בחדר הוועדה, שזו לא שאלה של קואליציה ואופוזיציה, זו שאלה של דיון עמוק בזכויות אזרחיות בסיסיות של אזרחים.

יואב סגלוביץ': צר לי שיושב-ראש הקואליציה לא דאג שחברי כנסת מהקואליציה יהיו.

יואב סגלוביץ': יש בכוחו של יושב-ראש הקואליציה לדאוג לזה, הוא לא עשה את זה, אבל יעקב אשר עשה את זה בשום שכל, הקשיב, הבין, הפעיל את השפעתו.

יואב סגלוביץ': אבל זה לא גורע כהוא זה מהביקורת שיש לי על הממשלה, שפשוט התנהלה בפרטאץ'.

יריב לוין: תודה רבה.

יריב לוין: על דבר אחד בוודאי נסכים, שבשביל זה יש כנסת, כדי לעשות שינויים בחוק ולא מה שנכנס כך הוא גם יוצא – –

יואב סגלוביץ': לא, לא, זה חוק של האופוזיציה, הוא רשום עלינו.

יריב לוין: – – והדברים האלה הם חשובים מאוד.

יריב לוין: חבר הכנסת מיקי לוי, בבקשה.

מיקי לוי: תודה רבה, אדוני היושב-ראש.

מיקי לוי: חברי כנסת נכבדים, בתחילת דבריי אני רוצה לברך.

מיקי לוי: נראה משונה שעולים כאן אחד אחרי השני ומברכים את יושב-ראש הוועדה חבר הכנסת יעקב אשר – אני יכול להגיד שהוא חברי – על ניהול דיון במקצועיות, רגישות, באמת תוך גילוי יחסי אנוש ראויים לציון.

מיקי לוי: אתה יודע מה, היה לנו כיף לבוא לוועדה, למרות חילוקי הדעות, למרות שלפעמים – – –

מכלוף מיקי זוהר: מיקי, אני חייב להודיע לך, זה נגמר – – – בוועדה אחרת, ועדת חוקה הולכת להיות – – –

יריב לוין: חבר הכנסת יעקב אשר, אני חושב שזה יפה לשמוע, וכל הכבוד.

יעקב אשר: ראיתי את מיקי מחמם מנועים.

יריב לוין: כך זה צריך להיות.

מיקי לוי: הוא יושב-ראש ועדה פעם ראשונה, ועדה לא פשוטה, מורכבת, עם חוקים מורכבים מאין כמותם, מנהל אותה ביד רמה, כשלא רבים וכמעט לא צועקים.

מיקי לוי: צועקים כשמתעצבנים, אבל מייד הטונים יורדים כלפי מטה כי מבינים אחד את השני ומנסים למצוא את שביל הזהב.

מיקי לוי: אדוני היושב-ראש, למרות שאתמול – אתמול, היום – סיימנו את הדיון בשעה 05:30, לפנות בוקר, הבוקר התייצבנו, חבריי ואני, בוועדת הקורונה, על הבוקר.

מיקי לוי: דנו בנושאים בוועדת הקורונה, על עתיד הטיפול בקורונה הן מבחינה כלכלית והן מבחינה רפואית.

מיקי לוי: ומי היה שם?

מיקי לוי: רק חברי אופוזיציה.

מיקי לוי: ולאחר מכן שמנו פעמינו לוועדת החוקה, חוק ומשפט, ואני אומר לך, כשהגענו לשם ציפיתי, המתנתי בכיליון עיניים – חוק מאוד מאוד מסובך, מורכב.

מיקי לוי: ואני אומר לך, החוק הזה, כמו שהוא נכנס, הוא יצא שונה לחלוטין.

מיקי לוי: שינינו את החוק הזה מקצה לקצה.

מיקי לוי: שר המשפטים ומפלגת כחול לבן הבטיחו לנו הבטחות נוסח, אבל הנוסח שהחוק הגיע היה פשוט מזעזע, גם מבחינה משפטית, גם מבחינת הניסוח שלו, וכנראה שגם פה ההבטחה הייתה נכונה לשעתה.

מיקי לוי: השינויים העיקריים שביצענו – כמובן, יחד עם היושב-ראש ושאר החברים: ביטלנו את כניסת השוטרים ללא צו שיפוטי; פגיעה אמיתית בזכויות יסוד – חופש הפרט, קניין אישי – לבוא לביתו של אדם ולהיכנס ללא צו.

מיקי לוי: גם, אתה יודע, אדוני, כשאתה נכנס לשטחים פרטיים אתה צריך להיות בקשר עין עם מבצע העבירה עד אשר אתה מבצע את המעבר, גם אם הוא נכנס לבית פרטי או לחצרות פרטיות.

מיקי לוי: כאן, על מה?

מיקי לוי: מה קרה?

מיקי לוי: אז כמובן שהעניין הזה, למרות ההבטחה להוריד את זה – וזה חבל שהיינו אנחנו צריכים לטפל בזה, אבל גם היושב-ראש וגם היועץ המשפטי של הוועדה הבינו שזה לא ראוי.

מיקי לוי: גם הסעיף של התקהלות כמה וכמה אנשים: אם אותם אנשים לא התקהלו לשם הפגנה או גם לשם הפגנה – היום לא צריך לבקש רישיון, מי שלא יודע – אבל שמרו על הכללים של צו הבריאות: מרחק, מסכה וכל מה שצריך, על פי החוק הראשוני היה יכול לבוא שוטר ולהגיד: אני מפזר אתכם.

מיקי לוי: גם זה ירד, כי הבנו שזה לא ראוי.

מיקי לוי: הסרת עונשי מאסר מכל סעיפי החוק – אין מקום בחוק כזה לבצע סעיפי מאסר בפועל.

מיקי לוי: הגבלת הארכת התקנות ל-45 יום נוספים מעבר ל-45 הימים שנקבעו בחוק – הכנסנו את זה.

מיקי לוי: זה ראוי, כי אם אנחנו ניתקע באיזשהו שלב, ראוי שיהיו כלים למקבלי ההחלטות להאריך את זה בעוד 45 יום.

מיקי לוי: זה לא היה בחלק הראשוני.

יעקב אשר: באישור הוועדה.

מיקי לוי: הכול באישור הוועדה, אדוני היושב-ראש.

מיקי לוי: אמרתי בתחילת דבריי, הוועדה הזו נוהלה ביד רמה.

מיקי לוי: הורדת הקנס המינהלי על הפרת חובת בידוד – שוטר או מפקח מטעם המדינה.

מיקי לוי: אני, באמת, אמרתי שאין עונשי מאסר, ואני אומר לחבריי מכחול לבן: אתם אומרים עלינו שאנחנו מסתכלים מהיציע; מהיציע אנחנו מסתכלים.

מיקי לוי: חבל שאיש מהם לא היה לאורך כל היום בדיון כדי ללמוד איך עובדים חברי כנסת בוועדות – יכלו ללמוד הרבה; איך מנהלים ועדה ביד רמה – יכלו ללמוד הרבה.

מיקי לוי: יש תחושה שהם מזלזלים בוועדות הכנסת, וחבל, כי שם מתבצעת העבודה, אדוני.

מיקי לוי: אדוני, לסיכום, ללא חברי כנסת מהאופוזיציה, חוק אשר פקע תוקפו אתמול, ב-15 ביוני, לא היה עובר כאן.

מיקי לוי: מפתיע, אבל בקולות האופוזיציה.

מיקי לוי: ככה עבר החוק החשוב הזה, שמקנה כלים לממשלת ישראל.

מיקי לוי: עכשיו, אדוני, אני רוצה להגיד לך ברמה האישית.

מיקי לוי: תראה, אתמול שלוש פעמים הפעילו סעיף 98, היום הפעילו פעם אחת.

מיקי לוי: זה – אתה יודע, אדוני, אתה ותיק ממני בבית הזה, אין הרבה כלים פרלמנטריים לאופוזיציה כדי להיאבק ולקבוע עוגנים.

מיקי לוי: אין.

מיקי לוי: היה מדובר בחוקים מאוד מאוד כבדים.

מיקי לוי: למשל, אני לא כל כך הבנתי היום את חבריי שהגישו כל כך הרבה הסתייגויות על חוק שבאמת הוא בסך הכול כלי בטיחותי – חוק חומרי הנפץ.

מיקי לוי: אבל בסדר שאם הם היו פה, הם היו עולים לדוכן הזה ומנצלים את זמנם.

מיקי לוי: אבל גם זה לא נאמר.

מיקי לוי: אני קטונתי מלהעביר עליהם ביקורת.

מיקי לוי: אבל, אדוני, זה הכלי הפרלמנטרי היחיד שיש.

מיקי לוי: אנחנו מקפידים לבוא הנה.

מיקי לוי: אני מתנצל שהיום עברתי, אבל אני מבקש – –

יריב לוין: אתה רואה שאני לא מפריע.

מיקי לוי: – – 15 שניות נוספות, לא יותר.

מיקי לוי: באמת, הכלי הזה, עשו בו שימוש בכנסת הקודמת במשורה.

מיקי לוי: בבקשה, אין הרבה כלים פרלמנטריים לאופוזיציה.

מיקי לוי: ואתה יודע, וישבת במשא ומתן, שחלק מהכלים האלה, למרות שהאופוזיציה היא רחבה מאוד – 72, ועם הרבה מאוד תפקידים – נפקד מקומה של האופוזיציה עם נציג בוועדה למינוי שופטים, נפקד מקומה של האופוזיציה בעוד ועדה סטטוטורית, שהיא ועדת הכלכלה.

מיקי לוי: בסדר, אתם הרוב, אבל את הכלים הפרלמנטריים הבודדים שיש לנו – ואני פונה אליך באופן אישי מעומק הלב; אתה ותיק בבית הזה, גם ישבת פעם אחת באופוזיציה – – –

יריב לוין: לא, האמת שלא יצא לי.

מיקי לוי: אה, לא היית שם?

מיקי לוי: אוקיי.

יריב לוין: אלא אם סופרים את התקופה שלפני הקמת הממשלה הזאת, אבל – – –

מיקי לוי: לא, זה לא נחשב.

מיקי לוי: חשבתי שהיית כבר ב-2012.

יריב לוין: לא.

יריב לוין: הייתי ב-2009, אבל תאמין או לא, לא הייתי באופוזיציה.

בלי עין הרע.

מיקי לוי: אוי, יא אללה, איך נפקד מקומך.

מיקי לוי: אולי היית חש את החוויה המפוקפקת הזו.

מיקי לוי: אבל אין מה לעשות, זה חלק מעבודת הפרלמנט הישראלי, ואנחנו משתדלים למלא את החובה שלנו גם כשאנחנו יושבים באופוזיציה, ואני חושב שאנחנו משתדלים לעשות עבודה טובה ולתרום.

מיקי לוי: להוכחה, העברת החוקים האחרונים הייתה עם האצבעות שלנו.

מיקי לוי: תודה רבה ולילה טוב.

יריב לוין: תודה, חבר הכנסת לוי.

יריב לוין: רק משפט אחד בכל זאת כן אומר, שאני מסכים איתך.

יריב לוין: אני חושב שאנחנו צריכים למצוא את הדרך – שתמיד מצאו, ולצערי מתקשים למצוא אותה הפעם – של האיזון הנכון, כי אני חושב שמצד אחד צריך להקפיד שהאופוזיציה תבוא לידי ביטוי ותהיה לה אפשרות להשתמש בכלים שיש לה, גם כשזה לא תמיד הכי נוח לקואליציה.

יריב לוין: אבל מהצד השני, אין פירושו של דבר יכולת פשוט לשתק את העבודה של הבניין ולהביא למצב שלא ניתן לעשות פה את העבודה ובסוף לקיים הצבעות ולהגיע לתוצאות.

יריב לוין: כאשר אני שומע אמירות של חברים באופוזיציה שהודיעו מראש שעל כל חוק באשר הוא, לא משנה מה הוא, יתקיימו 15 שעות דיון, אז ברור שבסוף צריך להגיע ולמצוא את שביל הביניים.

יריב לוין: אני מציע שייעשה כאן מצד כולם – אני אומר גם ליושב-ראש הקואליציה ואני אומר גם לך, ואני בטוח שתעביר את זה למי שעוסקים בכך בצד של האופוזיציה – שייעשה באמת מאמץ להגיע להבנות.

יריב לוין: יש חוקים שהם באמת, כפי שתיארת אותם, מאוד משמעותיים, ומצריכים, ויש הצדקה לאפשר שעות ארוכות מאוד של דיון, ונדמה לי שהוכחנו השבוע שאנחנו יודעים לשבת כאן הרבה שעות.

יריב לוין: אבל ברור שאי-אפשר לעשות את זה בכל חוק, משום שאחרת נימצא במצב שהדברים לא יקרו ולא תהיינה הצבעות ובאופן טכני אי-אפשר יהיה לקיים את העבודה שאנחנו מחויבים בה.

יריב לוין: אנא, ככל שתפעיל גם את השפעתך הטובה בעניין הזה, אני חושב שכולנו נשמח.

מיקי לוי: תודה רבה.

יריב לוין: תודה.

יריב לוין: חברות וחברי הכנסת, אני ממשיך ברשימה.

יריב לוין: חבר הכנסת אלעזר שטרן – לא נמצא; קארין אלהרר – איננה; חבר הכנסת יאיר לפיד – איננו; חבר הכנסת משה יעלון – איננו; חבר הכנסת מאיר כהן – לא נמצא; חבר הכנסת עפר שלח – לא נמצא; חברת הכנסת אורנה ברביבאי – איננה; חבר הכנסת יואל רזבוזוב – איננו; חברת הכנסת ע'דיר כמאל מריח – איננה; חבר הכנסת רם בן ברק – איננו; חבר הכנסת בועז טופורובסקי – איננו; חברת הכנסת אורלי פרומן – איננה; חבר הכנסת אנדרי קוז'ינוב – איננו; חבר הכנסת עידן רול – איננו; חברת הכנסת תמר זנדברג – אף היא לא נמצאת כאן; כך גם חבר הכנסת יאיר גולן; חבר הכנסת ניצן הורוביץ – גם הוא לא נמצא.

יריב לוין: אם כך, אנחנו יכולים, בהיעדר הסתייגויות, לעבור להצבעה על הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף

יריב לוין: –2020, בקריאה השנייה.

יריב לוין: הצבעה.

יריב לוין: מי שלא נמצא במקומו, אני כמובן אוסיף אותו.

יריב לוין: אין צורך לרוץ ואין צורך לעלות.

יריב לוין: הצבעה מס' 14 בעד סעיפים 1 –2 – 6 נגד – אין נמנעים – אין סעיפים 1–2 נתקבלו.

מיקי, הצבעת?

יריב לוין: כן, ודאי.

יריב לוין: חבר הכנסת אופיר כץ – בעד; חבר הכנסת סגלוביץ – בעד; חבר הכנסת מיקי לוי – בעד; חבר הכנסת יעקב אשר – גם הוא בעד.

יריב לוין: אם כך, יש לנו עשרה בעד, אין מתנגדים, אין נמנעים.

יריב לוין: אני קובע שההצעה אושרה בקריאה השנייה.

יריב לוין: אנחנו עוברים להצבעה בקריאה השלישית על הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף–2020.

יריב לוין: בבקשה.

יריב לוין: הצבעה מס' 15 בעד החוק – 6 נגד – אין נמנעים – אין חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף–2020, נתקבל.

יריב לוין: ושוב אני חוזר.

יריב לוין: חבר הכנסת סגלוביץ'?

יואב סגלוביץ': בעד.

יריב לוין: בעד.

יריב לוין: חבר הכנסת מיקי לוי?

מיקי לוי: בעד.

יריב לוין: חבר הכנסת יעקב אשר?

בעד.

יריב לוין: גם כן בעד.

יריב לוין: וחבר הכנסת אופיר כץ?

אופיר כץ: בעד.

יריב לוין: גם הוא בעד.

יריב לוין: אם כך, שוב, עשרה בעד, אין מתנגדים, אין נמנעים.

יריב לוין: לפיכך, הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף

יריב לוין: –2020, עברה בקריאה השלישית ונכנסה לספר החוקים.

יריב לוין: אנחנו מכאן – אתה רוצה דברי תודה?

יעקב אשר: בטח.

יריב לוין: בבקשה.

יריב לוין: חבר הכנסת יעקב אשר, בבקשה.

מכלוף מיקי זוהר: הרצחת וגם ירשת.

יעקב אשר: קודם כול, אני מודה לחבריי, ואני רוצה להודות מעומק הלב לאנשי הוועדה הנפלאים שלנו: אסף פרידמן, מנהל הוועדה; עו"ד ד"ר גור בליי, היועץ המשפטי לוועדה, שבאמת הרבה הרבה מאוד כוחות מוציא בימים אלה, אבל בחן, בחסד – בדרך כלל אומרים "וברחמים", אבל אני חושב שהמילה הנכונה היא "ביושר", ואני חושב שכל חברי הוועדה מרגישים את זה.

יעקב אשר: כמובן ביחד איתו עו"ד ניצן רוזנברג, שעשתה עבודה קשה, אבל איך אומרים, לפחות יצאנו בסוף עם חיוך כולנו, וזה מה שחשוב; לחופית כהן, שמרית בן שושן, מרינה זר, דוברת הוועדה רונית גל, ולכל האנשים.

יעקב אשר: וגם לך, אדוני היושב-ראש, ולצוות המזכירות.

יעקב אשר: שיגענו אתכם הרבה בימים האחרונים, קצת שיגעתם אותנו גם, אבל זה בסדר.

יעקב אשר: תודה רבה.

יעקב אשר: אני שמח שהבאנו בסוף דברים שהם באמת טובים.

יעקב אשר: באמת טובים, באמת מאוזנים.

יעקב אשר: והמילה "הידברות" היא המילה הנכונה לעשות את זה.

יעקב אשר: תודה רבה לכולם ולילה טוב.

יריב לוין: תודה רבה לחבר הכנסת יעקב אשר.

יריב לוין: אנחנו עוברים לנושא הבא: הודעת הממשלה בהתאם לסעיף 31(ב) לחוק-יסוד: הממשלה, בדבר החלטתה להעביר לשרה לשוויון חברתי את סמכויות שר האוצר שהוקנו לו לפי שורה של חוקים, וכן החלטות של הממשלה להנחות את השרה לשוויון חברתי בעניין הפעלת סמכויות שתיעשה על ידה בהסכמה עם שר האוצר – כפי שתפרט בפנינו השרה לשוויון חברתי חברת הכנסת מירב כהן, שמגיעה אלינו ככה היישר מאמצע חופשת הלידה.

יריב לוין: אז שוב, ברכות בשם כולנו.

יריב לוין: בבקשה.

מירב כהן: תודה.

מירב כהן: תודה רבה.

מירב כהן: אני רק אומר שזו החלטה מאוד חשובה, שהמטרה שלה היא להעניק יותר שירותים לניצולי השואה כדי שבאיגום משאבים נוכל לא רק לדאוג – – –

יריב לוין: רבותיי, אנא שקט, כי לא שומעים.

מירב כהן: כדי שבאיגום משאבים נוכל לא רק לדאוג לגמלה החודשית והשנתית שלהם אלא גם להציע להם שירותים נוספים, כמו ביקורי בית, שיחות להפגת בדידות, עזרה, אם צריך, עם תרופות, מזון – מה שצריך.

מירב כהן: זו התכלית שעומדת מאחורי המילים היבשות שאקרא עכשיו.

מירב כהן: אז כבוד יושב-ראש הכנסת ומזכירת הכנסת, אני מתכבדת להודיע, להודיעך, כי הממשלה החליטה, בהתאם לסעיף 31ד לחוק-יסוד: הממשלה, להעביר ממשרד האוצר למשרד לשוויון חברתי את שטח הפעולה של הרשות לזכויות ניצולי שואה.

מירב כהן: בהתאם לסעיפים 9(א)(11) ו-(ב) לחוק הממשלה, התשס"א–2001, מבקשת הממשלה למסור את ההודעה בדבר העברת שטח הפעולה בכנסת.

מירב כהן: עוד החליטה הממשלה – – –

יריב לוין: אני רק אעיר שלגבי זה אין צורך בהצבעה, זו הודעה שרק מודיעים.

יריב לוין: ומכאן ההודעה שמצריכה את אישור הכנסת.

מירב כהן: עוד החליטה הממשלה, בהתאם לסעיף 31(ב) לחוק-יסוד: הממשלה, להעביר לשרה לשוויון חברתי את סמכויות שר האוצר שהוקנו לו לפי החוקים האלה: א.

מירב כהן: חוק הטבות לניצולי שואה, התשס"ז–2007; ב.

מירב כהן: חוק נכי רדיפות הנאצים, התשי"ז–1957; ג.

מירב כהן: חוק נכי המלחמה בנאצים, התשי"ד–1954.

מירב כהן: אבקש לציין כי בנוסף החליטה הממשלה להנחות את השרה לשוויון חברתי כי הפעלת הסמכויות הבאות מבין אלו המועברות אליה כאמור תיעשה על ידה בהסכמה עם שר האוצר: א.

מירב כהן: סעיפים קטנים (3) ו-(6) להגדרה "קצבה בשל רדיפות הנאצים" המופיעה בסעיף 1 וסעיף 10 – ככל שהפעלת הסמכות בעלת משמעות תקציבית – לחוק הטבות לניצולי שואה, התשס"ז–2007; ב.

מירב כהן: הסמכות הקבועה בהגדרה "החלטה בדבר מענק שנתי" המופיעה בסעיף 1(א) וסעיפים 4א(ד), 4ה ו-24 – ככל שהפעלת הסמכות בעלת משמעות תקציבית, ו-25(2) לחוק נכי רדיפות הנאצים, התשי"ז–1957; ג.

מירב כהן: סעיפים 4ה, 5, 9(ד), 17(ב), 24(ב), 24ג, 25א ו-27 – ככל שהפעלת הסמכות בעלת משמעות תקציבית – לחוק נכי המלחמה בנאצים, התשי"ד–1954.

מירב כהן: בהתאם לסעיף 31(ב) לחוק-יסוד: הממשלה, מבקשת הממשלה להביא את ההחלטה בדבר העברת סמכויות אלה לאישורה של הכנסת.

יריב לוין: תודה רבה.

יריב לוין: נאפשר לך להגיע למקומך, ואנחנו נעבור להצבעה, בהיעדר דוברים שביקשו לדבר בנושא הזה.

יריב לוין: אנחנו עוברים להצבעה על הודעת הממשלה.

יריב לוין: הצבעה מס' 16 בעד הודעת הממשלה – 5 נגד – אין נמנעים – 1 הודעת הממשלה על העברת סמכויות משר לשר נתקבלה.

יריב לוין: חבר הכנסת אשר – גם אתה בעד.

אופיר כץ: בעד.

יריב לוין: חבר הכנסת כץ – בעד.

יריב לוין: חבר הכנסת מיקי לוי.

מיקי לוי: נמנע.

יריב לוין: נמנע.

יריב לוין: אם כך, יש לנו שבעה בעד, אין מתנגדים, נמנע אחד.

יריב לוין: אני קובע שהודעת הממשלה התקבלה.

יריב לוין: חברות וחברי הכנסת, קשה להאמין, אבל תם סדר-היום.

יריב לוין: הישיבה הבאה תתקיים מחר, יום רביעי, כ"ה בסיוון התש"ף, 17 ביוני 2020, בשעה 11:00 בבוקר.

יריב לוין: ישיבה זו נעולה.